
1- mavzu: O‘zbekiston – yagona vatan
“Mustaqil davlat” matni
1991-yilning 31-avgustida O‘zbekiston Respublikasi mustaqil davlat deb e’lon qilindi. Matematika fanining otasi Muhammad Al-Xorazmiy; mashhur shifokor va tabib, jarrohlik ilmining asoschisi Ibn Sino; qomusiy olim, birinchi globusni yaratgan daho Abu Rayhon Beruniy; falsafa fanining asoschilaridan biri Al-Forobiy; islom dinining tengsiz mutafakkirlari Imom Al-Buxoriy, At-Termiziy, Bahovuddin Naqshband; buyuk jahongir va sohibqiron Amir Temur; ulug‘ olim va munajjimlar Mirzo Ulug‘bek va Ali Qushchi; zullisonayn shoir hamda mutafakkir Alisher Navoiy; shoh, shoir va olim Zahiriddin Muhammad Bobur; dramaturg va olimlar Mahmudxo‘ja Behbudiy, Abdurauf Fitrat; yozuvchi Abdulla Qodiriy; shoirlar Abdulhamid Cho‘lpon, Usmon Nosir, Abdulla Oripov va boshqalar mana shu yurt farzandlaridir. Mustaqil davlatimizni hozirgacha jahonning 130 mamlakati tan oldi. Birlashgan Millatlar Tashkiloti (BMT) ning teng hu​quqli a’zosi bo‘lgan O‘zbekiston o‘zining oltini, tabiiy gazi, qorako‘li, kumushi, urani, paxtasi va nefti bilan jahonga mashhurdir. Respublika Prezidenti I.A.Karimovning sa’y-harakatlari bilan o‘lkamizda yengil mashinalar, kichik avtobuslar ishlab chiqaradigan zavodlar qurildi. Milliy mafkuramiz shakllanmoqda, madaniyatimiz esa yanada yuksalmoqda. Xalqimizning qadimiy obidalari qayta ta’mirlanib jihozlanmoqda. O‘zbekistonning rivojlangan sanoat va qishloq xo‘jaligi mamlakati bo‘lishi uchun ilk poydevorlar qo‘yilmoqda. 
Tayanch so‘z va iboralar: mustaqil davlat, Davlat bayrog‘i, Davlat gerbi, O‘zR konstitutsiyasi, Davlat madhiyasi, BMT a’zosi, milliy madaniyat, sanoat, qishloq xo‘jalogi.
To‘rtliklar

Bisyor bo‘lsa agar, bol ham beqadr,

Takror aytilganda rangsizdir kalom.

Bu yorug‘ olamda Vatan bittadir,

Bittadir dunyoda Ona degan nom! 

(Abdulla Oripov)
Vatanni sev, tuprog‘ini o‘p, 

Har qarichi muqaddas bizga,

Cho‘lidagi hatto quruq cho‘p – 

Jondan yaqin yuragimizga. 

(Oybek)

Topshiriq variantlari:

1. Matnni yozish.

2. Matnning og‘zaki va yozma tarjimasi.

3. Suhbat va to‘rtliklarni yod olish.

4. O‘zbek tili grammatikasi va tovush tizimi haqida ma’lumot. 
Masalalar va misollar
Hozirgi o‘zbek adabiy tili XX asrning 2-yarmida shakllangan. Mazkur til grammatikasiga bag‘ishlab Abdurauf Fitrat “Sarf” (Morfologiya) va “Nahv” (Sintaksis) ilmiy asarlarini yozgan. 
	Bo‘limlar
	O‘rganish asosi

	Fonetika
	Nutqning tovush tizimi, nutq tovushlari, ularning almashinishi, ortishi va tushishini, bo‘g‘in, urg‘u va ularning turlari o‘rganiladi.

	Grafika
	Yozma nutqning harflar tizimi, harflarning yozilish shakllari o‘rganiladi. 

	Orfoepiya
	O‘g‘zaki  adabiy tilning to‘g‘ri talaffuz me’yorlari o‘rganiladi. 

	Orfografiya
	Adabiy tilning to‘g‘ri yozish qoidalari o‘rganiladi.

	So‘z tarkibi
	Asos(o‘zak) va qo‘shimchalar o‘rganiladi.

	Morfemika
	So‘zning morfema(ma‘noli qism)lari va ularning turlari o‘rganiladi.

	Leksikologiya
	Leksema(so‘zlar), uning bosh (lug‘aviy) hamda ko‘chma ma’nolari, so‘zlarning shakl va ma’no munosabatiga ko‘ra turlari o‘rganiladi. 

	Frazeologiya
	Frazeologizm(ibora)lar, ularning shakl va ma’no munosabatiga ko‘ra turlari o‘rganiladi. 

	Etimologiya
	So‘zlarning kelib chiqish tarixini o‘rganiladi.

	Leksikografiya
	Lug‘at va uning turlari, lug‘aviy birliklar o‘rganiladi.

	Morfologiya
	Grammatikaning birinchi qismi bo‘lib, so‘z turkumlari, so‘z shakllari va ularning turlari o‘rganiladi.

	Sintaksis
	Grammatikaning ikkinchi qismi bo‘lib, so‘z birikmalari, gaplar, gap bo‘laklari va ularning turlari o‘rganiladi.

	Matnshunoslik
	Matnning o‘ziga xos xususiyatlari, turlari(makromatn – katta matn va mikromatn – kichik matn) o‘rganiladi.

	Uslubshunoslik(stilistika)
	Nutq uslublari hamda turlari, so‘zning tub(denotativ) va ko‘chma(konnotativ) ma’nolari o‘rganiladi.

	Punktuatsiya
	Tinish belgilari va ularning ishlatish qoidalari o‘rganiladi.

	Onomastika
	Nomlar va ularning turlari, nomlanish sabablari o‘rganiladi.

	Atamashunoslik (terminologiya)
	Atamalar, ularning yaratilish tamoyillari ular bilan bo‘liq holatlarni tartibga solish muammolari o‘rganiladi.


Keyslar
	1. CHARXPALAK
	2. BOG‘LAMA

	3. DIAGRAMMA
	4. PIRAMIDA

Nazorat savollari
· O‘zbekiston Respublikasi qachon mustaqil bo‘ldi?

· Davlat bayrog‘i qachon qabul qilindi?

· Davlat gerbi qachon tasdiqlandi?

· Konstitutsiya qachon qabul qilingan?

· Davlat madhiyasi qachon qabul qilindi?

Asosiy adabiyotlar:
1. Rasulov R., Mirazizov A. O‘zbek tili. O‘rta mxsus kasb-hunar ta'limi muassasalarining ta'lim boshqa tillarda olib boriladigan guruhlari uchun o‘quv qo‘llanma. – T.: Fan va texnologiya, 2006. 

2. Muhitdinova X., Salishuva Z., Po‘latova X. O‘zbek tili. – T.: O‘qituvchi, 2006. 

Qo‘shimcha adabiyotlar:

3. Ismoilov A., Lafasov U. O‘zbek tili (mashqlar to‘plami). – T.: O‘zbekiston, 2002.

4. Lafasov U., O‘zbek tili. – T.: ToshDSHI, 2009.

Elektron ta'lim resurslari:

5. www.thinsan.com
6. www.dersimiz.com

7. www.altinmiras.com
8. www. ziyonet. Uz.

2- mavzu: O‘zbek tili – davlat til
“O‘zbek tili” matni

O‘zbek milliy tiliga uchta lahja (qarluq, qipchoq, o‘g‘uz) asos bo‘lgan. 1. Qarluq lahjasi, asosan shahar shevalarini o‘z ichiga oladi. Bu shevalarning muhim fonetik, morfologik, leksik belgilari quyidagilar: 1) bilay – bilak, teray – terak; 2) oka – aka, kotta – katta; 3) kevotti – kelutti, kelopti – kelyapti; 4) oshshi – oshni, bizzi – bizni; 5) narvon, go‘sht, do‘st, baland. 2. Qipchoq lahjasida so‘zlashuvchilar O‘zbekistonning hamma viloyat, shahar va qishloqlarida bor. Bu shevalarning muhim fonetik, morfologik, leksik belgilari quyidagilar: 1) djo‘l – yo‘l, djo‘q – yo‘q, djur – yur; 2) tov – tog‘, sov – sog‘; 3) sari... – sariq, kichi... – kichik; 4) o‘qivotir – o‘qiyotir; 5) checha (kelinoyi), enmoq (sekin tushmoq), adaq (tugash), bo‘sag‘a (ostona), қувширмоқ (зичламоқ). 3. O‘g‘uz lahjasida so‘zlashuvchilar Turkmaniston, Janubiy Qozog‘iston, Janubiy Xorazm va boshqa viloyatlarda bor. Bu shevalarning muhim fonetik, morfologik, leksik belgilari quyidagilar: 1) a:d – ot (ism), at – ot (hayvon); 2) dil – til, dog‘ – tog‘, dush – tush; 3) atima – otimga, Hazorasping – Hazoraspning; 4) galajak – kelajak, galayotir – kelayotir, getti – ketdi; 5) manglay – peshana, chikan – dugona, doyi – tog‘a. Hozirgi o‘zbek adabiy tiliga qarluq lahjasi asos qilib olingan. Dialektolog olimlar (V.V.Reshetov, Sh.Shoabdu- rahmonov) o‘zbek tilini hududiy jihatdan uchta guruh shevalarga ajratishadi: 1. Janubi-sharqiy guruh – bunga ko‘pchilik o‘zbek shahar shevalari kiradi. 2. Janubi-g‘arbiy guruh – bunga o‘g‘uz shevalari (masalan, Xorazm shevasi, Janubiy Qozog‘iston va Turkmanistonda yashovchi o‘zbek-o‘g‘uz lahjalari) kiradi. 3. Shimoli-g‘arbiy guruh – bunga qipchoq shevalari kiradi (O‘zME, 10-jild, 432-bet).   
Tayanch so‘z va iboralar: o’zbek millati, qarluq lahjasi, qipchoq lahjasi, o’g’uz lahjasi, fonetik jihat, morfologik jihat, turkiy adabiy til, eski o’zbek adabiy tili, hozirgi o’zbek adabiy tili.

She’r

So‘ylasin Afrosiyob-u 
So‘ylasin O‘rxun xati,
Kuhna tarix shodasida
Bitta marjon, o‘zbegim.
Al - Beruniy, Al - Xorazmiy,
Al - Forob avlodidan,
Asli nasli balki O‘zluq,
Balki Tarxon, o‘zbegim.
(Erkin Vohidov)
To‘rtlik
Turkiymiz, qadimmiz, qardoshmiz bor,
Bobolardan meros bardoshimiz bor,
Yurt yukini ko‘targan yurtboshimiz bor,
Faqat bizga ishon, ishongin Vatan.
(Mahmud Toirov)
Topshiriq variantlari:

1. Matnni yozish.

2. Matnning og‘zaki va yozma tarjimasi.

3. Suhbat, she’r va to‘rtlikni yod olish.

4. Dunyo tillari tipologiyasi yozma sharhlash. 
5. Fleksiya va agglyutinatsiya hodisalarini bayon qilish. 

Masalalar va misollar
GENETIK TIPOLOGIYA tillarni qarindosh va qarindosh bo‘lmagan tillargan ajratadi. Bir manbadan tarqalgan tillar qarindosh tillar deyiladi. Ana shunga ko‘ra zamonaviy tilshunoslikda tillar oilasi 16 tadan 25 tagacha tasnif qilingan. Turkiy tillarning qaysi tillar oilasiga mansubligi haqida uch xil ilmiy qarash bor: 1. Bir guruh olimlar (O.Betling, G.Vinkler, R.Rask, V.Shott, V.Tomsen, M.Kastren) turkiy tillarni O‘rol-Oltoy tillar oilasiga kiruvchi guruh deb hisoblaydilar. Bu oilaga fin-ugor, tungus-manjur, mogol (mo‘g‘ul), koreys, yapon tillarini ham kiritadilar. 2. Bir guruh olimlar (Ye.D.Polivanov, Ramsted, Yu.Nemet, V.Kotvech, V.Ryasyanin)  turkiy tillarni Katta Oltoy tillar oilasiga kiruvchi guruh deb hisoblaydilar. Fin-ugor tillarini ajratishadi. 3. Bir guruh olimlar (N.A.Baskakov, V.V.Radlov, F.Korsh, V.A.Bogorodskiy) turkiy tillarni alohida tillar oilasi sifatida ajratishadi. 
MORFOLOGIK TIPOLOGIYAda (nemis tilshunoslari Fridrix Shlegel, Avgust Shlegel, Vilgelm Gumboldlar jahon tillarining morfologik tipologiyasiga asos solishgan) tillar to‘rt guruhga ajratiladi: 1. Flektiv tillar ichki fleksya (so‘z tarkibidagi undoshlarning o‘zgarishi) asosida so‘zlar yasaladi. Ba’zi affiksal tillar ham shu guruhga kiradi. Flektiv tillarga ingliz, fransuz, nemis, rus va shu kabilar kiradi. 2. Agglyutinativ tillarda affikslar bevosita o‘zak yoki negizga qo‘shiladi.  M.: Fin-ugor, turkiy, drovid, yapon, manjur tillar. 3. Amorf (ajratuvchi) tillarda so‘zlar yolg‘iz o‘zakdan iborat bo‘lib, affikslar qo‘llanmaydi. M.: xitoy, birma, tay, tibet tillari. 4. Polisintetik tillar (mujassamlashtiruvchi tillar) dagi so‘zlar, boshqa tillardagi gapga to‘g‘ri keladi. M.: chukot, koryak, amerikalik hindular tili.
Keyslar
	1. CHARXPALAK
	2. BOG‘LAMA

	3. DIAGRAMMA
	4. PIRAMIDA

Nazorat savollari
· Tillar necha xil tasnif qilinadi?
· Genetik tipologiya nima?
· Morfologik tasnif nima?
· Turkiy tillar qaysi oilaga kiradi?

· Dunyoda nechta turkiy til bor?

· Turkiy tillar morfologik jihatdan qaysi guruhga kiradi
Asosiy adabiyotlar:
1. Rasulov R., Mirazizov A. O‘zbek tili. O‘rta mxsus kasb-hunar ta'limi muassasalarining ta'lim boshqa tillarda olib boriladigan guruhlari uchun o‘quv qo‘llanma. – T.: Fan va texnologiya, 2006. 

2. Muhitdinova X., Salishuva Z., Po‘latova X. O‘zbek tili. – T.: O‘qituvchi, 2006. 

Qo‘shimcha adabiyotlar:

3. Ismoilov A., Lafasov U. O‘zbek tili (mashqlar to‘plami). – T.: O‘zbekiston, 2002.

4. Lafasov U., O‘zbek tili. – T.: ToshDSHI, 2009.

Elektron ta'lim resurslari:

5. www.thinsan.com
6. www.dersimiz.com

7. www.altinmiras.com
8. www. ziyonet. Uz.

3- mavzu: Milliy qadriyatlar – millat iftixori
 “Ahmad Yassaviy” matni
      Buyuk shayx va alloma Xoja Ahmad Yassaviy – tasavvuf adabiyotining vakillaridan biri. Ahmad Yassaviyning ajdodlari Muhammad rasululloh​ning qizlari Fotima bibi nasliga borib taqaladi. U XI asrning oxirida Yassi (Turkiston) yaqinidagi Sayram shahrida tug‘ilgan. Otasi Shayx Ibrohim javonmardlik tariqatini targ‘ib qilgan. Onasi Oysha bibi Muso shayx qizi Ahmad tug‘ilgandan so‘ng ko‘p o‘tmay vafot etgan. Ahmad 7 yoshida otasidan ajralgan. Uning tarbiyasi bilan opasi Gavhari Shahnoz shug‘ullangan. Ular Yassiga ko‘chib borishadi. Ahmad u yerda birinchi ustozi shayx Arslonbob bilan uchrashadi va undan tahsil oladi. Ustozining ko‘rsatmasi bilan Buxoroga shayx Yusuf Hamadoniy huzuriga borib unga murid bo‘ladi. Arab, fors tillarini chuqur o‘rganadi. Buxoroda Abduxoliq G‘ijduvoniy, Abdulloh Barqiy va Hasan Andoqiylar bilan tanishadi. O‘zi ham tasavvuf olamidagi buyuk murshidlardan biriga aylandi. Bir muncha vaqt Yusuf Hamadoniyning o‘rnida shayxlik qiladi. Keyin o‘z o‘rniga Abduxoliq G‘ijduvoniyni qoldirib Yassiga qaytadi. Xoja Ahmad tasavvufda yassaviylik tariqatiga asos solgan. Uning “Devoni hikmat” nomli asari bor. Ahmad Yassaviy “63 yoshida yerto‘laga tushib, umrining oxirigacha yer ostida yashagan”, degan taxmin bor. U 1166-yilda Yassida vafot etgan. Amir Temur hazratlari Ahmad Yassaviyni o‘ziga ustoz deb bilgan. 1389–1395-yillarda uning qabri ustiga maqbara qurdirgan. 

Tayanch so‘z va iboralar: qadriyat, shayx, alloma, Yassaviy, tasavvuf, ajdod, nasl, javonmardlik, tariqat, murid, ustoz, avliyo, vatanparvarlik, mehnatsevarlik, poklik, yaxshilik, mehr-shafqat, xudojo‘ylik, bashorat, ikki haram imomi, quduq, suv bermoq.
To‘rtliklar
O‘g‘illar toleyin tilab hamisha,
Otaning bilgani yaxshi duodir.
Siz qancha donoroq, g‘olib bo‘lsangiz,
Ayni muddaomiz – shu muddaodir.
(G‘afur G‘ulom)
Olamda ko‘p erur muborak onlar,
Tabarruk zotlar ham garchand ko‘p erur,
Sizgadir ilk rahmat, aziz insonlar,
Munis muallimlar, Sizga tashakkur.
(Abdulla Oripov) 
Men nechun sevaman O‘zbekistonni, 
Nechun Vatan deya yeru osmonni, 
Tuprog‘ini ko‘zimga aylab tutich, 
Muqaddas atayman, atayman tanho
(Abdulla Oripov)
Masalalar va misollar
ASOS VA QO‘SHIMCHALAR. So‘zning asosiy ma’nosini ifodalab, mustaqil qo‘llana oladigan qismi asos (o‘zak) deyiladi. So‘zning shakl yasovchi qo‘shimchalarsiz qismi asos sanaladi. Mustaqil qo‘llana olmaydigan, asosga qo‘shilib unga yangi yoki qo‘shimcha ma’no yuklaydigan, so‘zlarni bog‘lashda xizmat qiladigan qismga qo‘shimcha deyiladi. Qo‘shimchalar vazifasiga ko‘ra ikki xil bo‘ladi: 
I. Asosga qo‘shilib yangi so‘z yasaydigan qo‘shimchalarga so‘z yasovchi qo‘shimcha deyiladi. Bunda so‘zning lug‘aviy ma’nosi yangilanadi: sinfdosh, ishla, hosilli, mardona, serdavlat, baquvvat, befarosat, nomard, boodob, hamkasb. 
II. Asosga qo‘shilib, uning ma’nosiga qo‘shimcha ma’no yuklaydigan yoki bir so‘zni boshqasiga bog‘laydigan qo‘shimchalarga shakl yasovchi qo‘shimcha deyiladi. Ular vazifasiga ko‘ra ikki xil bo‘ladi: 1. Qo‘shimcha ma’no yuklovchi qo‘shimchalar lug‘aviy shakl yasovchi qo‘shimchalar deb ataladi. Ism (ot, sifat, son, olmosh, harakat nomi, sifatdosh, taqlid so‘z)larning ko‘plik, kichraytirish, erkalash, qiyoslash ma’nolarini bildiruvchi qo‘shimchalarga ega bo‘lgan qismi lug‘aviy shakl sanaladi. Shakl yasovchi qo‘shimchalarga quyidagilar kiradi: a) otlardagi ko‘plik (kitoblar), kichraytirish (uycha), erkalash (oyijon), chegara (shahargacha), o‘rin (burchakdagi), qarashlilik (akamniki), moyillik (qizgina) ma’nolarini bildiruvchi qo‘shimchalar. b) sifatlardagi daraja (oqroq, oqish, oqimtir), moyillik (ko‘kkina) bildiruvchi qo‘shimchalar; v) sonlardagi tur hosil qiluvchi qo‘shimchalar (ikkita, beshtacha, oltinchi, beshtalab, minglarcha, yuzlab, to‘rttadan, beshlarda, oltov, uchala, beshovlon); g) ravishlardagi daraja (ozgina, ozroq), moyillik (tezgina) bildiruvchi qo‘shimchalar; d) fe’llardagi harakatning davomiyligini (ezg‘ila), kuchsizligini (yig‘lamsira), takroriyligini (tepkila) bildiruvchi qo‘shimchalar, sifatdosh (borgan, aytar, aytmas), ravishdosh (kelib, kelgach, kelguncha, kelay, bora, borgani, ichgali), harakat nomi (borish, o‘qish, yozmoq) shakllarini, mayl (boray, borgin, borsin, borsa), nisbat (kiyindi, kiyildi, kiyishdi, kiydirdi, ko‘rsat, orttir) shakllarini hosil qiluvchi qo‘shimchalar kiradi. 
O‘zi qo‘shilgan so‘zni boshqasiga bog‘laydigan qo‘shimchalarga sintaktik shakl yasovchi qo‘shimchalar yoki munosabat shakllari (so‘z o‘zgartiruvchi qo‘shimchalar) deyiladi. Bunday qo‘shimchalarga otlardagi egalik, kelishik qo‘shimchalari, fe’llardagi shaxs-son qo‘shimchalari kiradi. Ism (ot, sifat, son, olmosh, harakat nomi, sifatdosh, taqlid so‘z)larning egalik qo‘shimchalari bilan shaxs-sonda va kelishik qo‘shimchalari bilan o‘zgarishiga turlanish, fe’llarning shaxs-son qo‘shimchalari bilan o‘zgarishiga tuslanish deyiladi.
Keyslar
	1. CHARXPALAK
	2. BOG‘LAMA

	3. PIRAMIDA
	4. DIAGRAMMA

Topshiriq variantlari:
1. Matnni yozish.

2. Matnning og‘zaki va yozma tarjimasi.

3. Suhbat va to‘rtliklarni yod olish.

4. Asos va qo‘shimchlar haqida yozma izohlar bitish. 
5. Mutaxasssislik atamalarini sharhlash.
Nazorat savollari
· Sharqshunoslik instituti qachon tashkil etilgan ?

· Qachon mustaqil institut bo‘lgan ?
· Institutingiz qayerda joylashgan?

· Institutda qanday fakultet bor ?
· Institutda necta talaba o‘qiydi ?
· Qanday tillar o‘qitiladi?

· Institut muassisligida qanday jurnallar chiqadi?

Asosiy adabiyotlar:
1. Rasulov R., Mirazizov A. O‘zbek tili. O‘rta mxsus kasb-hunar ta'limi muassasalarining ta'lim boshqa tillarda olib boriladigan guruhlari uchun o‘quv qo‘llanma. – T.: Fan va texnologiya, 2006. 

2. Muhitdinova X., Salishuva Z., Po‘latova X. O‘zbek tili. – T.: O‘qituvchi, 2006. 
Qo‘shimcha adabiyotlar:
3. Ismoilov A., Lafasov U. O‘zbek tili (mashqlar to‘plami). – T.: O‘zbekiston, 2002.

4. Lafasov U., O‘zbek tili. – T.: ToshDSHI, 2009.

Elektron ta'lim resurslari:

5. www.thinsan.com
6. www.dersimiz.com

7. www.altinmiras.com
8. www. ziyonet. Uz.

4- mavzu: Tarix va zamonamiz
“Tariximizga oid manbalar” matni
   O‘zbekistonning eng qadimgi tarixi haqida madaniy yodgorliklarimiz va arxeologik topilmalardan bilish mumkin. Miloddan avvalgi 1-ming yillikka oid yozma manbalar, “Avesto”, axmoniylar davri kitobalarida Turon va Movarounnahrning tabiati, xalqlari haqida ma’lumotlar keltirilgan. Yurtimizning qadimgi tarixi to‘g‘risida Gerodot, Ksenofont, Ktesiy, Polibiy, Diodor, Strabon, Kursiy Ruf kabi tarixchilar yozgan kitoblarda ma’lumotlar uchraydi. Umummintaqaviy tarixga xos Ya’qubiyning “Mamlakatlar haqida kitob”, Tabariyning “Tarixi Tabariy”, Beruniyning “Qadimgi xalqlardan qolgan yodgorliklar” asarlari yozilgan. O‘rta asrlardagi sulolaviy tarixga bag‘ishlangan Bayhaqiyning “Tarixi Bayhaqiy”, Nasaviyning “Siyrati Sulton Jaloliddin Mankburn”, Nizomiddin Shomiyning “Zafarnoma”, Ali Yazdiyning “Zafarnoma”, Fazlulloh ibn Ro‘zbexonning “Mehmonnomayi Buxoro”, Hofiz Tanish al-Buxoriyning “Abdullanoma”, Muhammad Amin Buxoriyning “Ubaydullanoma” kabi asarlari yaratilgan. Ma’lum bir hudud tarixiga oid Narshaxiyning “Tarixi Buxoro”, Nasafiyning “Samarqand tarixi haqida kitob” singari asarlari bor. Davlat boshqaruv ishlariga oid Al-Forobiyning “Fozil odamlar shahri”, Yusuf Xos Hojibning “Qutadg‘u bilik”, Nizomulmulkning “Siyosatnoma”, Xondamirning “Dastur al-vuzaro”, Muhammad Boqirxonning “Muvazayni Jahongiriy” asarlari yozilgan. O‘rta Osiyodagi uch mustaqil davlatning tarixini yoritib beruvchi juda ko‘p asarlar yaratilgan. Bundan tashqari ko‘pgina sayohatnomalar, memuarlar ham yozib qoldirilgan. Keyingi davrlarga oid ma’lumotlarni davriy nashlar orqali bilish mumkin.
Tayanch so‘z va iboralar: O‘zbekiston, madaniy yodgorlik, arxeologik topilma, Turon, Movarounnahr, qadimgi tarixi, umummintaqaviy tarix, sulolaviy tarix, hudud tarixi, davlat boshqaruv ishlari tarixi, sayohatnoma, memuar.

To‘rtliklar
Vatani jonda yashar,
El qadri qonda yashar,
Ajdodi shonda yashar,
O‘zbekning yigitlari.
 (Mahmud Toirov)
Oltini – oriyati,
Bekligi hurriyati,
Tinchlikdir xush niyati,
O‘zbekning yigitlari. 
 (Mahmud Toirov)
Topshiriq variantlari:
1. Matnni yozish.

2. Matnning og‘zaki va yozma tarjimasi.

3. Suhbat va to‘rtliklarni yod olish.

4. Mutaxassislik atamalari haqida ma’lumot.

Masalalar va misollar
ATAMA (termin) ma’lum bir fan yoki kasb-hunar doirasida aniq bir ma’noni ifodalash uchun qo‘llanadigan so‘zlardir. Ular ikkiga bo‘linadi: 1) ilmiy atamalar ma’lum bir fan doirasida qo‘llanadi va ikki yo‘l bilan hosil qilinadi: a) umumxalq tilidagi so‘zlardan ma’nosini maxsuslashtirish orqali hosil qilinadi. M.: ot, ildiz, hol, fe’l; b) boshqa tillardan ilmiy tushuncha uchun atama qabul qilish. M.: kasr, nisbat, manfiy; 2) kasbiy atamalar ma’lum kasb-hunar doirasida aniq bir ma’noni ifodalash uchun qo‘llanadigan so‘zlardir. M.: shonlar, qolip, charm rezgisi, shirach kosa (kosiblikka doir so‘zlar “Qutlug‘ qon” romanidan olindi). 
Keyslar
	1. CHARXPALAK
	2. BOG‘LAMA

	3. DIAGRAMMA
	4. PIRAMIDA

Nazorat savollari
· Akademik Sarimsoqov kim?

· Mashhur olim.

· Danday xizmat ko‘rsatgan?

· Fizika-matematika ilmiy maktabining asoschisidir.

· Uning ilmiy ishlari namaga bagishlangan?

· Ehtimollar nazariyasiga.

Asosiy adabiyotlar:
1. Rasulov R., Mirazizov A. O‘zbek tili. O‘rta mxsus kasb-hunar ta'limi muassasalarining ta'lim boshqa tillarda olib boriladigan guruhlari uchun o‘quv qo‘llanma. – T.: Fan va texnologiya, 2006. 

2. Muhitdinova X., Salishuva Z., Po‘latova X. O‘zbek tili. – T.: O‘qituvchi, 2006. 

Qo‘shimcha adabiyotlar:

3. Ismoilov A., Lafasov U. O‘zbek tili (mashqlar to‘plami). – T.: O‘zbekiston, 2002.

4. Lafasov U., O‘zbek tili. – T.: ToshDSHI, 2009.

Elektron ta'lim resurslari:

5. www.thinsan.com
6. www.dersimiz.com

7. www.altinmiras.com
8. ziyonet. Uz.

5- mavzu: Ulug‘ ajdodlarimiz
“Al-Beruniy” matni
      Buyuk qomusiy olim Abu Rayhon Muhammad ibn Ahmad Beruniy 973-yilning 4-sentyabrida Xorazmning Kat (Qiyot) shahri yaqinidagi qishloqda tug‘ilgan. “Berun” so‘zi “tashqari” ma’nosini bildiradi. Beruniy 152 ta asar yozgan, shundan 28 tasi bizga ma’lum. Al-Beruniy Kopernik va Leonardo do Vinchi kashfiyotlarini 700 oldin asoslab bergan. Al-Beruniy “Qadimgi xalqlardan qolgan yodgorliklar” asarida taqvim, yil hisobi, qadimgi xalqlar (sug‘dlar, xorazmliklar, forslar, yunonlar, yahudiylar) ning urf-odatlari to‘g‘risida ma’lumot bergan. Beruniy arab tilida she’r, hajviya va sharhlar yozib, “Muxtor ul-ash’or” to‘plamini tuzgan. Al-Beruniy Muqanna, Xorazm tarixi haqida ham asarlar yozgan, ammo hali topilmagan. Al-Beruniy birinchi bo‘lib globusni yaratgan. Bir qancha fanlar (algebra, geometriya, trigonometriya, geografiya, astronomiya) dan kashfiyotlar qilgan. Al-Beruniy olam qurilishi haqidagi yunonlarning “Yer markaz, boshqa planetalar uning atrofida aylanadi” degan geosentristik ilmiy nazariyani inkor qilgan. O‘zi “Quyosh markaz, boshqa planetalar uning atrofida aylanadi” degan geliosentristik ilmiy qarashni asoslab bergan. Olim yer aylanasi uzunligini o‘lchashning yangi usulini kashf etgan. Hind hamda Atlantika okeanlarining janubda bir-birlari bilan qo‘shilishini aytgan va Amerika qit’asi mavjudligi bashorat qilgan. Beruniy tilshunoslik va adabiyotshunoslik bo‘yicha asarlar ham yozgan. Dunyo she’riyatining uch yirik vaznni (“metrika”-yunonlarniki, “shloka”-hindlarniki, “aruz”-arablarniki) ni qiyoslab, o‘xshash tomonlarini aytib o‘tgan. Beruniy o‘z atrofiga mashhur olimlarni yig‘ib, “Xorazm Ma’mun akademiyasi”ni tuzishda xizmat qilgan. Mahmud G‘aznaviy 1017-yilda Xorazmni bosib oladi va Beruniyni G‘aznaga olib ketadi. Beruniy 1048-yilda G‘aznada vafot etgan. Uning “Hindiston”, “Astronomiya kalidi”, “Mas’ud jadvali” va boshqa asarlari mashhurdir. 1973-yilda YUNESKO ahli Beruniy tavalludining 1000 yilligini nishonladi.

Tayanch so‘z va iboralar: qomusiy olim, birinchi globus, geosentristik ilmiy nazariya, geliosentristik ilmiy qarash, metrika, shloka, aruz, yuqori-tor unli, qisqa unli, his-hayajon undovlari, buyruq-xitob undovlari, urf-odat undovlari, uyadosh so‘zlar, qoramol nomlari, yilqi nomlari.

She’r
Avvalo farzand Vatanga aylagil joning fido, 
So‘ng otang birlan onangni haqqinni qilgil bajo,
Burchlidirsan, bil ulardan, deydi qodirul Xudo.
Bilmagaysan qadrini illo judo bo‘lmay turib,
Ota-onang qadriga etgil ular ketmay turib.
(Olimjon Xoldor)
Oila bu, Vatandir bu,
Olloh bergan ulug‘ baxt.
Istaymizki, ko‘rmay qayg‘u,
Obodda bo‘lsin har vaqt!
(Jumaniyoz Jabborov)
Topshiriq variantlari:
1. Matnni yozish.

2. Matnning og‘zaki va yozma tarjimasi.

3. Suhbat va to‘rtliklarni yod olish.

4. Shevaga xos so‘zlar va tasviriy ifodalar haqida ma’lumot.

Masalalar va misollar
TASVIRIY IFODA biror narsa-hodisani boshqa bir narsa yoki hodisaga o‘xshatish orqali ifodalashga deyiladi. M.: o‘rmon malikasi (archa), oq oltin (paxta), yashil boylik (o‘rmon), fazo lochinlari (kosmonavtlar), qora oltin (neft), mo‘yqalam sohiblari (rassomlar), dala malikasi (makkajo‘xori), dehqonning qanoti (texnika), g‘azal mulkining sultoni (Alisher Navoiy), Rum qaysari (Boyazid Yildirim), haivonlar shohi (arslon), aql gimnastikasi (1) shaxmat; 2) matematika), kumush tola (pilla). Ular narsa-hodisaning ikkinchi nomi bo‘lib, nutqning ta’sirchanligini oshiradi.
SHEVAGA XOS SO‘ZLAR ma’lum hududdagina ishlatilib, faqat shu yerda yashovchilarga tushunarli bo‘lgan so‘zlardir. M.: do‘ppi (Toshkentda), kalapush (Buxoroda), qalpoq (Samarqandda), narvon (Toshkentda), shoti (Farg‘onada), zangi (Urganchda). Bu so‘zlardan bittasi adabiy tilga qabul qilinadi. Mazkur sinonimik qatorlarda do‘ppi va narvon so‘zlari adabiy til uchun me’yor hisoblanadi.
Keyslar
	1. CHARXPALAK
	2. BOG‘LAMA

	3. DIAGRAMMA
	4. PIRAMIDA

Nazorat savollari
· Oila nimaga asoslanadi?
· Nikohga.

· Nima bilan mustahkamdir?

· O‘zaro ishonch bilan. 

· Oila kodeksi qachon tasdiqlangan?

· 1998-yil 30-aprelida.

Asosiy adabiyotlar:
1. Rasulov R., Mirazizov A. O‘zbek tili. O‘rta mxsus kasb-hunar ta'limi muassasalarining ta'lim boshqa tillarda olib boriladigan guruhlari uchun o‘quv qo‘llanma. – T.: Fan va texnologiya, 2006. 

2. Muhitdinova X., Salishuva Z., Po‘latova X. O‘zbek tili. – T.: O‘qituvchi, 2006. 

Qo‘shimcha adabiyotlar:

3. Ismoilov A., Lafasov U. O‘zbek tili (mashqlar to‘plami). – T.: O‘zbekiston, 2002.

4. Lafasov U., O‘zbek tili. – T.: ToshDSHI, 2009.

Elektron ta'lim resurslari:

5. www.thinsan.com
6. www.dersimiz.com

7. www.altinmiras.com
8. www. ziyonet. Uz.

6-mavzu: Vatan va vatanparvarlik
“Xotira va qadrlash maydoni” matni
      Xotira va qadrlash maydoni Toshkent shahridagi me’moriy majmuadir. 1991-yili O‘zbekiston Respublikasi Prezidenti Islom Karimov tashabbusi bilan uning rahbarligida barpo etilgan. Mustaqillik maydonidan shimoldagi xiyobonda, mangu alanga yodgorligi atrofida joylashgan bo‘lib, maydon kengligini davom ettrib turadi. Maydonning to‘riga Motamsaro ona haykali o‘rnatilgan. Yodgorlik haykaltarosh I. Jabborov tomonidan tayyorlangan. Xiyobonning uzunligi 60 metr, uning shimol va janub tomonida ayvonlar qad ko‘targan. Ayvonlarning tokchalariga o‘rnatilgan metall taxtalarga Ikkinchi jahon urushida halok bo‘lgan o‘zbekistonlik jangchilarning ism-sharifi bitilgan. Ayvonlar milliy an’anaviy me’morlik uslubida ustunli, vassajuftli qilib qurilgan. Majmuani bunyod etishda va o‘ymakorlik bilan jozibador bezashda respublikadagi mohir ustalar va shogirdlari samarali mehnat qilishgan. O‘z ishining bilmdoni bo‘lgan qo‘qonlik usta A. Abdullayev, xorazmlik usta X. Bog‘bekov, toshkentlik ustalar H. Odilov, S. Rahmatullayev, samarqandlik usta N. Sohibnazarov, andijonlik usta Y. O‘taganovlar samarali mehnat qilishgan. Xuddi shunga o‘xshash me’moriy inshootlar viloyatlar markazlarida ham bunyod etilgan. Mazkur obidalarni yaratishdan maqsad hozirgi tinch hayotimizning qadriga etish va uni e’zozlashdir. Majmuadagi jangchilarning ism-sharifi, yoshini ko‘rgan har qanday inson beixtiyor o‘yga toladi. Faqat O‘zbekistonning o‘zidan shuncha odam jangda yoki urush tufayli qurbon bo‘lgan bo‘lsa, butun jahonda qancha kishining yostig‘i qurigan. Minglab jajji bolachalar hayotdan ko‘z yumishgan. Bu holatni tasavvur qilishning o‘zi dahshatdir. Demak, har bir inson bolasi tinchlikning qadriga etishi lozimdir. 
Tayanch so‘z va iboralar: vatan, ona zamin, inson, xalq, o‘tmish, bugun, kelajak, madaniyat, ma’naviyat, ma’rifat, til, din, fe’l-atvor, sheryurak. 

 To‘rtliklar
Mening Vatan ichra vatanlarim bor,
Mangu zavol bilmas chamanlarim bor.
Termiziylar yanglig’ xazinalarim,
Buxoriylar kabi ma’danlarim bor.
(Sirojiddin Sayyid)
Shabnamga maysaning yonog’i Vatan,
Ko’z yoshga insonning qarog’i Vatan,
Ne ajab,  jon berib poyiga tushsa,
Parvonaga har uyning chirog’i Vatan. 
(Mahmud Toirov)
Topshiriq variantlari:
1. Matnni yozish.

2. Matnning og‘zaki va yozma tarjimasi.

3. Suhbat va to‘rtliklarni yod olish.

4. Leksik qatlamlar haqida ma’lumot.
Masalalar va misollar
Leksik qatlamlar. Davrga ko‘ra so‘zlar ikki xil bo‘ladi: 1. Yangi so‘zlar (neologizmlar) hozirgi kunda yangilik belgisini saqlab turgan so‘zlardir. M.: yevro, biznes, sayt, marketing. 2. Eskirgan so‘zlar tilimizda ma’lum bir davrda qo‘llanib, hozirgi kunda foydalanilmaydigan so‘zlardir. Bular ikki xil bo‘ladi: 1) tarixiy so‘zlar (istorizmlar) o‘zi ifodalagan tushuncha bilan birgalikda eskirgandir. M.: choriq, kanizak, pristav (hozirda yo‘q narsa nomlari); 2) arxaizmlar so‘z eskirib tushuncha saqlangan, lekin boshqa so‘z bilan ifodalanadi. M.: sarf (morfologiya), savt (fonetika), nahv (sintaksis), pulchin (kassir). 
Qo‘llanish doirasi chegaralangan so‘zlarning besh xil turi bor: 1) jargonlar sinfiy ayirmalikni bildirgan. O‘zbek tilida arab, fors-tojik tillaridan olib ishlatilgan. M.: sho’ qiling (bildiring), shavaqqu’ aylang (umid bilan kuting), ne’mati jannat (yor); 2) argolar mashg‘ulotlar bir xil tor doiradagi kishilar qo‘llagan so‘zlar. M.: pulni otarchilar yakan, o‘g‘rilar loy, savdogarlar qizili, ko‘ki, ulamolar mullajiring deyishadi; 3) vulgarizmlar ma’nosi g‘ayriaxloqiy so‘zlardir. M.: megajin (urg‘ochi cho‘chqa), dayus (qo‘shmachi); 4) varvarizmlar nutqda noo‘rin qo‘llangan xorijiy so‘zlar. M.: tolko shu (faqat shu), organizovat qilmoq (tashkil qilmoq); 5) evfemizmlar qo‘pol so‘zlar o‘rnida qo‘llanuvchi madaniy shakllar. M.: bo‘sh (latta, lapashang emas), homilador (ikkiqat, bo‘g‘oz emas). 
Keyslar
	1. CHARXPALAK
	2. BOG‘LAMA

	[image: image21.png]



	[image: image22.png]Vatan tuyg‘usi






	3. DIAGRAMMA
	4. PIRAMIDA

Nazorat savollari

· Vatan qayer?

· Ona zamin.

· Bu qanday tuyg‘u?

· Ulug‘ tuyg‘u.

· Vatanga  muhabbat?

· Vatanparvarlik. 
Asosiy adabiyotlar:
1. Rasulov R., Mirazizov A. O‘zbek tili. O‘rta mxsus kasb-hunar ta'limi muassasalarining ta'lim boshqa tillarda olib boriladigan guruhlari uchun o‘quv qo‘llanma. – T.: Fan va texnologiya, 2006. 

2. Muhitdinova X., Salishuva Z., Po‘latova X. O‘zbek tili. – T.: O‘qituvchi, 2006. 

Qo‘shimcha adabiyotlar:

3. Ismoilov A., Lafasov U. O‘zbek tili (mashqlar to‘plami). – T.: O‘zbekiston, 2002.

4. Lafasov U., O‘zbek tili. – T.: ToshDSHI, 2009.

Elektron ta'lim resurslari:

5. www.thinsan.com
6. www.dersimiz.com

7. www.altinmiras.com
8. www. ziyonet. Uz.

7-mavzu: Muzeylar – o‘tmish va kelajak orasidagi ko‘prik
“Muzey qal’a” matni
     Xorazmdagi yirik va noyob me’moriy yodgorlik Ichan qal’adir. Xivaning ichki qal’a qismi bo‘lib, Dishan qal’a qismidan kungurali devor bilan ajratilgan. Ichan qal’aga to‘rt darvoza (Bog‘cha darvoza, Polvon darvoza, Tosh darvoza, Ota darvoza) orqali kiriladi. Ichan qal’a yer yuzidagi inson doimiy yashaydigan yagona qal’adir. Unda madrasa, masjid, saroy va minoralar ko‘p. Undagi me’moriy yodgorliklarning yaratilishi to‘rt davrga bo‘lish mumkin. Birinchisi qadimgi Xorazmdan to mo‘g‘ullargacha bo‘lgan davr. Undan arkning g‘arbiy devori, shimoli-sharqiy burchakdagi burj, qal’a devori qoldiqlari saqlanib qolgan. Ikkinchisi 1220-yildan keyingi tiklanish davri bo‘lib, undan Sayid Alovuddin maqbarasi yetib kelgan. Uchinchisi XVI-XVII asrlar bo‘lib, bu davrda Anushaxon hammomi (1657), peshayvonli oq masjid (1675), Xo‘jamberdibek madrasasi (1688) bunyod etilgan. Yana ko‘hna ark mustahkamlanib, ko‘rinishxona (qabulxona) qurilgan (1686-1688). To‘rtinchisi XVIII-XX asrlarga to‘g‘ri keladi. Unda Ota darvozadan Polvon darvozagacha yo‘l o‘tkazilgan. Juma masjid (XVIII asrning oxiri) qayta qurilgan va yoniga minora tiklangan. 1840-1842-yillarda ikki qavatli Qutlug‘ Murod Inoq madrasasiga qarab tim va toqilar qurilgan. Keyingi davrlarda ko‘hna arkdagi saroy qurilishi tugatilib, yangidan Katta Tosh hovli saroyi, Olloqulixon madrasasi, karvonsaroy, Pahlavon Mahmud, Arab Muhammadxon, Musa To‘ra madrasalari qad ko‘targan. Mash​hur Kaltaminor qurilishi boshlangan. Ichan qal’ada binolarning ko‘pchiligi qo‘sh (qarama-qarshi) uslubda qurilgan. Masalan, Olloqu​lixon madrasasi bilan Qutlug‘ Murod Inoq madrasasi; Sherg‘o​zixon madrasasi bilan Pahlavon Mahmud madrasasi. Ichan qal’ada ansambl shaklida qurilgan binolar ham bor. Masalan, Juma masjid yonidagi ikki kichik madrasa, Muhammad Amin Inoq va Matpanoboy madrasasi. Bundan tashqari Polvon darvoza oldida va Tosh hovli yonida ham ansambl shaklidagi binolar bor. Yana bir me’moriy yodgorlik – Islomxo‘ja madrasasi va minorasidir. Bu inshoot 1908-1910-yillarda qurilgan. Madrasa ikki qavatli, minorasining balandligi 44,6 metrdir. Ichan qal’a yodgorligi yog‘och o‘ymakorligi, toshyo‘nishlik, ganchkorlik, sirkor sopol va boshqa naqqoshlik bezaklari bilan bezatilgan. Ichan qal’a 1961-yilda muzeyga aylantirilib, 1990-yilda butun ja​hon yodgorliklari ro‘yxatiga kiritilgan.
Tayanch so‘z va iboralar: muzey, o‘tmish, kelajak, me’moriy yodgorlik, Ichan qal’a, Dishan qal’a, devor, darvoza, yer yuzi, doimiy makon, muqaddas maskan, madrasa, masjid, saroy, minora.
She’rlar
Axir hayotning o‘zi ustoz shogird degan gap.
Bogbon o‘tqazgan nihol meva bergan fasllar
Ko‘zlardan sevinch yoshi dumalasa ne ajab.
Qutlug to‘yda she’r bilan ayta oldim dil rozim.
Vatanniki, xalqniki ijodimiz, kuchimiz.
Shogirdlar qatorida ta’zim qilaman, ta’zim,
Ustoz nomin tillarda eltmoq bizning burchimiz,
Desam atrofdan kelar gulduragan ovozlar:
– Baxtimizga bor bo‘lsin shogirdlar-u ustozlar!
(Olimjon Xoldor)
Topshiriq variantlari:

1. Matnni yozish.

2. Matnning og‘zaki va yozma tarjimasi.

3. Suhbat va to‘rtliklarni yod olish.

4. Frazeologizmlar haqida izoh.

Masalalar va misollar
Frazeologiya iboralar, ya’ni frazeologizmlarni o‘rganuvchi bo‘limdir. Ma’nosi bir so‘zga teng keladigan bir necha ko‘chma ma’noli so‘zlar birikmasi va gaplarga ibora (frazeologizm) deyiladi. M.: kapalagi uchib ketdi (qo‘rqdi), og‘zi qulog‘ida (xursand), quling o‘rgilsin (ajoyib), ta’bi tirriq (xafa). Iboralar orasida sinonimlik (yaxshi ko‘rmoq, ko‘ngil bermoq, ko‘ngil qo‘ymoq), omonimlik (boshiga ko‘tarmoq: 1) qadrlamoq; 2) janjal qilmoq), antonimlik (ko‘kka ko‘tarmoq – yerga urmoq) hodisalar bor. Iboralar yaxlit holda bita so‘roqqa javob bo‘ladi va bitta gap bo‘lagi vazifasini bajaradi. 
Keyslar
	1. CHARXPALAK
	2. BOG‘LAMA

	3. DIAGRAMMA
	4. PIRAMIDA

Nazorat savollari

· Ustoz-shogirdlik nima?

· O‘zaro e’tibor va hurmat.

· U qachondan boshlangan?

· Uzoq o‘tmishdan.
· Ustozga qanday hurmat ko‘rsatiladi?

· Uning oyoq tomoniga dafn qilinish.

Asosiy adabiyotlar:
1. Rasulov R., Mirazizov A. O‘zbek tili. O‘rta mxsus kasb-hunar ta'limi muassasalarining ta'lim boshqa tillarda olib boriladigan guruhlari uchun o‘quv qo‘llanma. – T.: Fan va texnologiya, 2006. 

2. Muhitdinova X., Salishuva Z., Po‘latova X. O‘zbek tili. – T.: O‘qituvchi, 2006. 

Qo‘shimcha adabiyotlar:

3. Ismoilov A., Lafasov U. O‘zbek tili (mashqlar to‘plami). – T.: O‘zbekiston, 2002.

4. Lafasov U., O‘zbek tili. – T.: ToshDSHI, 2009.
Elektron ta'lim resurslari:

5. www.thinsan.com
6. www.dersimiz.com

7. www.altinmiras.com
8. www. ziyonet. Uz.

8-mavzu: Kelajak bilimli yoshlar qo‘lida
“Yoshlar va kelajak” matni
       Bir odil podshoh bor edi. Bir kuni vaziriga: – Haj safariga bormoqchiman, sen ham borasanmi? – dedi. Vaziri: – Ey shohim, mamlakatni boshliqsiz qoldirib, Ka’baga ketsangiz, el egasiz qoladi, – dedi. Podshoh: – Unday bo‘lsa menga bir necha marta haj qilgan hojining savobidan sotib olib beringizlar, qiyomatda men ham hojilar bilan birga turayin, – dedi. Vazir “Podshoh uchun bir haj savobini sotib olaman” deb ovoza qildi. Vazir bir kishiga uchrashdi, u odam falon joyda bir zohid bor, o‘sha hoji yigirma marta Ka’baga yayov borib haj qilib kelgan. Hech kimning o‘sha  zohidchalik savobi yo‘q, unga borib uchrashing, – dedi. Vazir borib zohidni podshohning oldiga olib keldi. Podshoh: – Ey zohid, bir martalik haj qilganingning savobini bizga sotasanmi? – dedi. Zohid: – Qanchaga olasiz? – dedi. Podshoh: – Ming qizil tilla tanga berayin, – dedi. Zohid: –  Ming qizil oltin tanga oz, – dedi. Podshoh: – Ey zohid, oz bo‘lsa, o‘n ming qizil oltin tanga berayin, – dedi. Zohid: – Ozdir, – dedi. Podshoh: – Unda o‘zing istaganingni so‘ragin, – dedi. Zohid: – Ey podshohim, bir haj nima bo‘ladi, yigirma hajimning savobini sizga berayin, siz bir soat adolat qilganning savobini menga bering, – dedi. Podshoh so‘radi: – Ey zohid, bir soat adolat qilganning savobi qanday bo‘ladi? Zohid: – Bir soat adolat qilganning savobi odamlarning, farishtalarning va hurlarning ibodatidin ortuqdur, – dedi. Buni eshitgan podshoh bir martalik haj sabobini sotib olishdan voz kechib, adolat yo‘liga kirdi.
Tayanch so‘z va iboralar: davlat, haj safai, adolat, Avaz devoni, ko‘chirilgan nusxasi, qo‘lyoz​malar, baxt-saodat, ozodlik, ma‘rifatparvarlik, xorijiy til, millatparvarlik, ijtimoiy tengsizlik, zulm-zo‘ravonlik.
To‘rtliklar
Agar-chi so‘z zavqin surmoq istasang,
O‘zbek tili degan ummoda suz.
Unda har ibora – ilohiy jarang,
Undagi har bir so‘z – nurafshon yulduz.
Navoiy – bu oltin xirmon sohibi,
Hayratin olamga etarkan izhor,
Qalbida bir dunyo g‘urur bor edi,
“Xamsa” bolib yog‘di o‘shal iftixor.
 (Jumaniyoz Jabborov)
Topshiriq variantlari:
1. Matnni yozish.

2. Matnning og‘zaki va yozma tarjimasi.

3. Suhbat va to‘rtliklarni yod olish.

4. So‘zlashuv uslubi to‘g‘risida izoh.
Masalalar va misollar
So‘zlashuv uslubi – oilada, ko‘cha-ko‘yda kishilarning fikr almashishi jarayonida qo‘llaniladigan nutq uslubi. So‘zlashuv uslubi ikki xil shaklda bo‘ladi: 1) adabiy so‘zlashuv shaklida adabiy til me’yorlariga qat’iy amal qilinadi; 2) oddiy so‘zlashuv shaklida adabiy til me’yorlariga qat’iy amal qilinmaydi. So‘zlashuv uslublarining har ikki turi ko‘pincha dialog shaklida bo‘ladi. Ikki shaxsning o‘zaro so‘zlashuvi dialogik nutq sanaladi. So‘zlashuv uslubidagi so‘zlarning yana bir xususiyati, ular ko‘pincha kinoya, piching, qochirmalarga boy bo‘ladi. Turli sohalarga xizmat qiluvchi kishilar (ziyolilar, ishchilar, qishloq xo‘jaligi xodimlari, amaldorlar), kosiblar, ijtimoiy guruhlar (san’atkorlar, shoirlar, o‘g‘rilar) o‘rtasidagi erkin suhbat orqali uslubiy mazmun ham ifodalanadi. Har bir hududda yashovchilarning gaplari, suhbatlari, shevalari ham og‘zaki nutqqa kiradi. So‘zlovchi nutqining o‘z qonun qoidalari bor. Ularda so‘zlar tartibi erkin, asosiy maqsadni ifodalovchi gap bo‘lagi ajratib ko‘rsatiladi, fikr so‘zga mantiqiy urg‘u berish bilan ifodalanadi. Jumlalar qisqa va ta’sirli bo‘ladi. So‘zlashuv nutqida ona tilidagi bor imkoniyatlardan foydalanilsa ham, har bir toifaning nutqida o‘ziga xoslik mavjud. Shuning uchun olimlar suhbati bilan ishchilarning, xizmatchilar suhbati bilan dehqonlarning so‘zlashuvida farq bor. Hatto erkak va xotinlar suhbatida ham ma’lum bir farqlar uchraydi.
Keyslar
	1. CHARXPALAK
	2. BOG‘LAMA

	3. DIAGRAMMA
	4. PIRAMIDA

Nazorat savollari

· Kitobat san’ati qachon shakllangan?
· Qadimda.
· Qo‘lyozmani kimlar tayyorlagan.
· Xattotlar guruhi.
Asosiy adabiyotlar:
1. Rasulov R., Mirazizov A. O‘zbek tili. O‘rta maxsus kasb-hunar ta'limi muassasalarining ta'lim boshqa tillarda olib boriladigan guruhlari uchun o‘quv qo‘llanma. – T.: Fan va texnologiya, 2006. 

2. Muhitdinova X., Salishuva Z., Po‘latova X. O‘zbek tili. – T.: O‘qituvchi, 2006. 
Qo‘shimcha adabiyotlar:

3. Ismoilov A., Lafasov U. O‘zbek tili (mashqlar to‘plami). – T.: O‘zbekiston, 2002.

4. Lafasov U., O‘zbek tili. – T.: ToshDSHI, 2009.
Elektron ta'lim resurslari:
5. www.thinsan.com
6. www.dersimiz.com

7. www.altinmiras.com
8. www. ziyonet. Uz.

9- mavzu: Zamonaviy dunyoda ta’lim
“Ta’lim  va olim” matni
  O‘zbek ma’rifatparvari, jurnalist, davlat va jamoat arbobi Abdulla Avloniy 1878-yilning 12-iyulida Toshkentda tug‘il​gan. U maktab va madrasada o‘qigan. Avloniy arab, fors, rus tillarini o‘rgangan. Buyuk mutafakkirlarning asarlarini mutolaa qilgan. O‘zi ham she’r yoza boshlagan. Rus tilidan L.N. Tolstoyning asarlarini tarjima qilgan. 1906-yilda o‘z uyida «Taraqqiy» gazetasini, keyin «Shuhrat» gazetasini chop ettirgan. 1908-yilda yashirin ravishda «Osiyo» gazetasini nashr ettirgan, bu gazeta ham yopib qo‘yilgan. Avloniy 1908-yilda Mirobod mahallasida yangi usuldagi maktab ochgan, o‘zi ona tili va adabiyot fanidan dars bergan. U 1909-yilda «Jamiyati xayriya» ni tuzib, yetim bolalarni o‘qitgan. Keyin Avloniy Degrez ma​hallasida ikki sinfli maktab ochib, dunyoviy fanlarni o‘qitgan. Avloniy mohir pedagog sifatida o‘quv qo‘llanmalari va o‘qish kitoblari yozgan. Uning «Birinchi muallim» (1911), «Ikkinchi muallim» (1912), «Turkiy guliston yoxud axloq» (1913), to‘rt qismli «Adabiyot yoxud milliy she’rlar to‘plami» (1909-1915), «Maktab gulistoni» (1915) va boshqa ilmiy-pedagogik asarlari bor. Avloniy 1913-yilda «Turon» nomli teatr truppasi tashkil etgan. O‘zi bir qancha dramatik asarlar yozgan va tarjima qilgan. Avloniy 1917-yilda «Turon» nomli gazeta tashkil qilgan. 1918-yilda «Ishtirokiyun» gazetasini tashkil etishda qatnashdi va muharrir bo‘ldi. 1919-1920-yillarda hukumatning Afg‘oniston​dagi siyosiy vakili, bosh konsul bo‘lib xizmat qiladi. 1921-yilda maorif sohasida ishlay boshlaydi. U xotin-qizlar, erlar bilim yurtlarida, harbiy bilim yurtida dars beradi. So‘ng O‘rta Osiyo universitetida til va adabiyot kafedrasining mudiri, professor bo‘lib ishlaydi. 7-sinflar uchun «Adabiyot xrestomatiyasi» ni tuzib nashr ettirdi. Uning bir qancha ilmiy maqola​lari, 4000 misradan ortiq she’ri bor. Abdulla Avloniy 1934-yilning 24-avgustida vafot etgan.

Tayanch so‘z va iboralar: adab, adabiyot, asarlar to‘plami, san’atning bir turi, lirik, epik, dramatik, liro-epik, milliy mazmun, milliy shakl.
She’r
Olamda gullar yashar ,bog‘larga jamol bo‘lib, 
Gulzorlarga yarashar ular husn, xol bo‘lib.
Lola – gullar shohidir, kiygani ham shohidir, 
Chamandagi atirgul, lolaning hamrohidir.
Gullar ko‘p, chechaklar ko‘p, qo‘shiqlar, ertaklar ko‘p,
Boisi shu, har gulning qalbida tilaklar ko‘p.
Kelinglar, go‘zal gullar,keling, oshiq bulbullar,
Shu sevgini kuylaylik,orom olsin ko‘ngillar.
(Sharof Rashidov)
Topshiriq variantlari:

1. Matnni yozish.

2. Matnning og‘zaki va yozma tarjimasi.

3. Suhbat va to‘rtliklarni yod olish.

4. Badiiy uslub togrisidagi izoh.
Masalalar va misollar
Badiiy nutq uslub – ma’lum bir voqealikni badiiy tasvir vositalari orqali obrazli ifodalovchi va shu yo‘l bilan tinglovchiga estetik ta’sir etuvchi nutq uslubi. Obrazlilik va estetik ta’sir etish badiiy uslubning muhim belgisidir. Bu uslubda badiiy asarlar yoziladi. Badiiy uslub umumiy xususiyatlarga ega bo‘lish bilan birga, uning har bir turi (nazm, nasr, dramatik) o‘z yo‘li, o‘z vositalari va o‘z stiliga ega bo‘ladi. Nazm (poeziya)ga she’riy asarlar, ularning turlari kiradi. Nasr (proza)ga odatdagi tartibda yozilgan asarlar, ularning turlari kiradi. Dramaturgiyaga rollarga ajratib yozilgan asarlar va uning turlari kiradi. Badiiy asar kishiga ma’lumot berish bilan birga, timsollar (obrazlar) estetik ta’sir ko‘rsatadi. Mazkur uslubda qahramonlarning nutqi oddiy so‘zlashuv, sheva, vulgarizm, varvarizm, evfemizm, argo, jargonlardan iborat bo‘ladi. Shuning uchun bu uslub aralash uslub hisoblanadi. Unda ham so‘zlashuv, ham kitobiy nutqqa xos jihatlar uchraydi.
Keyslar
	1. CHARXPALAK
	2. DIAGRAMMA

	3. BOG‘LAMA
	4. PIRAMIDA

Nazorat savollari

· Adabiyot so‘zining ma’nosi?

· Odoblar yig‘indisi.

· U nimani o‘zgartiradi?

· Inson ruhiyatini.
Asosiy adabiyotlar:
1. Rasulov R., Mirazizov A. O‘zbek tili. O‘rta mxsus kasb-hunar ta'limi muassasalarining ta'lim boshqa tillarda olib boriladigan guruhlari uchun o‘quv qo‘llanma. – T.: Fan va texnologiya, 2006. 

2. Muhitdinova X., Salishuva Z., Po‘latova X. O‘zbek tili. – T.: O‘qituvchi, 2006. 

Qo‘shimcha adabiyotlar:

3. Ismoilov A., Lafasov U. O‘zbek tili (mashqlar to‘plami). – T.: O‘zbekiston, 2002.

4. Lafasov U., O‘zbek tili. – T.: ToshDSHI, 2009.

Elektron ta'lim resurslari:

5. www.thinsan.com
6. www.dersimiz.com

7. www.altinmiras.com
8. www. ziyonet. Uz.

10- mavzu: Kitob mutolaasi
“Kitob” matni
    Kitob axborotlarni, bilimlarni yig‘ish hamda tarqatish uchun mo‘ljallanga o‘quv qurolidir. Unda ijtimoiy-siyosiy, ilmiy va estetik qarashlar o‘z aksini topadi. Kitob bilim targ‘ibotchisi hamda tarbiya quroli bo‘lgan badiiy, ilmiy hamda ijtimoiy adabiyot hisoblanadi. Xalqaro stasitikada YUNESKO tavsiyasiga ko‘ra, hajmi 48 sahifadan kam bo‘lmagan, taboqlab tikilgan nodavriy nashrni shartli ravishda kitob deyish qabul qilingan. Fan, adabiyot, san’at asarlaridan matbaada ko‘paytirish va tarqatish uchun tanlash, ularga ilmiy hamda  badiiy nuqtai nazardan yondoshish, tahrir qilish, badiiy bezash, matbaa ijrosini belgilash, nashrga tayyorlash nashriyotning vazifasidir. Kitobni ko‘plab chiqarish, ya’ni kitob bosish esa poligrafiya sanoatining ishidir. Kitoblarni to‘plash, saqlash, kitobxonlar o‘rtasida tashviqot qilish, ulardan foydalanishlari uchun qulay sharoit yaratish kutubxonalar ishi hisoblanadi. Kitob va boshqa bosma asarlar haqida muayyan maqsad bilan o‘quvchilarga ma’lumot berish va ularni targ‘ibot qilish bibliografiyaning vazifasidir. Kitobning paydo bo‘lishi yozuvning yaratilishi va shakllanish jarayoni bilan bog‘liqdir. Qadimgi Misr, Turon, Xitoy, Hindiston, Yunoniston va O‘rta Osiyoda odamlar tosh, sopol, yog‘och, teri, shisha, palma daraxti bargi va boshqa materiallarga yozib o‘z fikrlarini bayon qilishgan. Har bir kitob katta hajmli yoki juda og‘ir vaznli bo‘lgan. Papurus o‘simligidan ishlangan o‘rama kitoblarning uzunligi 10 metr atrofida bo‘lib, maxsus charm yoki yog‘och g‘iloflarda saqlangan. Xorazmda miloddan avvalgi 1-ming yillikning 1-yarmida yaratilgan “Avesto” ning nusxasi qoramol terisiga oltin suvi yozilgan. 644-645-yillarda ko‘chirilgan “Usmon Qur’oni” kiyik terisiga yozilgan. 650-yildan Samarqandda qog‘ozli kitoblar tayyorlana boshlagan. XIII asrda esa Yevropada qog‘ozli kitoblar paydo bo‘lgan 

Tayanch so‘z va iboralar: kitob, axborot, bilim, yig‘ish,tarqatish, o‘quv quroli, ijtimoiy, siyosiy, ilmiy, estetik, sayoz til orqa tovush, ko‘rsatish olmoshi, ko‘makchilar, harakat nomi, sifatdosh, hokim so‘z, yordamchi so‘zlar.
She’r
Qaro qoshing, qalam qoshing,
Qiyiq qayrilma qoshing, qiz
Qilur qatlimga qasd qayrab –
Qilich qotil qaroshing, qiz.
Qafasda qalb qushin qiynab,
Qanot qoqmoqqa qo‘ymaysan.
Qarab qo‘ygil qiyo, 
Qalbimni qizdirsin quyoshing, qiz. 
(E.Vohidov)
To‘rtlik
Qilich dami nima, o‘tkir tig‘ nima?
Sen bu ikkisining ma’nosini bil,
Biri xuddi ajal og‘zidagi tish,
Biri haqgo‘y kishi og‘zidagi til.
(Rudakiy)
Topshiriq variantlari:
1. Matnni yozish.

2. Matnning og‘zaki va yozma tarjimasi.

3. Suhbat va to‘rtliklarni yod olish.

4. Epik (nasr, proza) tur. 

Masalalar va misollar
Badiiy obraz adabiyotda insonning aniq shaxs qiyofasida yaratilgan, ayni paytda badiiy umumlashma xususiyatlariga, hissiy ta’sir kuchiga ega bo‘lgan suratidir. Obrazlar quyidagi turlarga bo‘linadi: 1) realistik obazlar -- hayotiy haqiqatga monand obrazlar; 2) romantik obrazlar -- hayotda aynan bo‘lmagan ammo bo‘lishi orzu qilingan obrazlar; 3)  xayoliy-fantastik obrazlar -- haddan tashqari bo‘rttilgan, mo‘jizaviy harakterga ega bo‘lgan obrazlar; 4) afsonaviy obrazlar – butunlay hayoliy bo‘lib, ular bitmas-tuganmas kuch qudratga, yuksak fazilarlarga ega bo‘ladi; 5) ramziy obrazlar – narsalar, o‘simliklar, jonivorlar, ranglar orqali ijtimoiy hodisalarni umumlashtiruvchi obrazlar; 6) mifologik obrazlar – afsonalar asosida yaratilgan asotiriy obrazlar; 7) satirik (komik)-yumoristik obrazlar – kulgu asosida tasvirlangan obrazlar. Bosh qahramon (obraz)lar – asar voqealari markazida turib, asar ziddiyatlarining yetilishida yetakchi rol o‘ynaydigan, syujet voqelarini harakatga keltiruvchi, yozuvchi g‘oyasini ifodalaydigan obrazlar. Ikkinchi darajali obrazlar – asar markazida turmasa ham biror jihati bilan yozuvchi g‘oyasini ifodalaydigan, uni to‘ldirishga xizmat qiladigan obrazdir. Epezotik obrazlar – voqealar zanjirida bir ikki o‘rindagina qatnashib, keyin tushib qoladigan obrazlar. Tragik obrazlar – fojialardagi timsollar bo‘lib, ular haqiqatan tarixiy shaxs, qadimgi afsona, rivoyat, hikoyalarda tasvirlangan qahraman yoki muallif badiiy tafakkurining mahsuli sifatidagi to‘qima obraz ham bo‘lishi mumkin. Tragik obraz zamirida hayot haqiqatiga asoslangan badiiy haqiqat yotadi. Ular keskin, beayov, murosasiz kurashni boshdan kechiradilar. Prototip (yunoncha “nishona”, “ilk nuqta”) badiiy umumlashtirilgan obraz, tip yaratilishiga asos, manba bo‘lgan hayoti va harakteri yozuvchi tomonidan asar qahramoni qiyofasida mujassamlashtirilgan hayotdagi kishi, aniq shaxs.
Keyslar
	1. CHARXPALAK
	2. BOG‘LAMA

	[image: image37.png]



	[image: image38.png]Abdulla Qodiriy

N\

Mehrobdan chayon





	3. DIAGRAMMA
	4. PIRAMIDA

	[image: image39.png]



	[image: image40.png]MILLIY DOSTON







Nazorat savollari
· Abdulla Qodiriy kim?

· Mashhur o‘zbek yozuvchisi.

· U qanday yangilik qilgan?

· O‘zbek milliy romanchiligiga asos solgan.
Asosiy adabiyotlar:
1. Rasulov R., Mirazizov A. O‘zbek tili. O‘rta mxsus kasb-hunar ta'limi muassasalarining ta'lim boshqa tillarda olib boriladigan guruhlari uchun o‘quv qo‘llanma. – T.: Fan va texnologiya, 2006. 

2. Muhitdinova X., Salishuva Z., Po‘latova X. O‘zbek tili. – T.: O‘qituvchi, 2006. 

Qo‘shimcha adabiyotlar:

3. Ismoilov A., Lafasov U. O‘zbek tili (mashqlar to‘plami). – T.: O‘zbekiston, 2002.

4. Lafasov U., O‘zbek tili. – T.: ToshDSHI, 2009.

Elektron ta'lim resurslari:

5. www.thinsan.com
6. www.dersimiz.com

7. www.altinmiras.com
8. www. ziyonet. Uz.
11- mavzu: Alisher Navoiy  nomidagi O‘zbekiston Milliy kutubxonasi
“Kutubxonalar” matni

    Toshkent shahrida uchta yirik kutubxona bor. Birinchisi Alisher Navoiy nomidagi O‘zR Milliy davlat kutubxonasi 1870-yilda tashkil etilgan va turli nomlar bilan atalgan. 1919-yilda “Xalq kutubxonasi” deb nomlangan. 1948-yilda ushu kutubxonaga Alisher Navoiy nomi berilgan. Kutubxonadagi nodir kitoblar fondida 591 jildli «Turkiston to‘plami» mavjud bo‘lib, unda Turkiston va qo‘shni Sharq mamlakatlari to‘g‘risi​dagi bosma materiallar yig‘ilgan. Kutubxona fondida 1912-yilda 80 ming jild kitob bo‘lgan. Kitoblar soni 1940-yilda 1 mln. 200 ming nusxaga yetgan. 1970-yilga kelib kutubxona fondida 3 mln. 752 ming nusxa kitob mavjud bo‘lgan. Navoiy nomidagi milliy kutubxona jahondagi 185 muassasa bilan kitob ayirbosh qil​gan. Mustaqillikdan keyin kutubxona qayta qurilib, zamonaviy texnik uskunalar bilan jihozlandi. Ikkinchi O‘zbekiston Respublikasi FAsining Asosiy kutubxonasi bo‘lib, 1933-yilda tashkil etilgan. 1943-yildan ana shu nom bilan atala boshlagan. 1979-yilda kutubxona fondida 2 mln. dan ziyod asar bo‘lgan. Kutubxona fondi har yili 60-70 ming kitob va davriy nashrlar bilan boyib borgan. Mazkur kutubxona 40 mamlakatning 300 muassasasi bilan kitob ayirbosh qiladi. Uchunchisi O‘zbekiston Respublikasi FAsi Abu Rayhon Beruniy nomidagi Sharqshunoslik qo‘lyozmalar instituti kutubxonasining fondida 80 mingga yaqin alohida asarlarni o‘zida jamlagan 25 mingdan ziyod qo‘lyozma asarlar to‘plami mavjud. Ular X va XX asrning boshlariga oid bo‘lib, turkiy, forsiy va arabiy tillarida yozilgan. Shuningdek mualliflar hayotligida o‘z qo‘llari bilan yozgan qo‘lyozma dastxatlar ham bor. Kutubxonada Sharq mutafakkirlarining badiiy va ilmiy asarlari, O‘rta Osiyo xonliklariga tegishli bir qancha ming nusxadagi huj​jatlar, yorliqlar va vaqf qog‘ozlari ham saqlanadi.
Tayanch so‘z va iboralar: turmush tarzi, guruh, urug‘, qabila, elat, millat, xalq, kamtarlik, kattalar va ayollarga hurmat, mehnatsevarlik, bag‘rikenglik, sofdillik.

She’r
Jahonda men tug‘ilgan 
O‘lkadek hech bir diyor bo‘lmas,
Bu yanglig‘ bog‘-u gulshan
Ham bu yanglig‘ guluzor bo‘lmas.
Vatan sevmakdin ortiq
Menga olamda shior bo‘lmas.
Vatan ishqida yongan qalb,
Bilingki, asti xor bo‘lmas.
(Erkin Vohidov)
Qadim ona bu tuproq,
Turkiston bir, vatan bir.
Bizga jondan azizroq,
Turkiston bir, vatan bir.
(Erkin Vohidov)
Topshiriq variantlari:

1. Matnni yozish.

2. Matnning og‘zaki va yozma tarjimasi.

3. Suhbat va to‘rtliklarni yod olish.

4. O‘gzaki va adabiy so‘zlashuv shakllari. 
Masalalar va misollar
OG‘ZAKI VA ADABIY SO‘ZLASHUV USLUBI – oilada, ko‘cha-ko‘yda kishilarning fikr almashishi jarayonida qo‘llaniladigan nutq uslubi. So‘zlashuv uslubi ikki xil shaklda bo‘ladi: 1) adabiy so‘zlashuv shaklida adabiy til me’yorlariga qat’iy amal qilinadi; 2) oddiy so‘zlashuv shaklida adabiy til me’yorlariga qat’iy amal qilinmaydi. So‘zlashuv uslublarining har ikki turi ko‘pincha dialog shaklida bo‘ladi. Ikki shaxsning o‘zaro so‘zlashuvi dialogik nutq sanaladi. So‘zlashuv uslubidagi so‘zlarning yana bir xususiyati, ular ko‘pincha kinoya, piching, qochirmalarga boy bo‘ladi. Turli sohalarga xizmat qiluvchi kishilar (ziyolilar, ishchilar, qishloq xo‘jaligi xodimlari, amaldorlar), kosiblar, ijtimoiy guruhlar (san’atkorlar, shoirlar, o‘g‘rilar) o‘rtasidagi erkin suhbat orqali uslubiy mazmun ham ifodalanadi. Har bir hududda yashovchilarning gaplari, suhbatlari, shevalari ham og‘zaki nutqqa kiradi. So‘zlovchi nutqining o‘z qonun qoidalari bor. Ularda so‘zlar tartibi erkin, asosiy maqsadni ifodalovchi gap bo‘lagi ajratib ko‘rsatiladi, fikr so‘zga mantiqiy urg‘u berish bilan ifodalanadi. Jumlalar qisqa va ta’sirli bo‘ladi. So‘zlashuv nutqida ona tilidagi bor imkoniyatlardan foydalanilsa ham, har bir toifaning nutqida o‘ziga xoslik mavjud. Shuning uchun olimlar suhbati bilan ishchilarning, xizmatchilar suhbati bilan dehqonlarning so‘zlashuvida farq bor. Hatto erkak va xotinlar suhbatida ham ma’lum bir farqlar uchraydi. Xotinlar nutqida: voy o‘lay, voy sho‘rim, voy o‘lmasam, bo‘ylaringga girgitton, aylanay, o‘rgilay kabi iboralar ishlatiladi. Erkaklar nutqida esa tilingdan, ko‘zingdan, jonginam, bo‘yingdan akasi kabi jumlalar qo‘llanadi. Og‘zaki so‘zlashuv uslubining grammatik qurilishi sodda, qisqa, mazmunan ta’sirchan bo‘ladi. Bunda xalq maqollari, masallari, rivoyat va ertaklar, latifa va qo‘shiqlar, so‘z o‘yinlari – pichinglar, hazil-mutoyibalar, askiya va qochirimlar muhim manba sanaladi. Jonli nutq jarayonida uslubiy bo‘yoqdor iboralardan keng foydalaniladi. Jonli so‘zlashuv nutqida “xom” ibora va gaplar, behayo so‘zlar ham uchraydi. Ba’zan bunday qatlamlar badiiy asarlardan ham o‘rin oladi.
Keyslar
	1. CHARXPALAK
	2. BOG‘LAMA

	3. DIAGRAMMA
	4. PIRAMIDA

Nazorat savollari
1. Turmush tarzi qanday tushuncha?

2. Ijtimoiy tushuncha.

3. Xalqimizda qanday yaxshi odat bor?

4. Bolani ustozga topshirish.

Asosiy adabiyotlar:
1. Rasulov R., Mirazizov A. O‘zbek tili. O‘rta mxsus kasb-hunar ta'limi muassasalarining ta'lim boshqa tillarda olib boriladigan guruhlari uchun o‘quv qo‘llanma. – T.: Fan va texnologiya, 2006. 

2. Muhitdinova X., Salishuva Z., Po‘latova X. O‘zbek tili. – T.: O‘qituvchi, 2006. 

Qo‘shimcha adabiyotlar:

3. Ismoilov A., Lafasov U. O‘zbek tili (mashqlar to‘plami). – T.: O‘zbekiston, 2002.

4. Lafasov U., O‘zbek tili. – T.: ToshDSHI, 2009.

Elektron ta'lim resurslari:

5. www.thinsan.com
6. www.dersimiz.com

7. www.altinmiras.com
8. www. ziyonet. Uz.
12- mavzu: Adabiyot – ma’naviyatni yuksaltiruvchi manba
“Adabiyot” matni
    Arabcha “adab” so‘zining ko‘pligi “adabiyot” bo‘lib, “odoblar yig‘indisi” ma’nosini bildiradi. Ikki xil ifodani aks ettiradi: 1) asarlar to‘plami; 2) san’atning bir turi. Adabiyot avval og‘zaki shaklda, yozuv paydo bo‘lgandan so‘ng yozma shaklda ravnaq topgan. Adabiyot so‘z orqali insonning ruhiyatini, his-tuyg‘ularini keng va chuqur aks ettiruvchi san’at turidir. Badiiy adabiyot uchga bo‘linadi: lirik (tizma), epik (sochma), dramatik (harakatli). Bundan tashqari liro-epik (qorishiq) tur ham mavjud. Har qanday adabiyot milliydir, shunning uchun o‘sha xalq madaniyatining tarkibiy qismi hisoblanadi. Xalqning hayotidagi va ruhiyatidagi o‘zligi milliy adabiyotning mazmunni tashkil etadi hamda o‘ziga xos milliy shaklni yuzaga keltiradi. Bu shaklning yuzaga kelishida xalq tomonidan uzoq davr mobaynida yig‘ilgan tajriba va an’analar muhim ahamiyatga ega. O‘zbek milliy romanchilik maktabini Abdulla Qodiriy yaratib bergan. Xalq hayotidagi yangi davr esa adabiyotni yuqori bosqichga ko‘tardi va uning mazmunini yangilaydi. Yangilangan adabiyot esa o‘sha jamiyatning qudratli quroliga aylandi. Milliy mustaqillik o‘zbek adabiyotining barcha jabhalarida o‘z aksini topmoqda. Bu davr adabiyotida tasvirlanayotgan inson o‘zining bashariyat, vatan va el-yurt oldidagi mas’uliyatini chuqur his etishi kerak. Bu adabiyotning  jozibasi zohirda emas, botinda – matn zamirida joylashgan. Adabiyot xalq ma’naviyatini yuzaga chiqaruvchi asosiy manba hisoblanadi. 

Tayanch so‘z va iboralar: adab, adabiyot, odoblar yig‘indisi, asarlar to‘plami, san’at turi, lirik (tizma), epik (sochma), dramatik (harakatli), liro-epik (qorishiq), lablangan, quyi keng, unli, adabiy til, yozma shakl, og‘zaki shakl, atoqli ot.
She’r
Dunyo bir gulzordir keng va betimsol,
Yulduzlar gunchadir uning uchida.
Qo‘g‘irchoq ichida qo‘g‘irchoq misol
Gullar o‘stiramiz xona ichida.
Dunyo bir boladir sho‘x va betimsol,
Qo‘g‘irchoq ichida qo‘g‘irchoq misol
Unga ermak bo‘lib qolmasak bo‘ldi.
(Abdulla Oripov)
Topshiriq variantlari:

1. Matnni yozish.

2. Matnning og‘zaki va yozma tarjimasi.

3. Suhbat va to‘rtliklarni yod olish.

4. Imiy nutq.
Masalalar va misollar
Ilmiy nutq ruhiy madaniyatning mazmundorligi, tushunarliligi, ifodaliligi, obrazliligi va ta’sirchanligini o‘z ichiga oladi. Nutqning mazmundorligi ma’lum qilinayotgan dalillarning ijtimoiy, ilmiy va  badiiy qimmatiga va muallifning umumlashtirish qobiliyatiga bog‘liq. Shuningdek bayon qilinayotgan ma’lumotning dolzarbligi hamda hayotiy qimmati bilan ham belgilanadi. Bundan tashqari nutqning mazmunini notiqning so‘zlardan, gaplardan foydala olishi hamda uning hayotiy tajribasi, qiziqishi, gapirmoqchi bo‘lgan narsani tushuna olishi ham ochib beradi. Nutqning tushunarli bo‘lishi, bir tomondan til xususiyatlarining mazmuniga  va nutq bilan munosabatlariga aloqador bo‘lsa, ikkinchi tomondan tinglovchilarning tayyorgarlik darajasiga bog‘liqdir. Tinglovchilarning qiziqishlari, hayotiy tajribalariga yaqin bo‘lgan nutqgina o‘ta tushunarli hisoblanadi. Nutqning ifodaliligi til shakllarining mazmuniga, murojaatda ishlatilish darajasiga bog‘liq. Ifodali nutqning fonetik vositalariga to‘g‘ri adabiy talaffuz, farqlanib turuvchi diksiya, ifodali intonatsiya va boshqalar kiradi. Leksik vositalariga esa so‘zlarning eng ma’qulini tanlash, sinonimlardan foydalanish, ma’no nozikliklariga e’tibor berish va shu kabilar kiradi. Nutqning grammatik ifodaliligiga kelishik va boshqa shakllardan o‘rinli foydalanish, so‘z birikmalarini to‘g‘ri tuzish va hokazolar kiradi.  
Keyslar
	1. CHARXPALAK
	2. BOG‘LAMA

	3. DIAGRAMMA
	4. PIRAMIDA

Nazorat savollar
Tabiat nima?
· Butun borliq.

· Bizning vazifamiz?

· Tabiatni asrash.

Asosiy adabiyotlar:
1. Rasulov R., Mirazizov A. O‘zbek tili. O‘rta mxsus kasb-hunar ta'limi muassasalarining ta'lim boshqa tillarda olib boriladigan guruhlari uchun o‘quv qo‘llanma. – T.: Fan va texnologiya, 2006. 

2. Muhitdinova X., Salishuva Z., Po‘latova X. O‘zbek tili. – T.: O‘qituvchi, 2006. 

Qo‘shimcha adabiyotlar:

3. Ismoilov A., Lafasov U. O‘zbek tili (mashqlar to‘plami). – T.: O‘zbekiston, 2002.

4. Lafasov U., O‘zbek tili. – T.: ToshDSHI, 2009.

Elektron ta'lim resurslari:

5. www.thinsan.com
6. www.dersimiz.com

7. www.altinmiras.com
8. www. ziyonet. Uz.

13- mavzu: Ommaviy axborot vositalari
Televidenie
   Ommaviy axborot vositalariga kabel tizimi, radio, televidenie, gazeta va jurnallar kiradi. Televidenie – fan, texnika va madaniyatning ko‘rinadigan axborotlar (harakatlanuvchi tasvirlar) ni radioelektron vositalar yordamida muayyan masofaga uzatish bilan bog‘liq sohasi; axborotlarni tarqatish vositalaidan biri. Insoniyat o‘zi yashab tyrgan joydan uzoqdagi narsalar va voqealarni ko‘rish istagi bilan hamisha band bo‘lib kelgan. Bu istak ko‘p xalqlarning afsona va ertaklaida o‘z aksini topgan. M.: Alisher Navoiyning “Farhod va Shirin” dostonida  bu istakni badiiy shaklda aks  ettirgan (“sehrli ko‘zgu”, ya’ni “oynai jahon”). Keyinchalik bu orzu elektronikaga aylandi. Televidenieda tasvir elementlarini ketma-ket uzatish XIX asrning oxirida  alohida mustaqil holda portugal olimi A di Payva va  rus olimi P.I.Baxmetov tomonidan amalga oshirildi. XX asrning 30-yillariga qadar tasvirlarni analiz va sintez qilishda optik-mexanik (nemis muhandisi P.G.Nipkov, 1884-yil) qurilmalardan foydalanilgan.  30-yillarning o‘rtalaridan elektron televidenie tizimi paydo bo‘ldi. Televidenie taraqqiyotida ichki fotoeffekt (amerikalik olim U.Smit, 1873) va tashqi fotoeffekt (A.G.Stoletov, 1888) qonunlarining kashf etillishi muhim hisoblanadi. Undan so‘ng radio aloqaning (A.S.Popov, 1895) kashf qilinishi, “katod teleskop” tizimini ishlab chiqqan (B.L.Rozing, 1907) va bu tizim bo‘yicha laboratoriya sharoitida birinchi marta elektron television uzatish (B.L.Rozing, 1907) amalga oshirildi. O‘zbekistonlik ixtirochilar (B.P.Grabobckiy, I.F.Belyanskiy, 1928) elektron-nur yordamida harakatdagi tasvirni bir joydan ikinchi joyga uzatadigan va qabul qiladigan “radiotelefon” yaratdilar.

Tayanch so‘z va iboralar: ommaviy axborot vositalari, kabel tizimi, televidenie, radio, gazeta, jurnal, dunyo, olam, koinot, jonli va jonsiz borliq, odam, insoniyat, mehnat jarayoni, moddiy boyliklar, stixiyali kuchlar, uyg‘un jarayon.
To‘rtliklar
Tabiatdan so‘radim savol,
– Bu dunyodan ketib kim bo‘ldim?
– Tug‘ilmoqdan ne eding avval,
O‘lganda ham shudirsan, bilgin.
(Olimjon Xoldor)
Bir tomonda haybatli Tog‘,
Bir tomonda Dengiz edi.
O‘rta Vodiy – yashil- yasnoq,
Manzara tengsiz edi.
(Jumaniyoz Jabborov)
Topshiriq variantlari:

1. Matnni yozish.

2. Matnning og‘zaki va yozma tarjimasi.

3. Suhbat va to‘rtliklarni yod olish.

4. Imiy uslub haqida.
Masalalar va misollar
Ilmiy uslub – daliliy ma’lumotlar asosida chiqarilgan ilmiy xulosalarga asoslanuvchi, har bir fan sohasining o‘ziga xos atamalariga tayanuvchi, fikrni aniq va mantiqiy izchil shaklda bayon qiluvchi uslub. Ilmiy uslub ham o‘z ichida ikkiga bo‘linadi: 1) sof ilmiy uslub muayyan fan sohalariga nisbatan qo‘llanadi; 2) ilmiy ommabop uslubda esa fan yutuqlari keng ommaga yetkazish maqsad qilinadi.  Bu uslubda fan va texnikaga oid adabiyotlar yoziladi. Ilmiy tilning asosini atamalar, ta’riflar, qoidalar va qonunlar tashkil qiladi. Atamalar faqat bir ma’noda qo‘llanib, o‘zi ifodalayotgan tushunchaning tub mohiyatini ko‘rsatadi. O‘zak (asos), turlovchi, tuslovchi, so‘z yasovchi, shakl yasovchi kabi atamalar tilshunoslikka tegishlidir. M.: Har qanday grammatik ta’rif yoki qoidada uchta tushuncha birlashgan bo‘ladi: uning mohiyati, xususiy va umumiy tomoni.
Keyslar
	1. CHARXPALAK
	2. BOG‘LAMA

	3. DIAGRAMMA
	4. PIRAMIDA

Nazorat savollari
· Tabiat muhofazasi nima?
· Ona zaminni asrash.

· Buning uchun nima qilish kerak?

· Suv va havoni toza saqlash lozim.

Asosiy adabiyotlar:
1. Rasulov R., Mirazizov A. O‘zbek tili. O‘rta mxsus kasb-hunar ta'limi muassasalarining ta'lim boshqa tillarda olib boriladigan guruhlari uchun o‘quv qo‘llanma. – T.: Fan va texnologiya, 2006. 

2. Muhitdinova X., Salishuva Z., Po‘latova X. O‘zbek tili. – T.: O‘qituvchi, 2006. 

Qo‘shimcha adabiyotlar:

3. Ismoilov A., Lafasov U. O‘zbek tili (mashqlar to‘plami). – T.: O‘zbekiston, 2002.

4. Lafasov U., O‘zbek tili. – T.: ToshDSHI, 2009.

Elektron ta'lim resurslari:

5. www.thinsan.com
6. www.dersimiz.com

7. www.altinmiras.com
8. www. ziyonet. Uz.

14- mavzu: Internet hayotimizda
“Ezgu xabarlar” matni
    Dunyo juda tez va jadal rivojlanish yo‘liga kirdi. Yer sharidagi har qanday xabar bir zumda olamga yoyiladi. Buni to‘xtatishning iloji yo‘q, chunki hozir internet asridir. Internet [lotincha “inter” – “aro” va “net” (work) – “tarmoq”] – “katta” (global) va “kichik” (lokal) kompyuter tarmoqlarini oʻzaro bogʻlovchi butunjahon kompyuter tizimi. Unda geografik oʻrni, zamon va makondan qatʼi nazar, ayrim kompyuter va mayda tarmoqlar oʻzaro hamkorlikda global informatsiya infratuzilmasini tashkil etadi. Qaydnomalar tizimi bilan boshqariladigan barcha hosila tarmoqlar hamkorlikda isteʼmolchilarga informatsiyani saqlash, eʼlon qilish, joʻnatish, qabul qilish, izlash va maʼlum boʻlgan barcha variantlar (matn, tovush, videotasvir, fotosurat, grafika, musiqa tarzida va b. koʻrinishlar) da informatsiya almashinishga imkon yaratadi. Internet tizimi XX asrning 60-yillarida paydo boʻldi. Oʻsha paytlarda Amerika mudofaa departamenti tashabbusi bilan kompyuterlar telefon tarmoqlariga ulana boshladi. Dastlab, bunday faoliyat takomillashtirilgan loyihalar agentligi (AKRA) tadqiqotlari doirasida olib borildi. Bu tadqiqotlar sovuq urush avj olgan davrga toʻgʻri keldi. AQSH mudofaa departamenti urush boʻlib qolgan taqdirda oddiy kommunikatsiya vositalari ishdan chiqqudek boʻlsa, oʻrniga yangi qoʻshimcha kommunikatsiya vositalarini izlash bilan faol shugʻullandi. 60-yillar oxiri va 70-yillarda Internet tarmogʻi uncha keng rivojlanmadi. Dastlabki oʻn yillik xalqaro tarmoq, asosan, harbiylar va yirik olimlarning shaxsiy elektron liniyalari faoliyati doirasi bilan cheklandi. Internetning beqiyos rivojlanish surʼati davlat, taʼlim, akademik va ijtimoiy tuzilmalarning oʻziga xos umumiy moliyaviy va intellektual ulushiga bogʻliq boʻldi. Oʻzbekiston Respublikasi Vazirlar Mahkamasining “Internet” ning xalqaro axborot tizimlariga kirib borishni taʼminlash dasturini ishlab chiqishni tashkil etish chora-tadbirlari toʻgʻrisida”gi qarori (2001) Oʻzbekistonning bu borada xalqaro miqyosda oʻz mavqeiga ega boʻlishiga xizmat qiladi. Oʻzbekistonda maʼlumotlarni uzatish milliy tarmogʻi OʻzPAK Davlat kompaniyasi va OʻzNET tarmogʻidan iborat. Oʻzbekistonda Internet ga ulashga doir informatsiya xizmatlari 1997-yildan koʻrsatila boshladi. 
    Dastlab Naytov (http://www.naytov.com), Uznet (http://www.uznet.net) yoki Istlink (http://www.eastlink.uz) kabi provaydkompaniyalar faoliyat boshladi (1999). Oʻzbekistonda jadal rivojlanayotgan kompyuterlashtirish va avtomatlashtirish sohalari Internet tarmogʻining aloqa funksiyasidan keng foydalanishga imkon beradi.    

   Internetdan foydalanuvchilar soni AQSH da 55 mln., Xitoyda 55 mln., Yaponiyada 8 mln.dan oshib ketdi. Key-ingi oʻrinlarni Angliya, Kanada, Germaniya davlatlari egallagan, RF millionli chegarani egallamoqda. Oʻzbekistonning deyarli barcha hududlarida xa-lqaro Internet tarmogʻiga ulanish Oʻz PAK Davlat kompaniyasining xalqaro kanallari orqali taʼminlanadi. Respublikada 50 ga yaqin I.-provayder roʻyxatga olingan. Oʻzbekistonda Internetdan foydalanuvchilar soni 300000 dan ortiq. Internet tizimida Oʻzbekistonning 300 dan ortiq sayti faoliyat koʻrsatmoqda (2002).
Tayanch so‘z va iboralar: lnternet, “inter”, “aro”, “net”(work), “tarmoq”, “katta” (global), “kichik” (lokal), kompyuter tarmoqlari, butunjahon kompyuter tizimi, OʻzPAK, OʻzNET, Naytov, Uznet.
To‘rtliklar
Insonga abadiy sharaf va quvvat –
Kamolot mezoni mehr-u muruvvat.
U baxtga insonni muyassar etar,
Yaxshilik taxtida muzaffar etar. 
(Jumaniyoz Jabborov)
Olam tashvishidan yurakda to‘lqin, 

Vatan qo‘dratidan qalbda g‘urur bor. 

Endi sen chorlasang, toki tanda jon. 

Labbay deyajakman, Vatan – onajon
(Abdulla Oripov)
Topshiriq variantlari:

1. Matnni yozish.

2. Matnning og‘zaki va yozma tarjimasi.

3. Suhbat va to‘rtliklarni yod olish.

4. Ommabop nutq uslubi, uning xususiyatlar. 
Masalalar va misollar
Ommaviy (publisistik) uslub – ommaviy axborot vositalari uslubi. Bu uslubning muhim xususiyati axborot berish va ta’sir qilish bo‘lib, soddalik, tushunarlilik, ta’sirchanlik, adabiy til me’yorlariga qat’iy amal qilishi bilan ajralib turadi. Mazkur uslubning og‘zaki va yozma shakllari mavjud. Radio-televidenie uslubi publisistik uslubning og‘zaki shakliga, gazeta, jurnal uslubi esa yozma shakliga kiradi. Bu uslub rasmiy va dolzarb xabarlar, axborotlar, e’lonlar, reportaj, bosh maqolalardan iborat bo‘ladi. Ularda fikr kichik hajmdagi ommabop jumlalar orqali ifodalanadi, zarur o‘rinda asoslar keltiriladi. SHuning uchun ham rasmiy xabarlarda “muxbirimizning xabar berishicha, elchixona xodimlarining so‘ziga ko‘ra, muxbirimiz voqea ro‘y bergan joydan xabar beradi ...” va shu kabi iboralar qo‘llanadi. Har bir xabarga ta’sirli, xabarning asosiy mohiyatini ifodalovchi sarlavhalar qo‘yiladiki, bu hol o‘quvchining diqqatini jalb etadi (“Qonun barchaga barobarmi?”, “Kafolat – va’da emas”, “Chetlatilgan mutaxassis”, “Tuya ko‘rdingmi, yo‘q”, “Chumchuq so‘ysa ham qassob so‘ysin”). Ayrim hollarda vaqtli matbuotda feleton, kichik hikoyalar, romandan parchalar ham beriladi. Bu holda ommaviy uslub badiiy uslub bilan qo‘shilgan bo‘ladi. Ommaviy uslub kundalik ijtimoiy hayot ko‘zgusidir. Uni shakllantiruvchi vositalar ijtimoiy-siyosiy atama va atama birikmalaridan iborat bo‘ladi: fidokorlik burchi, iqtisodiy tejamkorlik, siyosiy vaziyat, siyosiy va ijtimoiy kuchlar, hukumat tangligi va shu kabilar.
Keyslar
	1. CHARXPALAK
	2. BOG‘LAMA

	3. DIAGRAMMA
	4. PIRAMIDA

Nazorat savollari
· So‘gliqni saqlash nima?

· Xalq faravonligi.

· U qanday amalga oshiriladi?

· Davlat dasturi orqali.

Asosiy adabiyotlar:
1. Rasulov R., Mirazizov A. O‘zbek tili. O‘rta mxsus kasb-hunar ta'limi muassasalarining ta'lim boshqa tillarda olib boriladigan guruhlari uchun o‘quv qo‘llanma. – T.: Fan va texnologiya, 2006. 

2. Muhitdinova X., Salishuva Z., Po‘latova X. O‘zbek tili. – T.: O‘qituvchi, 2006. 
Qo‘shimcha adabiyotlar:
3. Ismoilov A., Lafasov U. O‘zbek tili (mashqlar to‘plami). – T.: O‘zbekiston, 2002.

4. Lafasov U., O‘zbek tili. – T.: ToshDSHI, 2009.

Elektron ta'lim resurslari:

5. www.thinsan.com
6. www.dersimiz.com

7. www.altinmiras.com
8. www. ziyonet. Uz.

15- mavzu: O‘zbekiston va jahon
BMT va xalqaro burchlar

   Birlashgan Millatlar Tashkiloti yer yuzida tinchlikni mustahkamlash, xavfsizlikni ta’minlash, davlatlarning o‘zaro hamkorligini rivojlantirish maqsadida tashkil etilgan xalqaro tashkilotdir. Mazkur tashkilot Millatlar Ligasining o‘rniga 1945-yilda tuzilgan. BMTni tashkil etish haqidagi qaror SSSR, AQSH, Angliya va Xitoy tashqi ishlar vazirlarining Moskvadagi kengashida (1943) tasdiqlangan. Ustavi esa San-Fransizko koferensiyasida (1945) qabul qilingan. BMTning Ustaviga dastlab 51 mamlakat imzo chekkan. 2000-yilda esa ularning soni 189 taga yetdi. BMTning doimiy o‘rni Nyu-Yorkdir. BMTning Ustavida ko‘rsatilganidek, u xalqaro tinchlik va xavfsizlikni saqlash, xalqlarning teng huqquqli bo‘lishi va o‘z taqdirini o‘zi belgilashi, millatlar o‘rtasida do‘stlik munosabatlarini rivojlantirish, iqtisodiy, ijtimoiy va madaniy muammolarni hal etishda millatlar harakatini uyg‘unlashtiradigan markaz hisoblanadi. 2000-yilning 6-8-sentyabrida BMT ning 55-sessiyasi doirasida “Ming yillik sammit” bo‘lib o‘tdi, unda 155 dan ortiq mamlakatning davlat va hukumat boshliqlari ishtirok etdilar. BMTning asosiy organlari: Bosh Assambleya, Xavfsizlik Kengashi, Iqtisodiy va ijtimoiy kengash (EKOSOS), Vasiylik kengashi, BMT huzuridagi Xalqaro sud va BMT Kotibiyati – Bosh kotib va boshqa xodimlardan iborat. Bosh kotibni Xavfsizlik Kengashi tavsiyasiga muvofiq Bosh Assambleya tomonidan 5 yilga tayinlanadi. BMTning Bosh kotiblari: Tryugve Li (Norvegiya, 1946-53), Dag Xammarsheld (Shvetsiya, 1953-61), U Tan (Birma, 1961-71), Kurt Valdxaym (Avstriya, 1972-81), Xaver Peres de Kuelyar (Peru, 1982-91), Butros Butros G‘oli (Misr, 1992-97), Kofi Anan (Gana, 1998-2008), Pan Gi Mun (Janubiy Koreya, 2008-2016), Antonio Guterosh (Portugaliya, 2017-yildan hozirgacha). BMTning Xavfsizlik Kengashiga 15 davlat a’zodir, shundan 5 davlat doimiy a’zo (AQSH, Angliya, Fransiya, Xitoy, Rossiya), 10 davlat muvaqqat a’zodir. O‘zbekiston Respublikasi 1992-yilning 2-martida BMTga a’zo bo‘ldi. 
Tayanch so‘z va iboralar: BMT, yer yuzi, tinchlik, xavfsizlik, hamkorlik, tashkil etmoq, ustav, doimiy o‘rin, teng huqquqli, millatlar harakati, uyg‘unlashtirmoq, Bosh Assambleya, Xavfsizlik Kengashi, Iqtisodiy va ijtimoiy kengash (EKOSOS), Vasiylik kengashi, Xalqaro sud va BMT Kotibiyati, Bosh kotib, portlovchi, jarangli, qorishiq tovush, sirg‘aluvchi, sof undosh, juft so‘zlar, lug‘aviy ma’no, teng bog‘lanish, jamlovchi ot.
To‘rtliklar
Izzati bor hurmati bor o‘zbek to‘nida,
Sharqona hikmat bor o‘zbek to‘nida.
Do‘ppi-yu belbog‘in qo‘shib bersalar,
Qon qadar qimmati bor o‘zbek to‘nida.
(Mahmud Toirov)
Ko‘nglim yaxshilikni yo‘qlab tolmadi, 
Jonni tutdim na do‘st, na yot qolmadi.
Unga chang solmagan bir zot qolmadi,
Endi metin himoyani ko‘rgim keladi.
(Muhammad Yusuf) 
Topshiriq variantlari:

1. Matnni yozish.

2. Matnning og‘zaki va yozma tarjimasi.

3. Suhbat va to‘rtliklarni yod olish.

4. Nutq turlari.
Masalalar va misollar
Nutqning quyidagi turlari farqlanadi: 1) ommabop nutq; 2) ijtimoiy-siyosiy nutq; 3) targ‘ibot-tashviqot nutqi; 4) akademik nutq; 5) sud nutqi; 6) so‘z ustalari nutqi. Ommabop nutq tinglovchilarning yoshi, kasbi, mutaxassisligi va ijtimoiy tabaqasidan qat’iy nazar barchaga tushunarli bo‘ladi. Ommabop nutq tushunarli va ta’sirchan bo‘lishi kerak. Ta’sirchanlikni ta’minlash uchun tilning tasviriy vositalaridan, ya’ni badiiy ko‘chimlardan foydalanish lozim. Nutq so‘zlaganda ohangning o‘rni muhim. Bunda tovush to‘xtamlari va mantiqiy urg‘uga e’tibor qaratish lozim. Nutqda ta’sirchanlikni ta’minlash maqsadida rivoyat, latifa, maqol, matal, hikmatli so‘z, iboralardan foydalanish mumkin. Ijtimoiy-siyosiy nutqlar rasmiy va hisobot shaklida bo‘ladi. Targ‘ibot-tashviqot nutqlar biror bir muammoni ommaga singdirish, omma ongidagi tushunmovchilik, chalkashliklarga barham berish, ularni to‘g‘ri yo‘lga boshlashdan iborat bo‘ladi. Akademik nutq ilmiy yoki o‘quv-ilmiy mavzuga asoslangan bo‘lib, uning maqsadi ana shu mavzuni tinglovchiga har tomonlama, chuqur tushuntirishdan iborat bo‘ladi. Sud nutqi sodir etilgan biror jinoyat yoki munozarali masala bo‘yicha fikr bildirishdan iborat bo‘ladi. So‘z ustalari nutqi muxlislarga yaxshi kayfiyat ulashish, ularning ko‘nglini ko‘tarishdan iborat bo‘ladi.
Keyslar
	1. CHARXPALAK
	2. BOG‘LAMA

	3. DIAGRAMMA
	4. PIRAMIDA

Nazorat savollari
· Tibbiyot nima?

· Inson salomatligi asrash.

· Uni asrovchilar kim?

· Shifokorlar.
Asosiy adabiyotlar:
1. Rasulov R., Mirazizov A. O‘zbek tili. O‘rta mxsus kasb-hunar ta'limi muassasalarining ta'lim boshqa tillarda olib boriladigan guruhlari uchun o‘quv qo‘llanma. – T.: Fan va texnologiya, 2006. 

2. Muhitdinova X., Salishuva Z., Po‘latova X. O‘zbek tili. – T.: O‘qituvchi, 2006. 

Qo‘shimcha adabiyotlar:
3. Ismoilov A., Lafasov U. O‘zbek tili (mashqlar to‘plami). – T.: O‘zbekiston, 2002.

4. Lafasov U., O‘zbek tili. – T.: ToshDSHI, 2009.

Elektron ta’lim resurslari:

5. www.thinsan.com
6. www.dersimiz.com

7. www.altinmiras.com
8. www. ziyonet. Uz.
16- mavzu: XXI asrda innovatsiyalar
 “Kashfiyotlar va ixtirolar” matni
   Izlanish, tekshirish, ilmiy tadqiqot natijasida, ba’zan esa tasodifan topilgan yoki yaratilgan ilmiy yangilikka kashfiyot deyiladi. Unga tabiat hodisalari va jamiyat qonunlarini ongli ravishda ilmiy idrok qilish natijasida erishiladi. Kashfiyot tufayli moddiy dunyoning ilgari insoniyatga ma’lum bo‘lmagan ob’yektiv qonunlari, xossalari va hodisalari ma’lum qilinadi. Kashfiyot insoniyatning bilish jarayoni darajasini tubdan o‘zgartiradi. Kashfiyot fan-texnika inqilobining asosini tashkil etadi. Fan-texnika taraqqiyotiga tubdan yangi yo‘nalishlarni baхsh etadi. Inson bosib o‘tgan tarixiy jarayonda juda ko‘p kashfiyotlar qilingan. Kashfiyot bilan ixtironi bir-biridan farqlash kerak. Kashfiyot natijasida muayyan qonunlar yaratiladi, ixtiro tufayli esa muhim yangiliklar yuzaga keladi. Masalan: Arximedning suv chiqarish vinti o‘ta yangilik bo‘lsa ham ixtiro hisoblanadi. Nyutonning butun olam tortishish qonuni esa olamshumul kashfiyotdir. Fanda ichki yonuv dvigatelelining yaratilishi ixtiro hisoblanadi. Beruniy isbotlagan Yerning o‘z o‘qi atriofida aylanishi  va sayyoralarning Quyosh atrofida aylanishi to‘g‘risidagi ilmiy nazariyasi kashfiyotdir. Bu ilmiy nazariya keyinchalik Kopernik tomonidan qaytarilgan. Har qanday ixtiro ham kashfiyot bo‘la olmaydi, lekin ixtiro kashfiyotga suyangan holda amalga oshiriladi. Fanda atom va vodorod bombalarining o‘ylab topilishi kashfiyot hisoblanadi. Ammo raketalarni yasash esa ixtirodir.

Tayanch so‘z va iboralar: izlanish, tekshirish, ilmiy tadqiqot, kashfiyot, qonunlar yaratmoq, muhim yangiliklar, ixtiro, fan-texnika, astronomik jadval, rasadxona, yulduz, burj, qo‘lyozma.
She’r
Zavol ko‘rma hech qachon, o‘lkam,
Zavol bilmas shu yoshing bilan.
Muzaffar bo‘l, golib bo‘l o‘ktam,
Do‘st-u yoring, qardoshing bilan.
Asrlarning silsilasida 
Boqiy turgan koshonang sening.
Ulug‘ bashar oilasida 
Mangu yorug‘ peshonang sening.
Mangu yorug‘ maskanim manim,
O‘zbekiston, Vatanim manim.
(Abdulla Oripov)
Topshiriq variantlari:

1. Matnni yozish.

2. Matnning og‘zaki va yozma tarjimasi.

3. Suhbat va to‘rtliklarni yod olish.

4. Rasmiy-idoraviy nutq uslubi, uning xusisiyatlari.

Masalalar va misollar
Rasmiy-idoraviy nutq uslubi – adabiy tilning yozma rasmiy shakliga xos bo‘lib, muayyan nutqiy qolip, qat’iy odat tusiga kirib qolgan shakllarga ega bo‘lgan nutq uslubi. Bu uslub davlat arboblari o‘rtasidagi diplomatik munosabatlarda, idora, korxona, muassasalarning rasmiy ish yuritish jarayonlarida, shaxslarning ariza, tilxat, ishonch qog‘ozi singari ish yuritish qog‘ozlarida qo‘llaniladi. Mazkur uslub shaxslar bilan shaxslar orasida, shaxslar bilan idora o‘rtasida, shaxslar bilan davlat idorasi o‘rtasida ijtimoiy munosabatlarni ifodalash uchun xizmat qiladi va bu holat hujjatlarda o‘z aksini topadi. M.: Ariza, tilxat, ishonch qog‘ozi, ma’lumotnoma, tavsiyanoma, qaror, tarjimai hol, buyruq, farmoyish, guvohnoma, e’lon, hisobot, shartnoma, xizmat xatlari va shu kabilar. Qisqalik, aniqlik va soddalik rasmiy ish qog‘ozlarining mezoni hisoblanadi. Ularda so‘zlar ko‘chma ma’noda ishlatilmaydi. M.: 1. Nomi (e’lon). 2. Vaqti, o‘rni. 3. Matni. 4. Imzo (idora yoki ayrim guruh). 
Keyslar
	1. CHARXPALAK
	2. BOG‘LAMA

	3. DIAGRAMMA
	4. PIRAMIDA

Nazorat savollari
1. Tarix nima?

2. O‘tmishimiz.

3. Qanday bilish mumkin?

4. Tarixiy manbalardan.

Asosiy adabiyotlar:
1. Rasulov R., Mirazizov A. O‘zbek tili. O‘rta mxsus kasb-hunar ta'limi muassasalarining ta'lim boshqa tillarda olib boriladigan guruhlari uchun o‘quv qo‘llanma. – T.: Fan va texnologiya, 2006. 

2. Muhitdinova X., Salishuva Z., Po‘latova X. O‘zbek tili. – T.: O‘qituvchi, 2006. 

Qo‘shimcha adabiyotlar:

3. Ismoilov A., Lafasov U. O‘zbek tili (mashqlar to‘plami). – T.: O‘zbekiston, 2002.

4. Lafasov U., O‘zbek tili. – T.: ToshDSHI, 2009.

Elektron ta'lim resurslari:

5. www.thinsan.com
6. www.dersimiz.com

7. www.altinmiras.com
8. www. ziyonet. Uz.

17-mavzu: Davrimizning global muammolari
 “Tabiatni asrash” matni
Tabiatni muhofaza qilish tabiat va uning boyliklaridan oqilona foydalanish, uning go‘zalligini, musaffoligini saqlab qolish hamda uni boyitishga qaratilgan tadbirlar jamlamasidir. Har qanday tirik mavjudot o‘z atrofini o‘rab turgan tabiiy muhit bilan o‘zaro ta’sirda bo‘ladi. Undan o‘ziga kerakli narsalarni oladi. Shu muhitga moslashadi, muhit tarkibiga, undagi modda va energiyaning aylanma harakatiga ma’lum darajada o‘zgarish kiritadi. Yerda odamning paydo bo‘lishi organik dunyo bilan tabiiy muhit o‘rtasidagi munosabatni tubdan o‘zgartirib yubordi. Inson mehnat qurollarini kashf etib, tabiatga salbiy ta’sir ko‘rsatdi. Natijada sun’iy muhitlar yuzaga kelishi bilan tabiat yana-da ko‘proq zarar ko‘ra boshladi. XVI asrning oxirlaridan XX asrning 70-yillarigacha umurtqali hayvonlarning 250 yirik va kichik turlari butkul yo‘qolib ketdi. 80-yillardan boshlab har yili o‘rtacha bir hayvon turi va ellikka yaqin o‘simlik turi yo‘qolib bormoqda. Qush va  sut emizuvchilarning 1000 dan ortiq turi yo‘qolish arafasida turibdi. Yil davomida yer yuzida 1 mlrd. tonna yoqilg‘i yoqiladi. Atmosferaga yuzlab mln. tonna azod oksidi, oltingugurt, uglerod, qurum, chang va boshqa narsalar chiqadi. Tuproq va suvlar sanoat maishiy chiqindilari bilan ifloslantirilmoqda. Hozirgi paytda tabiatni muhofaza qilish chora- tadbirlari ishlab chiqilmoqda. Lekin uni amalga oshirish uchun juda katta mablag‘ talab etiladi. O‘zbekistonda tabiat muhofazasiga oid tadbirlar XX asrning oxirlarida boshlandi. Konstitutsiyamizning 50-54-100-moddalarida tabiatni muhofaza qilishga oid qoidalar bayon qilingan. O‘zbekiston Respublikasi BMTning atrof-muhit bo‘yicha  “YUNEP” dasturida ishtirok etmoqda. 
Tayanch so‘z va iboralar: tabiatni muhofaza qilish, tabiat boyliklari, tirik mavjudot, tabiiy muhit, sun’iy muhit, odam, mehnat quroli, umurtqali hayvon, o‘simlik, qush, sut emizuvchi, yoqilg‘i, tuproq, suv, sanoat, maishiy chiqindi.
To‘rtliklar
Temur tug‘ qoldirgan ko‘hna Turonga,
Bo‘y tutmoq bo‘lganga bo‘ylagan xalqimiz.
Kim havas qilmaydi O‘zbekistonga,
Dunyo tinchligini o‘ylagan xalqmiz.
(Mahmud Toirov)
E’tiqod, qudratda buyuk bobolar,
El yashar toabad suyuk bobolar,
Bibixonim qani, ayting momolar,
Bobur savlatini ko‘rgim keladi,
Temur davlatini ko‘rgim keladi.
(Mahmud Toirov)
Masalalar va misollar
Rasmiy ish qog‘ozlari uslubi – adabiy tilning yozma rasmiy shakliga xos bo‘lib, muayyan nutqiy qolip, qat’iy odat tusiga kirib qolgan shakllarga ega bo‘lgan nutq uslubi. Bu uslub davlat arboblari o‘rtasidagi diplomatik munosabatlarda, idora, korxona, muassasalarning rasmiy ish yuritish jarayonlarida, shaxslarning ariza, tilxat, ishonch qog‘ozi singari ish yuritish qog‘ozlarida qo‘llaniladi. Mazkur uslub shaxslar bilan shaxslar orasida, shaxslar bilan idora o‘rtasida, shaxslar bilan davlat idorasi o‘rtasida ijtimoiy munosabatlarni ifodalash uchun xizmat qiladi va bu holat hujjatlarda o‘z aksini topadi. M.: Ariza, tilxat, ishonch qog‘ozi, ma’lumotnoma, tavsiyanoma, qaror, tarjimai hol, buyruq, farmoyish, guvohnoma, e’lon, hisobot, shartnoma, xizmat xatlari va shu kabilar. Qisqalik, aniqlik va soddalik rasmiy ish qog‘ozlarining mezoni hisoblanadi. Ularda so‘zlar ko‘chma ma’noda ishlatilmaydi. M.: 1. Nomi (e’lon). 2. Vaqti, o‘rni. 3. Matni. 4. Imzo (idora yoki ayrim guruh). 
Keyslar toplami
	1. CHARXPALAK
	2. DIAGRAMMA

	3. BOG‘LAMA
	4. PIRAMIDA

Topshiriq variantlari:

1. Matnni yozish.

2. Matnning og‘zaki va yozma tarjimasi.

3. Suhbat va to‘rtliklarni yod olish.

4. Rasmiy-idoraviy nutq uslubi, uning xusisiyatlari.
Nazorat savollari
· Temuriylar kimlar?

· Amir Temurning avlodlari.

· Davlat tuzulmasi qanaqa edi?

· Hukmdor, devonbegi va yetti vazir.

Asosiy adabiyotlar:
1. Rasulov R., Mirazizov A. O‘zbek tili. O‘rta mxsus kasb-hunar ta'limi muassasalarining ta'lim boshqa tillarda olib boriladigan guruhlari uchun o‘quv qo‘llanma. – T.: Fan va texnologiya, 2006. 

2. Muhitdinova X., Salishuva Z., Po‘latova X. O‘zbek tili. – T.: O‘qituvchi, 2006. 

Qo‘shimcha adabiyotlar:

3. Ismoilov A., Lafasov U. O‘zbek tili (mashqlar to‘plami). – T.: O‘zbekiston, 2002.

4. Lafasov U., O‘zbek tili. – T.: ToshDSHI, 2009.

Elektron ta'lim resurslari:

5. www.thinsan.com
6. www.dersimiz.com

7. www.altinmiras.com
8. www. ziyonet. Uz.

18- mavzu: Tabiat va inson
“Tabiat” matni
      Tabiat keng ma’noda bu dunyo, olam, koinot, jonli va jonsiz borliqdir. Tor ma’noda esa tabiat fanlari o‘rganadigan soha. Tabiat odamga va  jamiyatga bog‘liq bo‘lmagan qonuniyatlarga bo‘ysunadi. Odam tabiatning bir qismidir. Inson tabiat qonunlarini o‘zgartira olmaydi, faqat o‘sha qonunlardan foydalanadi. Ana shu qonunlarga asoslanib tabiat qismlarini o‘zlashtirishi mumkin. Tabiat tushunchasiga insonlar jamiyatining yashashi hamda tabiiy sharoitlarning majmui sifatida ham qaraladi. Inson yashash uchun mehnat qiladi. Ana shu mehnat tabiatning ayrim jihatlarini o‘zgartiradi. Odam tomonidan, yani ijtimoiy mehnat jarayonida yaratiladigan moddiy boyliklar shartli ravishda “ikkinchi tabiat” deyiladi. Odamning tabiatga munosabati tarixda o‘zgarib, rivojlanib borgan. Antik falsafada tabiatga nisbatan “stixiyali kuchlar” (Demokrit), “ideal dunyoning in’ikosi” (Platon), “uyg‘un jarayon” (Pifagor), “mukammallik” (Aristotel) degan qarashlar mavjud bo‘lgan. Diniy ta’limotlarga ko‘ra tabiat ruhiy ibtidoning moddiy gavdalanishi deb hisoblangan. Yaratgan esa tabiatdan yuqori deb baholangan. Uyg‘onish davrida tabiatga hamma tabiiy uyg‘unlik va mukammallikning yuzaga chiqishi deb qaralgan. Yangi davrda tabiatga bo‘lgan munosabat uning ilmiy o‘rganish ob’ektiga aylanishida muhim vazifa bajardi. Tabiat odamning, jamiyatning vatanidir, shuning uchun uni avaylab asrashimiz kerak. 
Tayanch so‘z va iboralar: tabiat, dunyo, olam, koinot, borliqdir, soha, stixiyali kuchlar, Demokrit, ideal dunyoning in’ikosi, Platon, uyg‘un jarayon, Pifagor, mukammallik, Aristotel, Yaratgan, baholanmoq, uyg‘onish davri, ilmiy o‘rganish ob’ekti, jamiyatning vatani, asramoq.
To‘rtliklar
Ikki odam yashar har bir odamda .
Biri der : – Bu dunyoda farog‘ating qil!
Biri der : – Yaxshi iz qoldir olamda!
Rost yo‘lni tutganlar haqiqiy oqil.
(Jumaniyoz Jabborov)
Yurtim, ado bo‘lmas armonlaring bor, 
Toshlarni yig‘latgan dostonlaring bor,
O‘tmishingni o‘ylab og‘riydi jonim,
Ko‘ksing to‘la shahid o‘g‘lonlaring bor.
(Muhammad Yusuf)
Topshiriq variantlari:

1. Matnni yozish.

2. Matnning og‘zaki va yozma tarjimasi.

3. Suhbat va to‘rtliklarni yod olish.

4. Sintaktik aloqa turlari. 

Nazorat savollari
· Kashfiyot nima?

· Izlanish, tekshirish, ilmiy tadqiqot natijasi.

· Ixtiro nima?

· Texnikaviy yechimga ega yangilik.

Masalalar va misollar
Sintaktik aloqa turlari. Grammatik bog‘lanish bir so‘zning boshqa so‘zga ma’lum grammatik vositalar (qo‘shimchalar, yordamchi so‘zlar) yordamida birikishidir. Ikki xil bo‘ladi: 1) teng bog‘lanishda so‘zlar sanash ohangi (yozuvda vergul) yoki teng bog‘lovchilar yordamida bog‘lanib, uyushiq bo‘laklar hosil qiladi. M.: opa va singil (opa-singil), ona bilan bola (ona-bola, onayu bola); 2) tobe bog‘lanishda so‘zlar kelishik qo‘shimchalari, egalik qo‘shimchalari, ko‘makchilar, so‘z tartibi va ohang yordamida bog‘lanadi. Ular so‘z birikmalarini hosil qiladi. So‘z birikmasi ikki va undan ortiq so‘zdan iborat bo‘lishiga qaramay, bitta kengaygan tushunchani ifodalaydi. M.: qizil gul, uyga kirmoq, ukamning kitobi, maktab uchun olmoq.
Keyslar
	1. CHARXPALAK
	2. BOG‘LAMA

Kashfiyot






	1. DIAGRAMMA
	2. PIRAMIDA

Asosiy adabiyotlar:
1. Rasulov R., Mirazizov A. O‘zbek tili. O‘rta mxsus kasb-hunar ta'limi muassasalarining ta'lim boshqa tillarda olib boriladigan guruhlari uchun o‘quv qo‘llanma. – T.: Fan va texnologiya, 2006. 

2. Muhitdinova X., Salishuva Z., Po‘latova X. O‘zbek tili. – T.: O‘qituvchi, 2006. 

Qo‘shimcha adabiyotlar:

3. Ismoilov A., Lafasov U. O‘zbek tili (mashqlar to‘plami). – T.: O‘zbekiston, 2002.

4. Lafasov U., O‘zbek tili. – T.: ToshDSHI, 2009.

Elektron ta'lim resurslari:

5. www.thinsan.com
6. www.dersimiz.com

7. www.altinmiras.com
8. www. ziyonet. Uz.
19- mavzu: Inson va salomatlik
“Sog‘liqni saqlash” matni
    Aholining sog‘ligini muhofaza qilishga yo‘naltirilgan ijtimoiy, iqtisodiy va tibbiy tadbirlar tizimi. Sog‘liqni saqlash Sharqda uzoq tarixga ega. Ayniqsa, o‘rta asrlarda yada yuqori bosqichga ko‘tarildi. O‘sha davrdagi Sharq mutafakkirlari tabobat ilmida jahonshumul asarlar yaratdi. Beruniyning “Tibbiyotda dorishunoslik”, Ibn Sinoning “Tib qonunlari” asarlari jahon tibbiyotida uzoq vaqt darslik vazifasini bajardi. Keyingi davrlarda tabiblik Turkistonda sog‘liqni saqlashning asosiy shakli bo‘lib keldi. Maxsus shifoxonalar (“Doril ush-shifo”) faoliyat ko‘rsatgan. Amir Temur davrida boshqa mamlakatlarning mashhur tabiblari poytaxt Samarqandda maxsus shifoxonalar ochishgan. Rusiya bosqinidan so‘ng Toshkentda (1868), Samarqandda (1872), Xivada (1873), Buxoroda (1891) kichik kasalxonalar ochilgan. 1880-yili Toshkentda xayriya yo‘li bilan mitti tug‘ruqxona ochilgan. 1918-yili Toshkentda dastlabki tibbiyot o‘quv yurti (hozirgi Oxunboboyev nomli bilim yurti) ochilgan. 1920-yilda O‘rta Osiyo davlat universiteti qoshida tibbiyot fakulteti ish boshladi. XX asrning 20-yillaridan sog‘liqni saqlash sohasida sezirarli o‘zgarishlar bo‘ldi. Barcha mavjud tibbiy maskanlari davlat tasarrufiga o‘tkazildi. Epidemiyaga qarshi emlash ishlari boshlandi va yuqumli kasalliklarning oldi olindi. 1924-yili respublikamizda 53 ta kasalxona, 151 ta tibbiy markaz, 40 ta boshlang‘ich tibbiy maskan bor edi. 1931-yilda Toshkent va Samarqandda tibbiyot institutlari ochildi. 1937-yilda Toshkent farmatsevtika institutiga asos solindi. O‘sha yili Toshkent Sil kasalliklari instituti va Qon quyish instituti faoliyat ko‘rsata boshladi. Hozirgi kunda mamlakatimizda 10 dan ortiq tibbiyot oliy o‘quv yurti, 10 ga yaqin ilmiy tekshirish instituti va 1000 dan oshiq kasalxona ishlab turibdi. 1993-yilda davlatimizda “Sog‘lom avlod uchun” ordeni ta’sis etildi. 1998-yilda “Sog‘liqni saqlash” davlat dasturi qabul qilindi.
Tayanch so‘z va iboralar: sog‘liqni saqlash, tabobatga oid asarlar, tabiblik, Doril ush-shifo, qomusiy olim, tibbiyot o‘quv yurti, tibbiyot fakulteti, tibbiyot oily o‘quv yurti, tibbiyot fanining asoschisi, Abu Ali ibn Sino, Afshona, til oldi, sirg‘aluvchi, sifat, belgi, son-sanoq, tartib, miqdor.
To‘rtliklar
Eski alifboni dilga qilsang jo,
Mana bu hikmatni unutma aslo:
Egri niyatni-yu yuvuqsiz qo‘lni
Sira yoqtirmaydi o‘sha alifbo. 
(Abdulla Oripov)
Tenglik yo‘q joylarda yomondir qismat,
Tili omon bo‘lsa, o‘lmaydi millat,
Jahonda hech bir xil qurolda qudrat – 
«Tinchlik» so‘zin yozgan qalamcha yo‘qdir.
(Omon Matjon)
Topshiriq variantlari:

1. Matnni yozish.

2. Matnning og‘zaki va yozma tarjimasi.

3. Suhbat va to‘rtliklarni yod olish.

4. Grammatik ma’noni hosil qiluvchi vositalar.

Masalalar va misollar
Grammatik ma’noni hosil qiluvchi vositalar. Asosga qo‘shilib, uning ma’nosiga qo‘shimcha ma’no yuklaydigan yoki bir so‘zni boshqasiga bog‘laydigan qo‘shimchalarga shakl yasovchi qo‘shimcha deyiladi. Ular vazifasiga ko‘ra ikki xil bo‘ladi: 1. Qo‘shimcha ma’no yuklovchi qo‘shimchalar lug‘aviy shakl yasovchi qo‘shimchalar deb ataladi. Ism (ot, sifat, son, olmosh, harakat nomi, sifatdosh, taqlid so‘z)larning ko‘plik, kichraytirish, erkalash, qiyoslash ma’nolarini bildiruvchi qo‘shimchalarga ega bo‘lgan qismi lug‘aviy shakl sanaladi. Shakl yasovchi qo‘shimchalarga quyidagilar kiradi: a) otlardagi ko‘plik (kitoblar), kichraytirish (uycha), erkalash (oyijon), chegara (shahargacha), o‘rin (burchakdagi), qarashlilik (akamniki), moyillik (qizgina) ma’nolarini bildiruvchi qo‘shimchalar. b) sifatlardagi daraja (oqroq, oqish, oqimtir), moyillik (ko‘kkina) bildiruvchi qo‘shimchalar; v) sonlardagi tur hosil qiluvchi qo‘shimchalar (ikkita, beshtacha, oltinchi, beshtalab, minglarcha, yuzlab, to‘rttadan, beshlarda, oltov, uchala, beshovlon); g) ravishlardagi daraja (ozgina, ozroq), moyillik (tezgina) bildiruvchi qo‘shimchalar; d) fe’llardagi harakatning davomiyligini (ezg‘ila), kuchsizligini (yig‘lamsira), takroriyligini (tepkila) bildiruvchi qo‘shimchalar, sifatdosh (borgan, aytar, aytmas), ravishdosh (kelib, kelgach, kelguncha, kelay, bora, borgani, ichgali), harakat nomi (borish, o‘qish, yozmoq) shakllarini, mayl (boray, borgin, borsin, borsa), nisbat (kiyindi, kiyildi, kiyishdi, kiydirdi, ko‘rsat, orttir) shakllarini hosil qiluvchi qo‘shimchalar kiradi. 2. O‘zi qo‘shilgan so‘zni boshqasiga bog‘laydigan qo‘shimchalarga sintaktik shakl yasovchi qo‘shimchalar yoki munosabat shakllari (so‘z o‘zgartiruvchi qo‘shimchalar) deyiladi. Bunday qo‘shimchalarga otlardagi egalik, kelishik qo‘shimchalari, fe’llardagi shaxs-son qo‘shimchalari kiradi. Ism (ot, sifat, son, olmosh, harakat nomi, sifatdosh, taqlid so‘z)larning egalik qo‘shimchalari bilan shaxs-sonda va kelishik qo‘shimchalari bilan o‘zgarishiga turlanish, fe’llarning shaxs-son qo‘shimchalari bilan o‘zgarishiga tuslanish deyiladi. So‘z tarkibidagi ma’noli qismlar ma’lum tartibga ega: asos+so‘z yasovchi+lug‘aviy shakl yasovchi+sintaktik shakl yasovchi. M.: paxta+kor+lar+ga, ter+im+chi+lar+ga.
Keyslar
	1. CHARXPALAK
	2. BOG‘LAMA

	3. DIAGRAMMA
	4. PIRAMIDA

Nazorat savollari
· Xattotlik nima?
· Kalligrafiya san’ati.
· Nechta xat turi bor?

· O‘nta. 
Asosiy adabiyotlar:
1. Rasulov R., Mirazizov A. O‘zbek tili. O‘rta mxsus kasb-hunar ta'limi muassasalarining ta'lim boshqa tillarda olib boriladigan guruhlari uchun o‘quv qo‘llanma. – T.: Fan va texnologiya, 2006. 

2. Muhitdinova X., Salishuva Z., Po‘latova X. O‘zbek tili. – T.: O‘qituvchi, 2006. 

Qo‘shimcha adabiyotlar:

3. Ismoilov A., Lafasov U. O‘zbek tili (mashqlar to‘plami). – T.: O‘zbekiston, 2002.

4. Lafasov U., O‘zbek tili. – T.: ToshDSHI, 2009.

Elektron ta'lim resurslari:

5. www.thinsan.com
6. www.dersimiz.com

7. www.altinmiras.com
8. www. ziyonet. Uz.

20- mavzu: Huquqiy madaniyat
“Xadicha Sulaymonova” matni
    Huquqshunos olima Xadicha Sulaymonova 1913-yilning 3-iyunida Andijon shahrida tug‘ilgan. U boshlang‘ich ma’lumotni va o‘rta ta’limni ona shahrida olgan. 1935-yilda O‘zbekiston MIQ huzuridagi Sho‘ro qurilishi va huquqi institutini tugatgan. 1939-1941-yillarda Moskva yuridik institutida aspirant bo‘lib, nomzodlik dissertatsiyasini himoya qilgan. 1941-1954-yillarda Toshkent yuridik institutidagi Jinoyat huquqi kafedrasida assistent, dotsent va kafedra mudiri bo‘lib ishlagan. 1951-yilda doktorlik dessertatsiyasini himoya qilgan va 1952-yilda professor unvonini olgan. 1954-1955-yillarda institut rektori lavozimida xizmat qilgan. 1955-1956-yillarda O‘rta Osiyo davlat universitetidagi Yuridik fakulteti dekani bo‘lib ishlagan. 1956-yilda O‘zbekiston FAsining akademigi bo‘lgan. 1956-1959-yillarda O‘zbekiston Adliya vaziri bo‘lib ishlagan. 1959-1964-yillarda O‘zbekiston Ministrlar Kengashi huzuridagi Adliya komissiyasining raisi bo‘lib ishlagan. 1964-yildan umrining oxirigacha O‘zbekiston Oliy Sudining Raisi lavozimida faoliyat ko‘rsatgan. Xadicha Sulaymonova 1965-yilning 26-noyabrida Toshkent shahrida vafot etgan. Huquqshunos olimaning ilmiy ishlari jinoyat huquqi, xotin-qizlar huquqi va huquqshunoslikning umumiy masalalariga bag‘ishlangan. Xadicha Sulaymonova O‘zbekiston FA Falsafa va huquq institutini (1958), respublika Adliya vazirligi huzuridagi Sud ekspertizasi institutini (1959) tashkil etishda katta xizmat qilgan. Olimaning nomi Toshkent shahridagi ko‘chalardan biriga va Sud ekspertizasi institutiga berilgan. Toshkent yuridik institutida Xadicha Sulaymonovaning muzeyi bor. Huquq – davlat tomonidan belgilangan yoki tasdiqlangan umumiy majburiy, ijtimoiy tartibotlar tizimi. Burch kishining biror shaxs, oila, jamoa, el-yurt va Vatan oldidagi majburiyatlarini anglatuvchi axloqiy tushunchadir.
Tayanch so‘z va iboralar: huquqshunos, huquq, burch, jinoyat huquqi, xotin-qizlar huquqi, umumiy masalalar, tartibotlar tizimi, axloqiy tushuncha.
To‘rtliklar
Tavoze mezbonning yuzidagi nur,
Tashakkur mehmonning ko‘zidagi nur.
Va lekin davrani munavvar etar,
Bir oqil odamning so‘zidagi nur.
(Mahmud Toirov)
Bir onning bahosin o‘lchamoq uchun
Oltindan tarozu, olmosdan tosh oz.
Nurlar qadami-la chopgan sekundning
Barini tutolmas ayuhannos ovoz.
(G‘afur G‘ulom)
Topshiriq variantlari:

1. Matnni yozish.

2. Matnning og‘zaki va yozma tarjimasi.

3. Suhbat va to‘rtliklarni yod olish.

4. Gapda so‘z tartibi va gap bo‘laklarining tushib qolishi. 

Masalalar va misollar
Гапда сўз тартиби ва гап бўлакларининг тушиб қолиши. O‘zbek tilida gap bo‘laklarining joylashish tartibi asosan erkin bo‘lsa ham, ular gapda ma’lum grammatik qoidalar asosida o‘rinlashadi. Odatda, gapda ega va unga bog‘langan bo‘laklar oldin, kesim va unga bog‘langan bo‘laklar keyin joylashadi. Ba’zan aksincha joylashgan tartib ham uchrashi mumkin. M.: Bu yo‘llar menga tanish – menga tanish bu yo‘llar. Eganing ko‘proq gap boshida, kesimning asosan gap oxirida (Men keldim), holning kesimdan oldin (ohista gapirdi), to‘ldiruvchining kesimdan oldin (she’rni yod oldi), aniqlovchining egadan oldin (qizil gul, do‘stimning akasi) joylashuvi odatdagi, me’yoriy tartibdir. 
Odatdagi tartibda gap bo‘laklarning joylashish o‘rni quyidagicha: 1. Payt holi egadan oldin keladi: Kecha yosh havaskorlar to‘plandilar. 2. Ega o‘z aniqlovchisi bilan oldin, kesim gapning oxirida keladi: Yosh havaskorlar to‘plandilar. 3. To‘ldiruvchilar o‘z aniqlovchisi bilan egadan keyin keladi: Kecha yosh havaskorlar ilg‘or dehqonlarga katta tomosha ko‘rsatdilar. 4. Vaziyat holi kesimdan avval keladi: Daryo uzoqda tovlanib ko‘rinar edi. Ayrim gap bo‘laklarining qat’iy o‘rni bor. Sifatlovchi avval, sifatlamish keyin keladi. Bu tartib o‘zgartirilsa, grammatik tuzilish o‘zgaradi va so‘z birikmasidan gap hosil bo‘ladi. M.: ... toza havo. – Havo toza. O‘zgargan tartib (inversiya) da o‘qiyotgan yoki tinglayotgan kishining diqqatini o‘rni o‘zgartirilgan bo‘lakka jalb qilish nazarda tutiladi. Gap bo‘laklarining o‘rni quyidagicha o‘zgartiriladi va asosan she’riy asarlarda kuzatiladi: 1. Ega kesimdan keyin keladi: Yashasin tinchlik! 2. To‘ldiruvchi kesimdan keyin keladi: To‘xtat suvni. 3. Vaziyat holi fe’l-kesimdan keyin keladi: Mayin shamol esadi g‘ir-g‘ir. 
Keyslar
	1. CHARXPALAK
	2. DIAGRAMMA

	3. BOG‘LAMA
	4. PIRAMIDA

Nazorat savollari
· BMT qachon tuzilgan?

· 1945-yilda.

· BMTning shtab kvartirasi qayerda?

· Nyu-Yorkda.

Asosiy adabiyotlar:
1. Rasulov R., Mirazizov A. O‘zbek tili. O‘rta mxsus kasb-hunar ta'limi muassasalarining ta'lim boshqa tillarda olib boriladigan guruhlari uchun o‘quv qo‘llanma. – T.: Fan va texnologiya, 2006. 

2. Muhitdinova X., Salishuva Z., Po‘latova X. O‘zbek tili. – T.: O‘qituvchi, 2006. 

Qo‘shimcha adabiyotlar:

3. Ismoilov A., Lafasov U. O‘zbek tili (mashqlar to‘plami). – T.: O‘zbekiston, 2002.

4. Lafasov U., O‘zbek tili. – T.: ToshDSHI, 2009.

Elektron ta'lim resurslari:

5. www.thinsan.com
6. www.dersimiz.com

7. www.altinmiras.com
8. www. ziyonet. Uz.
21- mavzu: O‘zbekistonda oliy ta’lim
“Universitetlar” matni
   “Universitet” so‘zi lotinchada “majmua” ma’nosini bildiradi. Tabiiy, ijtimoiy va gumanitar yo‘nalishda yuksak malakali mutaxassislar tayyorlaydigan ko‘p tarmoqli oily o‘quv va ilmiy maskan hisoblanadi. Musulmon Sharqidagi mahhur madrasai oliyalar universitetlarning paydo bo‘lishiga zamin bo‘lgan. O‘rta asr Yevropasida dastlab turli sherikchilik birlashmalari bolgan, so‘ngra shirkatlar yuzaga kelgan, keyin universitetlar shakllangan. Ilk universitetlar Italiyaning Bolonya (XI asr), Salerno (XII asrning oxiri), Fransiyaning Parij (1215), Monpele (1289),  Britaniyaning Kembrij (1209), Oksford (XII asrning 2-yarmi), Ispaniyaning Salamanka (1218), Portugaliyaning Lissabon (1290) shaharlarida paydo bo‘lgan. XIV asrga kelib Markaziy Yevropada Praga (1348), Krakov (1364), Vena (1365) universitetlari ochildi. Bu universitetlarda to‘rtta fakultet (artistlik, ilohiyot, tibbiyyot, huquq) bo‘lgan. Artistlik hamma uchun majburiy bo‘lib, unda ritsarlar uchun zarur “yetti erkin san’at” o‘rgatilgan. Artistlik fakultetining grammatika, retorika, dialektologiya asoslarini o‘rgangan talabasiga san’at bakalavri darajasi berilgan. Fakultetning falsafa, arifmetika, geometriya, astronomiya  va  musiqa nazariyasining to‘liq kursini o‘zlashtirgan talaba san’ar magistri darajasi erishgan va uch fakultetdan biriga kirib o‘qish huquqini qo‘lga kiritgan. Daslabki universitetlarda xuddi madrasalar kabi o‘qish muddati ham, talabalarning yosh chegarasi ham belgilab qo‘yilmagan. Amalda universitetlardagi o‘qish muddati 12-14 yil davom etgan. Chet ellardagi hozirgi universitetlar tashkiliy tuzilishiga ko‘ra, mustaqil fakultet, institut, maktab va kollejlarning o‘ziga xos birlashmasidan iborat. Dunyoda universitet ta’limining Buyuk Britaniya, Fransiya, Ispaniya tizimlari keng yoyilgan. Turkistonda madrasai oliyalar IX asrda yuzaga kelgan. Zamonaviy universitet esa Toshkentda 1918-yilning 21-aprelida (Turkiston xalq universiteti) ochilgan. 1918-yilning 12-mayida Munavvarqori Abdurashidov rahbarligida Turkiston musulmon xalq dorilfununi tashkil etilgan. O‘zbekistonda birinchi universitet 1933-yilda Samarqand (Samarqand universitet) shahrida ochilgan.
Tayanch so‘z va iboralar: universitet, majmua, tabiiy, ijtimoiy, gumanitar, malakali, mutaxassis, ko‘p tarmoqli, oily o‘quv, ilmiy maskan, madrasai oliyalar, sherikchilik birlashmalar, artistlik, ilohiyot, tibbiyyot, huquq, bakalavr, magistr, Turkiston xalq universiteti, Turkiston musulmon xalq dorilfununi.
To‘rtliklar
Eski alifboni dilga qilsang jo,
Mana bu hikmatni unutma aslo:
Egri niyatniyu yuvuqsiz qo‘lni
Sira yoqtirmaydi o‘sha alifbo.
(A.Oripov)
Alp o‘g‘lonlari o‘lkasidir O‘zbekiston,
Erkli elning qanotlari, ilm istang.
Yarim jahon bunyod etgan Sohibqiron,
Alisherning avlodlari, ilm istang.
(Muhammad Yusuf)
Topshiriq variantlari:

1. Matnni yozish.

2. Matnning og‘zaki va yozma tarjimasi.

3. Suhbat va to‘rtliklarni yod olish.

4. Bog‘langan qo‘shma gaplar.
Masalalar va misollar
Bog‘langan qo‘shma gaplarning qismlari teng bog‘lovchilar, bo‘lsa, esa so‘zlari, -u(yu), -da yuklamalari yordamida bog‘lanadi. 
1. Biriktiruv bog‘lovchisi yordamida bog‘langan qo‘shma gaplarda bog‘lovchilar (va, hamda) qo‘shma gapning payt, sabab-natija munosabatlarida bo‘lgan qismlarini bog‘lab keladi. M.: Havo bulut bo‘ldi va yomg‘ir yog‘a boshladi. -u, -yu, -da, ham yuklamalari ham biriktiruv bog‘lovchilari bajargan vazifalarni bajaradi. M.: Mana sen ketding-u, bo‘ldim xayolkash. 
2. Zidlov bog‘lovchilari yordamida bog‘langan qo‘shma gaplarda bog‘lovchilar (ammo, lekin, biroq) zidlik munosabati mavjud qismlarni bog‘laydi. Zidlov bog‘lovchilari qo‘shma gapning ikkinchi qismi boshida qo‘llanadi va uning qismlari vergul bilan ajratiladi. M.: Sen ketding-u, ammo sen ekkan gullar qoldi. Oy yoritadi, lekin isitmaydi. Kechasi yana qor yoqqan, biroq havo unchalik sovuq emas edi (S.Ahmad). -u, (-yu), -da yuklamalari bog‘langan qo‘shma gap qismlarini bog‘lash bilan birga ular o‘rtasida zidlash, ketma-ketlik munosabati mavjudligini bildiradi. M.: Havo ochildi-yu, harorat sezilmadi. 
3. Ayiruv bog‘lovchilari yordamida bog‘langan qo‘shma gaplarda bog‘lovchilar qo‘shma gap qismlarini bog‘lash bilan birga, ularda ifodalagan voqea-hodisalarning galma-gal ro‘y berishini yoki ularning faqat bittasining yuzaga chiqishini ta’kidlaydi. Yo (yoki) bog‘lovchisi yolg‘iz holda ham, takror holda ham qo‘llanishi mumkin. M.: Yo siz keling, yo men boray. Yo urug‘ aynigan, yoki agrotexnika qoidalari buzilgan. Bu masala noto‘g‘ri hal qilingan yoki ular bu holatni tushunishni istashmayapti. Boshqa ayiruv bog‘lovchilari (goh..., goh..., ba’zan..., ba’zan..., dam..., dam..., ham..., ham..., yo..., yo..., yoxud..., yoxud...) takror holda qo‘llaniladi, yozuvda ikkinchisidan oldin vergul qo‘yiladi. M.: Dam kun birdan qizib ketadi, dam bulut kelib jala quyadi. 
4. Bo‘lsa, esa so‘zlari bog‘langan qo‘shma gap qismlarini bog‘lash bilan birga, ular o‘rtasida qiyoslash va zidlash munosabati mavjudligini ifodalaydi. Bo‘lsa, esa so‘zlari qiyoslanuvchi bo‘lakdan so‘ng keladi. M.: Oy tunda kerak, aql esa kunda kerak. Rejadagi zarur ishlarni amalga oshirishga vaqt yetkaza olmayapman, sen bo‘lsa faqat dam olaylik deysan.
5. Inkor bog‘lovchilari yordamida bog‘langan qo‘shma gaplar ham ba’zi adabiyotlarda ajratilgan. Bunday gap qismlari na inkor yuklamasi orqali bog‘lanadi. M.: Na suv bor, na biror yemish qolibdi. 
Keyslar
	1. CHARXPALAK
	2. BOG‘LAMA

	3. DIAGRAMMA
	4. PIRAMIDA

Nazorat savollari
· Jismoniy tarbiya nima?

· Sog‘lik garovi.

· Jahonda eng taniqlilar kimlar?

· Sportchilar.
Asosiy adabiyotlar:
1. Rasulov R., Mirazizov A. O‘zbek tili. O‘rta mxsus kasb-hunar ta'limi muassasalarining ta'lim boshqa tillarda olib boriladigan guruhlari uchun o‘quv qo‘llanma. – T.: Fan va texnologiya, 2006. 

2. Muhitdinova X., Salishuva Z., Po‘latova X. O‘zbek tili. – T.: O‘qituvchi, 2006. 

Qo‘shimcha adabiyotlar:

3. Ismoilov A., Lafasov U. O‘zbek tili (mashqlar to‘plami). – T.: O‘zbekiston, 2002.

4. Lafasov U., O‘zbek tili. – T.: ToshDSHI, 2009.

Elektron ta'lim resurslari:

5. www.thinsan.com
6. www.dersimiz.com

7. www.altinmiras.com
8. www. ziyonet. Uz.
22- mavzu: Ilm maskanimiz hayotidan
“Bizning institut” matni
    1918-yilning noyabrida Toshkentda Turkiston sharqshunos​lik instituti tashkil etildi. 1924-yilda bu institut fakultet sifatida O‘rta Osiyo davlat universiteti tarkibiga qo‘shib yuborildi. 1990-yilda ToshDU qoshida Sharqshunoslik instituti tashkil qilindi. 1991-yilning 15-iyulida respublika prezidenti farmoni bilan Toshkent davlat sharqshunoslik institutiga aylantirildi. Institut sharq tillari va adabiyoti, sharq falsafasi, mamlakat- shunoslik, jahon siyosati, tarix ixtisosliklari bo‘yicha malakali mutaxassislar etkazib beradi. Institutda to‘rtta fakultet, uchta bo‘lim va yigirma uchta kafedra mavjud. TDSHIda uch mingga yaqin talaba ta’lim oladi. TDSHIda ta’lim olgan talabalardan 8 tasi akademik, 12 tasi Xizmat ko‘rsatgan fan arbobi, 8 tasi Xizmat ko‘rsatgan madaniyat xodimi unvonlariga erishgan, 12 tasi esa Beruniy nomidagi davlat mukofotiga sazovor bo‘lgan. Institut muassisligida “Sharq mash’ali”, “Sharqshunoslik” jurnallari nasr etilmoqda. Institut qoshida ikkita ixtisoslashgan kengash faoliyat olib bormoqda. Shuningdek Iqtidorli talabalar markazi, Yosh olimlar kengashi ish olib bormoqda. Hozirgi kunda TDSHI da 30 ga yaqin fan doktori va professorlar, 100 ga fan nomzodi va dotsentlar xizmat qilmoqda. Institut dunyoning qirqdan ortiq xorijiy mamlakatlaridagi oily va o‘rta maxsus o‘quv yurtlari bilan kadrlar tayyorlash, ilmiy-tadqiqot ishlari olib borish va malaka oshirish sohalarida hamkorlik qilmoqda. TDSHI chet ellardagi 10 ta universitet, 4 ta institut va bitta kollej bilan yaqin aloqa o‘rnatib, har xil bitimlar imzolagan. TDSHI qoshida til ta’limi markazi, bosmaxona, elektron kutubxona, ikkita akademik litsey va Konfutsiy instituti faoliyat ko‘rsatmoqda.
Tayanch so‘z va iboralar: Turkiston sharqshunos​lik instituti, bo‘lim, kafedra, akademik, Xizmat ko‘rsatgan fan arbobi, Xizmat ko‘rsatgan madaniyat xodimi unvonlariga erishgan, Beruniy nomidagi davlat mukofoti, “Sharq mash’ali”, “Sharqshunoslik” jurnallari.
Til
Har tilni biluv emdi bani odama jondur, 
Til vositai robitai olamiyondur.
G‘ayri tilini sa’y qiling bilgali yoshlar,
Kim ilm-u hunarlar bilanki ondin ayondur.
Lozim siza har tilni biluv ona tilidek,
Bilmakka oni g‘ayrat eting, foida kondur.
Ilm-u fan uyig‘a yuboringlar bolangizni, 
Onda o‘qug‘onlar bori yaktoi zamondur.
Zor o‘lmasun onlar dog‘i til bilmay Avazdek, 
Til bilmaganidan oni bag‘ri to‘la qondur.
Topshiriq variantlari:
1. Matnni yozish.

2. Matnning og‘zaki va yozma tarjimasi.

3. Suhbat va to‘rtliklarni yod olish.

4. Bog‘lovchisiz qo‘shma gaplar.
Masalalar va misollar
Bog‘lovchisiz qo‘shma gaplar tarkibidagi sodda gaplar mazmunan bir-biri bilan bog‘liq bo‘lib, maxsus bog‘lovchi vositalarsiz, faqat ohang yordamida bog‘lanadi. 
Bog‘lovchisiz qo‘shma gap qismlarini yozuvda ajratish uchun vergul, tire, ikki nuqta, nuqtali vergul kabi tinish belgilari ishlatiladi: 
1. Qo‘shma gap qismlari bir paytda yoki ketma-ket sodir bo‘ladigan voqea-hodisalarni ifodalasa, ular orasiga vergul qo‘yiladi. M.: Yigitlar daraxtlarning ostini yumshatdilar, qizlar maktab hovlisini supurdilar. Kuz keldi, yig‘im-terim ishlari boshlandi. 
2. Qo‘shma gap qismlari orasida o‘xshatish, zidlash, shart kabi munosabatlar ifodalanganda, ular orasiga tire qo‘yiladi. M.: Hamal keldi – amal keldi. To‘rt mashina o‘rik yubordik – fermalarga vaqtida taqsimlansin.
3. Qo‘shma gap qismlari orasida izohlash munosabati ifodalanganda, ular orasiga ikki nuqta qo‘yiladi. M.: Bizning qarorimiz shu: hasharda barchamiz faol ishtirok etamiz. Orzum shul: o‘chmasin yongan chirog‘ing. 
4. Qo‘shma gap qismlari mazmunan unchalik yaqin bo‘lmagan yoki ketma-ket sodir bo‘ladigan voqealarni bildirgan va bir necha tinish belgilari qo‘llangan hollarda nuqtali vergul ishlatiladi. M.: Xadicha xola bolalik chog‘idagi singari uning beliga non tugib berdi, peshonasidan o‘pdi, duo qildi; irim qilib o‘zi kuzatgani chiqmadi. Shinel jiqqa ho‘l; Bektemirning yuzidan tomchilar quyilar edi.
Zidlik, sabab, shart, payt munosabatlari bog‘lovchisiz, bog‘langan va ergash gapli qo‘shma gaplarda ham ifodalanishi mumkin. Bunday holda ular bir-biriga ma’nodosh (sinonim) hisoblanadi. M.: Qor yog‘di – don yog‘di. Qor yog‘di-yu, don yog‘di. Qor yog‘di, go‘yo don yog‘di. It huradi – karvon o‘tadi. It huradi-yu, karvon o‘tadi. It hursa ham karvon o‘tadi. 
Nazorat savollari
· O‘qish joyingiz?

· Sharqshunoslik instituti.

· O‘qishga qachon kirgansiz?

· O‘tgan yili.
Keyslar
	1. CHARXPALAK
	2. BOG‘LAMA

	3. DIAGRAMMA
	4. PIRAMIDA

Asosiy adabiyotlar:
1. Rasulov R., Mirazizov A. O‘zbek tili. O‘rta mxsus kasb-hunar ta'limi muassasalarining ta'lim boshqa tillarda olib boriladigan guruhlari uchun o‘quv qo‘llanma. – T.: Fan va texnologiya, 2006. 

2. Muhitdinova X., Salishuva Z., Po‘latova X. O‘zbek tili. – T.: O‘qituvchi, 2006. 
Qo‘shimcha adabiyotlar:

3. Ismoilov A., Lafasov U. O‘zbek tili (mashqlar to‘plami). – T.: O‘zbekiston, 2002.

4. Lafasov U., O‘zbek tili. – T.: ToshDSHI, 2009.

Elektron ta'lim resurslari:

5. www.thinsan.com
6. www.dersimiz.com

7. www.altinmiras.com
8. www. ziyonet. Uz.
23-mavzu: Bo‘lajak kasbim
 “Tarjimonlik” matni
     Tarjimonlik kasbi murakab bo‘lib, boshqa xalqning tili va madaniyatini chuqur bilish talab etiladi. Tarjimon o‘z ona tilini ham o‘ta darajada savodli o‘zlashtirgan bo‘lishi lozim. Chunki o‘zga tildan amalga oshiriladigan tarjimalar mantiqan to‘g‘ri va asosli bo‘lishi kerak. Tarjimon ikki xalqni bir-biriga  bog‘laydigan asosiy bo‘g‘in vazifasini bajaradi. Barcha sohalarda tarjimonlarning o‘rni goyat muhumdir. Ayniqsa, og‘zaki tarjima qilish juda murakkab jarayon hisoblanadi. Unda tarjimondan tezkorlik, bilim, tajriba va hozirjavoblik talab etiladi. So‘zlovchining fikrlarini tez ilg‘ab olish, aniq xulosa chiqarish, fikrni jo‘nda ifodalash muhim hisoblanadi. Tarjimada o‘sha tilda so‘zlashuvchilarning urf-odatlari, milliy xususiyatlari va o‘ziga xos jihatlari o‘z aksini topadi. Ba’zi hollarda tarjimon ayrigacha milliy shakllardan ham foydalanishi mumkin. Jumladan xalq maqollari, hikmatli so‘zlar, aforizmlar va boshqa lug‘aviy birliklardan ijodiy foydalangan holda so‘zlovchining nutqini ravon ifodalash mumkin. Yozma tarjimada esa so‘z qo‘llash mahorati, madaniy shakllarni aniq anglash muhim ahamiyatga egadir. Dublyaj tarjimasida esa topqirlik, tasvirga moslik, fikrning ifoda ko‘lamini aniq va ravon yetkazib berish ustundir. Ayrim paytlarda tarjimonning zukkoligi bois tarjima asar ohoriy (original) asardan yuqori darajada mukammal voqelanadi. Tarjimonlik ulug‘ kasb bo‘lib, millatlarning tili, adabiyoti, san’ati va madaniyatini bir-biriga bog‘lab do‘stona aloqalarni mustahkamlaydi.
Tayanch so‘z va iboralar: tarjimonlik, boshqa xalqning tili, madaniyati, ona tili, savodli, mantiqan to‘g‘ri, asosli, asosiy bo‘g‘in, og‘zaki tarjima, murakkab jarayon, tezkorlik, bilim, tajriba, hozirjavoblik, urf-odatlari, milliy xususiyatlar, so‘z qo‘llash mahorati, topqirlik, tasvirga moslik, ohoriy (original).
To‘rtliklar
Erta sahar tavof qilgil, bu vatanimdir,
Na vatan bu, sajdagoh-u jonim va tanimdir,
Ko‘kda oyim, osoyish-u izzat-sharafimdir,
Ham Ka’bamdir, ham qiblamdir, chamanimdir.
(Abdurauf Fitrat)
Har murod-u, maqsadingga yetmoq istarsan, murod,
Ko‘z ochib bedor bo‘l, darkor ilm, darkor ilm.
Har taraqqiy aylagan millat eliga sol quloq,
Kecha-kunduz so‘zlari afkor ilm, afkor ilm.
(Hamza Hakimzoda)
Topshiriq variantlari:

1. Matnni yozish.

2. Matnning og‘zaki va yozma tarjimasi.

3. Suhbat va to‘rtliklarni yod olish.

4. Ilmiy uslubda ixtisoslik leksikasining qollanishi. 

Masalalar va misollar
Hujjatlarning turlari va xususiyatlari. Hujjatlar o‘ziga xos xususiyatlariga ko‘ra olti guruhga ajratilib tasnif qilinadi: 
1. Hujjatlar tuzilish o‘rniga ko‘ra ikki xil bo‘ladi: 
a) ichki hujjatlar; b) tashqi hujjatlar.
Ichki hujjatlar biror tashkilotning o‘zida tuziladi va shu tashkilot ichki tizimida foydalaniladigan hujjatlardir.
Tashqi hujjatlar biror tashkilotga boshqa tashkilot yoki mansabdor shaxslardan keladigan hujjatlardir.
2. Hujjatlar mazmuniga ko‘ra ham ikki xil bo‘ladi: 
a) sodda hujjatlar bir masalani qamrab oladi; 
b) murakkab hujjatlar ikki yoki undan ortiq masalani o‘z ichiga oladi.
3. Mazmun bayoniga ko‘ra hujjatlar uch xil bo‘ladi: 
a) xususiy hujjatlar; 
b) namunaviy hujjatlar; 
v) qolipli (trafaritli) hujjatlar.
Xususiy hujjatlarning mazmun bayoni erkin bo‘ladi. M: xizmat yozishmalari.
Namunaviy hujjatlar ko‘p takrorlanadigan, bir-biriga o‘xshash qismlarni o‘z ichiga oladi. M: arizalar. 
Qolipli hujjatlar oldindan tayyorlangan bosma qog‘ozlarga yoziladi. Bunday hujjatlarda ikki xil axborot o‘z aksini topadi. Ya'ni o‘zgaruvchi va o‘zgarmas axborotlar. M: yashash joyidan ma'lumotnomalar, xizmat safari guvohnomalari. 
4. Hujjatlar tegishlilik jihatiga ko‘ra ham ikki xil bo‘ladi: 
a) xizmat hujjatlari; b) shaxsiy hujjatlar. 
Xizmat hujjatlari tayyorlanishiga ko‘ra mansabdor shaxsga yoki muassasaga tegishli bo‘ladi. Shaxsiy hujjatlar yakka shaxslar tomonidan yozilib, ularning xizmat faoliyati, jamoat ishlari xususida bo‘ladi. 
5. Hujjatlar tayyorlanish xususiyati va darajasiga ko‘ra besh turga bo‘linadi: 
a) qoralama; g) ikkinchi nusxa (dublikat); 
b) asl nusxa; d) ko‘chirma.
v) nusxa; 
Nazorat savollari
· Xadicha Sulaymonova kim?

· Huquqshunos olima.

· Qanday unvonga ega?

· FAsining akademigi. 
Keyslar
	1. CHARXPALAK
	2. BOG‘LAMA

	[image: image89.png]



	[image: image90.png]o‘zbek ayoli

Xadicha
| Sulaymonova

ranpar oiima
\J





	3. DIAGRAMMA
	4. PIRAMIDA

	[image: image91.png]



	[image: image92.png]DAVLAT







Asosiy adabiyotlar:
1. Rasulov R., Mirazizov A. O‘zbek tili. O‘rta mxsus kasb-hunar ta'limi muassasalarining ta'lim boshqa tillarda olib boriladigan guruhlari uchun o‘quv qo‘llanma. – T.: Fan va texnologiya, 2006. 

2. Muhitdinova X., Salishuva Z., Po‘latova X. O‘zbek tili. – T.: O‘qituvchi, 2006. 
Qo‘shimcha adabiyotlar:

3. Ismoilov A., Lafasov U. O‘zbek tili (mashqlar to‘plami). – T.: O‘zbekiston, 2002.

4. Lafasov U., O‘zbek tili. – T.: ToshDSHI, 2009.

Elektron ta'lim resurslari:

5. www.thinsan.com
6. www.dersimiz.com

7. www.altinmiras.com
8. www. ziyonet. Uz.
24-mavzu: Hayot mening tasavvurimda
“Vatan tuyg‘usi” matni
   “Vatan” atamasi arabcha bo‘lib “ona yurt” degan ma’noni bildiradi. Yer yuzida yashayotgan yetti milliardga yaqin insonlar uchun ona zamin Vatandir. Har bir xalq uchun taqdiran va tarixan ato etilgan hamda chegaralangan hudud ham Vatan sanaladi. Vatan hissi – muqaddas tuyg‘u. Bu tuyg‘u shu Vatanning egasi bo‘lmish xalqni bilishdan, uning qadriga yetishdan, nimalarga qodirligini tan olishhdan, buyukligini e’tirof etishdan boshlanadi. Vatan va xalq egizakdir. Vatan bu xalqning o‘tmishi, buguni va kelajagidir. Bu uning madaniyati, ma’naviyati, ma’rifati, tili, dini, fe’l-atvori va ota-bobolaridan qolgan oltin merosidir. Biz Vatanimizni sevamiz. Vatanga muhabbat vatanparvarlikning asl ko‘rinishidir. Vatanparvarlik jumlai jahondagi barcha xalqlarning asl va solih farzandlariga xos tuyg‘udir. Vatanni qalban chuqur his qilish uchun o‘sha xalq mustaqil bo‘lishi kerak. Vatan tuyg‘usi – bu aziz yurtimizni peshona teri bilan obod etgan, lekin nomlari tarixda saqlanib qolmagan oddiy kishilarmizning yaratuvchan mehnatini yodda tutishdir. Vatan tuyg‘usi o‘z Vatanini himoya qilib, Vatan deya jon bergan sheryuraklarni eslashdir. Vatan tuyg‘usi – bu aziz va go‘zal Vatanimizga yuksak e’tiqod bilan yashash hamda unga sadoqatli bo‘lishdir. 
Tayanch so‘z va iboralar: vatan, ona yurt, yer yuzi, taqdiran, tarixan, ato etmoq, chegara, hudud, muqaddas tuyg‘u, xalq, o‘tmish, bugun, kelajak, madaniyat, ma’naviyat, ma’rifat, til, din, ota-bobo, oltin meros, asl, solih, sheryurak, sadoqat.
To‘rtliklar
Sevgini daryoga aylasam taqqos,
Daryo ham irmoqdek ko‘rinur menga.
Sevgini dengizga etsam gar qiyos,
Dengiz ham buloqdek ko‘rinur menga.
(B. Boyqobilov)
Senga kim qilarkan odamgarchilik,
Javob ber unga sen qilib yaxshilik,
Vafoga vafodir kishilik haqi,
Vafo qil, odil bo‘l, nom ol mangulik.
 (Yusuf Xos Hojib)
Topshiriq variantlari:

1. Matnni yozish.

2. Matnning og‘zaki va yozma tarjimasi.

3. Suhbat va to‘rtliklarni yod olish.

4. Matnning kо’rinishlarini. 

Masalalar va misollar
Ilmiy uslubda ixtisoslik leksikasi. O‘zbekiston mustaqillikka erishgach, iqtisod, madaniyat, fan va texnika, tashqi aloqalar sohasida katta o‘garishlar yuz berdi. 1. Asl turkiy so‘zlar tiklandi: tuman, bo‘sag‘a, yig‘in, tuturiq. 2. Yevropa tillaridan yangi so‘zlar kirib keldi: avizo – hisob-kitob operatsiyasi; aksiya – paychiga beriladigan qimmatbaho qog‘oz; auksion – kimoshdi savdosi; balans – narsalarning o‘zaro muvofiq salmog‘i; bankrot – qarzini to‘lashga qurbi yetmagan korxona, savdogar; biznes – foyda orttirishga qaratilgan ish; biznesmen – biznes bilan shug‘ullanuvchi shaxs; broker – rasmiy dallol; byudjet – kirim-chiqim hisobi; viza – o‘zga mamlakatlarga kirishga berilgan ruxsatnoma; dekloratsiya – 1) hukumat bayonoti; 2) chegaradan olib o‘tish uchun ariza; 3) daromad to‘g‘risidagi ma’lumot; bakalavr – to‘rt yoki besh yillik oliy ma’lumot tizimi; magistratura – bakalavrdan so‘ng chuqurlashtirilgan oliy ma’lumot berish tizimi. 2. Arab va fors-tojik tillaridan so‘zlar kirib keldi va tiklandi: anjuman – yig‘in, majlis, qurultoy; badal – evaziga beriladigan narsa; bayonnoma – rasmiy bayonot, tushuntirish; boj – chet ellardan keltiriladigan mol uchun to‘lov; buyurtma – biror narsani ishlab berish haqida topshiriq; vazir – ministr, oliy mansab; vasiqa – mol-mulk olingani haqida hujjat; voris – merosxo‘r; juri – maslahatchilar kengashi; ishbay – bajargan ishiga qarab haq to‘lash; kafolat – kafillik, ishonch xati; erkinlashtirish – liberallashtirish, yumshatish; muallif – avtor, ixtiro yoki kitob egasi; xatboshi – abzas; paychi – aksioner; hakam – arbitr. 
Keyslar
	1. CHARXPALAK
	2. BOG‘LAMA

Nazorat savollari
· Qoraxoniylar kimlar?

· Turkiylar.

· Bu davlat nechaga bo‘lingan?

· Ikkiga. 

Asosiy adabiyotlar:
1. Rasulov R., Mirazizov A. O‘zbek tili. O‘rta mxsus kasb-hunar ta'limi muassasalarining ta'lim boshqa tillarda olib boriladigan guruhlari uchun o‘quv qo‘llanma. – T.: Fan va texnologiya, 2006. 

2. Muhitdinova X., Salishuva Z., Po‘latova X. O‘zbek tili. – T.: O‘qituvchi, 2006. 
Qo‘shimcha adabiyotlar:

3. Ismoilov A., Lafasov U. O‘zbek tili (mashqlar to‘plami). – T.: O‘zbekiston, 2002.

4. Lafasov U., O‘zbek tili. – T.: ToshDSHI, 2009.

Elektron ta'lim resurslari:

5. www.thinsan.com
6. www.dersimiz.com

7. www.altinmiras.com
8. www. ziyonet. Uz.
25- mavzu: Ustoz maktabi
“Ustoz-shogirdlik an’anasi” matni
Sharqda ustoz-shogirdlik an’anasi chuqur tarixga ega. Xalq og‘zaki ijodida bunga misollar ko‘p. Ayniqsa, bu an’ana polvonlik, chavondozlik kabi sport turlarida odat tusini olgan. Ular milliy g‘ururni saqlash uchun o‘z kasbining ustasi bo‘lgan o‘rinbosarlarni tayyorlashgan. Demak, ustoz-shogirdlik an’anasi islomdan oldin ham mavjud bo‘lgan. Islom dini kirib kelgandan so‘ng yanada mukammallashgan. Ustozlar “pir” maqomga ega bo‘lishgan. “Alpomish” dostonining islom dini ta’sirida shakllangan nusxalarida Shohimardon, Rajabxo‘ja kabi ustoz-pir timsollari bor. Tarixda buyuk sohibqiron Amir Temur hazratlarining ustoz piri Shamsuddin Kulol, Sayyid Baraka haqidagi e’tiroflar mavjud. Badiiy ijod sohasida ham ustoz-shogirdlik an’anasi chuqur ildiz otgan. Jumladan, mashhur xamsanavis tojik shoiri Abdurahmon Jomiyning ustozi o‘zbek shoiri Mavlono Lutfiy bo‘lgan. Abdurahmon Jomiy esa Alisher Navoiyga ustoz bo‘lgan. Demak, islom dinida va mumtoz adabiyotimizda ustozlik millat tanlamagan. Ustozning asosiy vazifasi buyuk iste’dodlarni tarbiyalash va ularga to‘g‘ri, adolat yo‘lini ko‘rsatish bo‘lgan. Shuning uchun ular tarbiyalagan shogirdlar olamni lol qoldirgan buyuk daholar bo‘lib etishgan. Adolat mezoniga asoslangan bu an’ana hozirgacna davom etib kelmoqda. Sharq xalqlarida ustozini hurmat qilish, uning ishini davom ettirish, rivojlantirish muhim burch sanaladi. Ayniqsa, yakka kurash san’atlari bunga yaqqol namuna bo‘ladi. 
Tayanch so‘z va iboralar: ustoz-shogirdlik, an’anasi, tarix, xalq og‘zaki ijodi, polvonlik, chavondozlik, milliy g‘ururni saqlash, o‘z kasbining ustasi, o‘rinbosarlar, islom, pir, maqom, buyuk sohibqiron, xamsanavis, mumtoz adabiyot, shogird, buyuk daho, burch, yakka kurash san’atlari. 
Muallim
Muallim haqida so‘zim ushbudir:
Muallim kamolot ichra ko‘zgudir.
O‘qidim Gerodot, tarixni ko‘p bor,
Forobiy, Danteni takror va takror.
Barini oqidim, lol qoldi aqlim,
Bariga ustozsan, o‘zing, muallim.
Alisher qalbiga solgan sehr-fayz
Sensan, ey muallim, ustoz Abul-Lays.
Qutlug‘ xonadonda qutlug‘ kalom bu,
Hamid Olimjon bu, G‘afur G‘ulom bu.
Buyuk Temur sendan topgandir ta’lim,
Sen shundoq, aziz zot, aziz muallim.
Rost aytsam, o‘zingsan eng avval daho,
Sen hayot ganjida durri bebaho.
Ulug‘ ayyomingda she’riy kalom bu,
Shogirdlar nomidan qutlug‘ salom bu.
(Abdulla Oripov)
Topshiriq variantlari:

1. Matnni yozish.

2. Matnning og‘zaki va yozma tarjimasi.

3. Suhbat va to‘rtliklarni yod olish.

4. Ilmiy uslubda ixtisoslik leksikasi. 
Masalalar va misollar
Kesim shakllari. Kesim qaysi turkum so‘zlari bilan ifodalanishiga ko‘ra ikki xil bo‘ladi: 1) fe’l kesim; 2) ot kesim. Fe’l kesim fe’lning turli shakllari orqali yuzaga chiqadi. Kesimning bu turi nima qildi?, nima qilyapti?, nima qilmoqchi?, nima qilar? so‘roqlariga javob bo‘ladi va quyidagicha ifodalanadi: 1) fe’l bilan: Sobir keldi; 2) ravishdosh bilan: Ishning boshi boshlanguncha; 3) sifatdosh bilan: Ma’ruza allaqachon boshlangan. It xurar – karvon o‘tar. 4) ibora bilan: Sobir so‘zining ustidan chiqdi. Ot kesim fe’ldan boshqa so‘z turkumlari (ot, sifat, son, olmosh, ravish, modal so‘z) bilan, shuningdek fe’lning harakat nomi shakli orqali yuzaga chiqadi. Kesimning bu turi kimdir?, nimadir?, qayerdir?, qachondir?, qanchadir? so‘roqlariga javob bo‘ladi va quyidagicha ifodalanadi: 1) ot bilan: Yaxshi ro‘zg‘or – jannat, yomon ro‘zg‘or – do‘zax; 2) sifat bilan: O‘qish yaxshi, uqish undan ham yaxshi; 3) son bilan: Ikki o‘n besh – bir o‘ttiz; 4) olmosh bilan: Itning taqdiri – shu; 5) ravish bilan: Dangasaning vaji ko‘p; 6) modal so‘z bilan: Suv bor yerda hayot bor; 7) harakat nomi bilan: Yashamoq – kurashmoq. Ot kesimlarda uni shakllantiruvchi vositalar (-man, -san, dir) qo’shimchalari, bo’ldi, hisoblanadi, sanaladi kabi o’z ma’nosini yo’qotgan fe’llar mavjud bo’ladi. Bunday shakllantiruvchi vositalarga bog’lama deyiladi. M.: U o’quvchi (bog’lamasiz). U o’quvchidir. U o’quvchi bo’ldi. U o’quvchi hisoblanadi. U o’quvchi sanaladi.
Nazorat savollari
· Sharq akademiyasi qachon shakllangan?

· IX asrda.

· Qayerda?

· Bag‘dodda.
Keyslar
	1. CHARXPALAK
	2. BOG‘LAMA

	3. DIAGRAMMA
	4. PIRAMIDA

Asosiy adabiyotlar:
1. Rasulov R., Mirazizov A. O‘zbek tili. O‘rta mxsus kasb-hunar ta'limi muassasalarining ta'lim boshqa tillarda olib boriladigan guruhlari uchun o‘quv qo‘llanma. – T.: Fan va texnologiya, 2006. 

2. Muhitdinova X., Salishuva Z., Po‘latova X. O‘zbek tili. – T.: O‘qituvchi, 2006. 

Qo‘shimcha adabiyotlar:

3. Ismoilov A., Lafasov U. O‘zbek tili (mashqlar to‘plami). – T.: O‘zbekiston, 2002.

4. Lafasov U., O‘zbek tili. – T.: ToshDSHI, 2009.

Elektron ta'lim resurslari:

5. www.thinsan.com
6. www.dersimiz.com

7. www.altinmiras.com
8. www. ziyonet. Uz.
26-mavzu: Kasbim tarixi
Mulla To‘ychi hofiz

     Mulla To‘ychi Toshmuhamedov (To‘ychi hofiz) 1868-yilda Toshkent shahrida tug‘ilgan. 1878-84-yillarda mahalliy maktabda o‘qigan. U ashula aytish sirlarini amakisi Qo‘chqor otadan o‘rganadi. Mulla To‘ychi Hofiz Sheroziy, Navoiy, Mashrab, Navoiy, Mashrab, Bedil, Fuzuliy kabi shoirlarning ijodi bilan yaqindan tanishadi. Ularning g‘azallari bilan ashulalar ijro etadi. Taniqli hofizlar Abduqahhor, Saidahmad, Nazirxonlar bilan hamnafaslikda “Qo‘shiq bazmi” kechalarini tashkil etadi. Dastlabki ijodidan “Ey dastai gul, marhabo”, “Fig‘on”, “Shitob aylab” kabi ashulalar o‘rin olgan. Shojalil hofiz, Shobarot tanburchi jo‘rligida “Shahboz-Gulyor” ashulalar turkumi (1890) yuzaga kelgan. Keyinchalik To‘ychi hofizning dovrug‘ butun Turkiston o‘lkasiga yoyilgan. To‘ychi hofiz o‘zi ijro etgan ashulalarni birinchilar qatori gramplastenkalarga yozdirgan. “Grammofon” jamiyatining “Pishushiy Amur” firmasi (Riga, 1905; Skobelov, 1911) uning ijrosidagi 25 ta ashulani yozib olgan. Bularning ichida “Ilg‘or”, “Xusrav”, “Suvora”(3 ta, ikki qismli), “Bobo Ravsham”, “Yangi kurd”, “Avji kurd” va boshqa qo‘shiqlar. U 1908-10-yillarda Farg‘ona vodiysidan bo‘lgan ayol ashulachilar Adolatxon, Mozidaxonlarning asulalarini ham gramplastenkalarga yozdirgan. To‘ychi hofizning tashabbusi bilan Andijon, Farg‘ona, Xo‘jand shaharlarida grammofon va plastinka do‘konlari ochilgan, ularda o‘zbek, rus va boshqa tillardagi kuy, qo‘shiq va ashulalar yozilgan plastenkalar sotilgan. To‘ychi hofiz Eron, Turkiya, Italiya, Misr, Hindiston(1900) va Sharqiy Turkiston(1913-14) o‘lkalarida bo‘lib, o‘z ijrochilik mahoratini namoyish qilgan. U O‘zbekiston mahalliy xalq musiqa ansambllarini tashkil etishda, spektakllarga musiqa tanlashda faol ishtirik etgan. To‘ychi hofiz 1927-yildan to umrining oxirigacha O‘zbekiston Radioqo‘mitasi o‘zbek xalq cholg‘u ansambida ustoz xonanda, O‘zbek davlat filormoniyasida yetakchi xonanda bo‘lib xizmat qildi. Mulla To‘ychi Toshmuhamedov 1943-yilning 1-iyunida vafot etgan (O‘zME, 9-jild, 2005-yil, 5-bet).  
Tayanch so‘z va iboralar: To‘ychi hofiz, Qo‘chqor otadan o‘rganadi. Mulla To‘ychi Hofiz Sheroziy, Navoiy, Mashrab, Navoiy, Mashrab, Bedil, Fuzuliy, “Ey dastai gul, marhabo”, “Fig‘on”, “Shitob aylab”, “Shahboz-Gulyor”, “Grammofon”, “Ilg‘or”, “Xusrav”, “Suvora”(3 ta, ikki qismli), “Bobo Ravsham”, “Yangi kurd”, “Avji kurd”.

To‘rtliklar
Yaxshilarning suhbatidan bahra ol,
Yaxshi yo‘l tut, yaxshi so‘zga quloq sol,
Yaxshi hamdam topolmagan chog‘larda,
Yaxshi kitob yaxshi hamdam bemalol.  
(Habibiy)
Beshak biling bu dunyo, barcha eldin o‘taro,
Inonmag‘il molingga, bir kun qo‘ldin ketaro. 
Ota-ona, qarindosh qayon ketti, fikr qil.
To‘rt ayog‘lig‘ cho‘bin ot bir kun senga yetaro.
(Ahmad Yassaviy)
Topshiriq variantlari:

1. Matnni yozish.

2. Matnning og‘zaki va yozma tarjimasi.

3. Suhbat va to‘rtliklarni yod olish.

4. Matn turlari.

Masalalar va misollar
Matn turlari. Matnlar ikki xil bo‘ladi: 1. Makromatn bir umumiy mazmun ostida birlashgan bir necha mikro matnlardan tashkil topuvchi yaxlit asardir. M.: Abdulla Qahhorning “O‘g‘ri” hikoyasida ishtirok etgan barcha mikro matnlar “o‘g‘irlik” umumiy mavzusi ostida birlashgan. 2. Mikromatn bir necha gaplarning o‘zaro grammatik va mazmuniy bog‘lanishidan tashkil topgan mazmuniy yaxlitlikka ega bo‘lgan qo‘shma gaplarga nisbatan yirikroq yozma va og‘zaki nutq parchasidir. Matnning eng kichik birligi gap hisoblanib, ular matn tarkibida ma’lum bog‘lovchi vositalar yordamida bog’lanadi. Ular quyidagilardan iborat: bog‘lovchilar, bog‘lovchi vazifasidagi ayrim so‘zlar, takroriy bo‘laklar, olmoshlar va sinonimlar. M.: Karimjon a‘lo o‘qish va odobi bilan litseyda katta hurmatga ega. Mikromatnni hosil qilishda takrorlar eng muhim vositadir. Chunki u ham gaplarni bog‘lovchi vosita hisoblanadi, ham uslubiy bo‘yoqdorlik hosil qiladi. M.: Olti oykim, she’r yozmayman, yuragim zada, Olti oykim, o‘zgalarga tilayman omad.(A.O.) Angladimki, olamda Yurt tanho Vatan tanho, Band etgan hayolimni tengsiz shul chaman tanho.(A.O.) 
Keyslar
	1. CHARXPALAK
	2. BOG‘LAMA

	3. DIAGRAMMA
	4. PIRAMIDA

Nazorat savollari
· Yassaviy kim?

· Buyuk shayx va alloma.

· Qanday ulug‘ ish qilgan?

· Yassaviylik tariqatiga asos solgan.
Asosiy adabiyotlar:
1. Rasulov R., Mirazizov A. O‘zbek tili. O‘rta mxsus kasb-hunar ta'limi muassasalarining ta'lim boshqa tillarda olib boriladigan guruhlari uchun o‘quv qo‘llanma. – T.: Fan va texnologiya, 2006. 

2. Muhitdinova X., Salishuva Z., Po‘latova X. O‘zbek tili. – T.: O‘qituvchi, 2006. 

Qo‘shimcha adabiyotlar:

3. Ismoilov A., Lafasov U. O‘zbek tili (mashqlar to‘plami). – T.: O‘zbekiston, 2002.

4. Lafasov U., O‘zbek tili. – T.: ToshDSHI, 2009.

Elektron ta'lim resurslari:

5. www.thinsan.com
6. www.dersimiz.com

7. www.altinmiras.com
8. www. ziyonet. Uz.
27-mavzu: Iqtidor va mehnat
Bag‘dod Ma’mun akademiyasi
    IX asrning birinchi yarmida Xalifa Ma’mun ar-Rashid (813-833) tomonidan Bag‘dod shahrida tashkil etilgan ilmiy markazdir. Dastlab “Bayt ul hikmat” (“Bilimlar uyi”) deb nomlangan. Mazkur akademiyada Husayn ibn Is’hoq, Sobit ibn Qurra, Xubaysh, Baxtyashu, Is’hoq al-Damashqiy, Ibn Mojja, Navbaxt va boshqa olimlar tomonidan yunon, yahudiy, sanskrit, suryoniy, turkiy, fors tillaridagi juda ko‘p asarlar arab tiliga tarjima qilindi. Ularga sharhlar yozilib, butun musulmon dunyosiga tarqatildi. Ana shu tarjima va sharhlar tufayli ko‘pgina qadimgi asarlar bizning davrimizgacha yetib keldi. 828-yilda Bag‘dodda birinchi rasadxona qurildi. 831-yilda Damashq yaqinidagi Kosion tog‘ida rasadxonaning bo‘limi ishga tushdi. Rasadxonaga dastlab marvlik Abu Ali Yahyo ibn Mansur, keyinchalik Muhammad Xorazmiy boshchilik qilgan. Ma’mun akademiyasi olimlari turli maqsadlarda har xil joylarga ilmiy ekspeditsiyalar uyushtirishgan. 832-yilda Xorazmiy boshchiligida G‘arbiy Hindiston (hozirgi Afg‘oniston)ga uch marta ekspeditsiya tashkil qilgan. Bag‘dod Ma’mun akademiyasida Xolid al-Marvarrudiy, Abbos al-Javhariy, Ahmad al-Marvaziy, Ahmad al-Farg‘oniy, Abulfazl al-Xuttaliy, Abu Yusuf ibn al-Kindiy va boshqa o‘rta osiyolik olimlar ham ijod qilishgan (O‘z.RE, 5-jild, 537-bet). 

Tayanch so‘z va iboralar: Ma’mun ar-Rashid, Bag‘dod, “Bayt ul hikmat”, “Bilimlar uyi, Husayn ibn Is’hoq, Sobit ibn Qurra, Xubaysh, Baxtyashu, Is’hoq al-Damashqiy, Ibn Mojja, Navbaxt, yunon, yahudiy, sanskrit, suryoniy, turkiy, fors, arab tili, tarjima qilmoq, rasadxona qurmoq.
To‘rtliklar
Bahor o‘lkasida kezdik kechgacha,

Uning tomoshasi sevinchlarga boy. 
Kakku qushi sayrar har oydin kecha,
Lolallar – gilamdir, atirgullar – soy. 

(Amin Umariy)

G‘iybat qilmang yigitni,

Uyaltirmang qizni ham.

Shunday o‘tli muhabbat,

Siylar bo‘lsin sizni ham. 

(Muhammad Yusuf)
Topshiriq variantlari:

1. Matnni yozish.

2. Matnning og‘zaki va yozma tarjimasi.

3. Suhbat va to‘rtliklarni yod olish.

4. Dialogik matnning ma’no munosabatiga ko‘ra turlari. 
Masalalar va misollar
Dialogik (yunoncha “di” – ikki, “logos” – so‘z ) matn ikki shaxsning suhbatiga asoslangan bo‘lib savol-javob, bahs-munozara shakllarida bo‘lishi mumkin. M.: Maxtumqulining “Savol-u javob” she’ri: 
Maxtumquli: U nimadir, darvozasiz qal’adir? U nimadir, derazasiz binodir? U nimadir, bir-biridan a’lodir? Shoir bo‘lsang, shundan bizga xabar ber? Durdi shoir: U ko‘ngildir-darvozasiz qal’adir, U qabrdir-derazasiz binodir, U oy-kundir-bir-biridan a’lodir, Bizdan salom bo‘lsin, javobimiz shu.
Nazorat savollari
· O‘qituvchi kim?

· Ta’lim-tarbiya beruvchi shaxs.

· Qanday faxriy unvon bor?

· O‘zbekiston Respublikasi xalq o‘qituvchisi.

Keyslar
	1. CHARXPALAK
	2. BOG‘LAMA

	3. DIAGRAMMA
	4. PIRAMIDA

Asosiy adabiyotlar:
1. Rasulov R., Mirazizov A. O‘zbek tili. O‘rta mxsus kasb-hunar ta'limi muassasalarining ta'lim boshqa tillarda olib boriladigan guruhlari uchun o‘quv qo‘llanma. – T.: Fan va texnologiya, 2006. 

2. Muhitdinova X., Salishuva Z., Po‘latova X. O‘zbek tili. – T.: O‘qituvchi, 2006. 

Qo‘shimcha adabiyotlar:

3. Ismoilov A., Lafasov U. O‘zbek tili (mashqlar to‘plami). – T.: O‘zbekiston, 2002.

4. Lafasov U., O‘zbek tili. – T.: ToshDSHI, 2009.

Elektron ta'lim resurslari:

5. www.thinsan.com
6. www.dersimiz.com

7. www.altinmiras.com
8. www. ziyonet. Uz.
28-mavzu: Yetuk mutaxassis
“Akademik Sarimsoqov” matni
    Mashhur o‘zbek akademigi Toshmuhammad Aliyevich Sarimsoqov 1915-yilning 10-sentabrida Andijon viloyati Shahrixon qishlog‘ida tug‘ilgan.  U boshlang‘ich ta’limni o‘z yurtida olgan. Keyin 1931-yilda O‘rta Osiyo davlat universitetining fizika-matematika fakultetiga o‘qishga kirgan. 1936-yilda universitet bitirgan. U universitetda assistent bo‘lib ish boshlagan. So‘ng fan nomzodi ilmiy darajasini olish uchun nomzodlik dessertatsiyasini himoya qilgan. Universitetning dotsenti lavozimida o‘zining ilmiy pedagogik faoliyatini davom ettirgan. Undan so‘ng kafedra mudiri, universitet rektori (1943-45, 1952-58, 1971-88) lavozmlarida ishlagan. 1942-yilda fizika-matematika fanlari doktori ilmiy darajasini olish uchun doktorlik dessertatsiyasini himoya qilgan, ko‘p o‘tmay professor unvonini olgan. 1943-yilda O‘zbekiston Fanlar akademiyasining akademigi etib saylangan. 1943-46-yillarda O‘zbekiston Fanlar akademiyasining vitse-prezidenti, 1946-52-yillarda esa prezidenti lavozimida ishlagan. 1959-71-yillarda O‘zbekiston Oliy va o‘rta maxsus ta’lim vaziri bo‘lib ishlagan. 1988-yildan O‘zbekiston FA Prezidiumida maslahatchi bo‘lib ishlagan. Sarimsoqov 1995-yilning 17-dekabrida vafot etgan. Sarimsoqovning ilmiy ishlari ehtimollar nazariyasi, geofizika meteorologiyasiga bagishlangan. Topologiya va funksional analiz bo‘yicha Toshkent fizika-matematika ilmiy maktabining asoschisidir. Yarim maydonlar nazariyasi va uning ehtimollar nazariyasiga tatbiqini ishlab chiqqan. T. A. Sarimsoqov ikki marta (1967, 1992) Beruniy nomidagi O‘zbekiston Davlat mukofotiga sazavor bo‘lgandir. Vafotidan so‘ng (2002) unga “Buyuk xizmatlari uchun” ordeni berildi.
Tayanch so‘z va iboralar: Andijon, Shahrixon, fizika-matematika, assistant, nomzodlik dessertatsiyasi, fan nomzodi, fan doktori, professor, akademik, vitse-prezident, maslahatchi, ehtimollar nazariyasi, geofizika, topologiya, funksional analiz bo‘yicha, yarim maydonlar nazariyasi.
To‘rtliklar
Sen bilan o‘tgan har kun bayram-bazm,
Sensiz bir on qolsam  qahrim keladi.
Seni bilganlarga qilaman ta’zim,
Seni bilmaslarga rahmim keladi.
(Muhammad Yusuf)
Sabodan sachragan sadoni suydim,
“Segoh” sehridagi sahroni suydim.
Savdoyi Sayhunman, so‘rmading, sanam,
Sitamlaring solgan savdoni suydim. 
(Mahmud Toirov)
Masalalar va misollar
Monolog (grekcha “monologos” – bitta nutq) yagona qahramon tilidan bayon qilingan lirik nutqni ifodalovchi janr. M.: Usmon Nosirning “Monolog”, M.Shayxzodaning “Yurak qasami”, E.Vohidovning “Abdulla Nabiev”, A.Oripovning “Hamza monologi”. M.: Sado so‘zlari (“Jannatga yo‘l” dramatik dostonidan): Hikoyatdan murod shulkim, ulug‘ muhtaram, Do‘sti Sodiq nasib etsin har kimga har on. Jannat ato etajakman ikkingiz ham,  Jannat yo‘li, manna, sizga ochiq charag‘on. Ikki do‘stning sadoqati, mehri, himmati, Koinotning qadridan ham turgaydir baland. Hech ne bilan o‘lchanmaydi do‘stlik qimmati, Qulatgay u sarhadlarni qo‘drati bilan.
Keyslar
	1. CHARXPALAK
	2. BOG‘LAMA

	3. DIAGRAMMA
	4. PIRAMIDA

Topshiriq variantlari:

1. Matnni yozish.

2. Matnning og‘zaki va yozma tarjimasi.

3. Suhbat va to‘rtliklarni yod olish.

4. Monologik matnda mazmun izchilligi va ohang.

Nazorat savollari
· Sayil nima?

· Sayr-tomosha va dam olishdir.

· Qaerlarda o‘tkazilgan?

· Dala-dasht va sayilgohlarda.

Asosiy adabiyotlar:
1. Rasulov R., Mirazizov A. O‘zbek tili. O‘rta mxsus kasb-hunar ta'limi muassasalarining ta'lim boshqa tillarda olib boriladigan guruhlari uchun o‘quv qo‘llanma. – T.: Fan va texnologiya, 2006. 

2. Muhitdinova X., Salishuva Z., Po‘latova X. O‘zbek tili. – T.: O‘qituvchi, 2006. 

Qo‘shimcha adabiyotlar:

3. Ismoilov A., Lafasov U. O‘zbek tili (mashqlar to‘plami). – T.: O‘zbekiston, 2002.

4. Lafasov U., O‘zbek tili. – T.: ToshDSHI, 2009.

Elektron ta'lim resurslari:

5. www.thinsan.com
6. www.dersimiz.com

7. www.altinmiras.com
8. www. ziyonet. Uz.
29- mavzu: Kasb bayrami
“O‘qituvchilar kuni” matni
   Turli yo‘nalishdagi o‘rta umumiy ta’lim maktablari, akademik litsey va kasb-hunar kollejlarida ta’lim-tarbiya ishlarini amalga oshiradigan mutaxassis o‘qituvchidir. Oliy o‘quv yurtlarida esa “domla”, “professor-o‘qituvchi” deb yuritiladi. Mazkur terminning “muallim”, “pedagog” kabi sinonimlari bor. O‘qituvchilik kasbi juda qadimdan buyon inson faoliyatining alohida turi sifatida mavjud. Tamaddunning Ossuriya, Bobil, Misr, Yunoniston, Turon, Hindiston, Xitoy singari o‘choqlaridan topilgan tarixiy-madaniy obidalar bu o‘lkalarda o‘qituvchilik kasbi juda qadim zamonlarda shakllanganligini ko‘rsatadi. Yunonistonda faqat ozod kishilargina o‘qituvchilik bilan shug‘ullanishgan. Boy oilalarda esa bilimli va savodli kishilar ta’lim-tarbiya ishini bajarishgan. Ular “paydagog” (bola yetaklovchi) lar deb atalgan. Rim imperiyasida o‘qituvchilar inperatop nomidan tayinlanadigan davlat amaldori sanalgan. Qadimda o‘qituvchilarning dindor, yollanma, uy o‘qituvchilari kabi tabaqalari bo‘lgan. Sharq mamlakatlarida o‘qituvchilik eng nufuzli kasb hisoblangan shuning uchun “ustoz” deb atashgan. Islom dini kirib kelgandan so‘ng deyarli har bir mahallada maktab va madrasalar tashkil etilgan. U joylardagi o‘qituvchilar “domla” deb atalgan. Turkistonda XIX asrning oxirlarida ma’rifatchilik, keyin jadidchilik harakatlari paydo bo‘lgan. O‘sha paytdagi o‘qituvchilar “muallim” deb atalgan. O‘zbekistonda 1936-yilning 10-aprelida rasmiy “o‘qituvchi” ixtisosligi  joriy etildi. Mustaqil davlatimizda 1-oktyabr “O‘qituvchilar va murabbiylar kuni” sifatida bayram qilina boshlandi va dam olish kuni deb deb e’lon qilindi. Respublikamizda “O‘zbekiston Respublikasi xalq o‘qituvchisi”, “O‘zbekiston Respublikasida xizmat ko‘rsatgan xalq maorifi xodimi” kabi faxriy unvonlar joriy etilgan

Tayanch so‘z va iboralar: maktab, akademik litsey, kasb-hunar kollejli, o‘qituvchi, domla, professor-o‘qituvchi, muallim, pedagog, tamaddun, paydagog, ustoz, dindor, yollanma, O‘qituvchilar va murabbiylar kuni, O‘zbekiston Respublikasi xalq o‘qituvchisi.
To‘rtliklar

Mehr nurin yog‘ar doim

Yuzingizdan ustozlar.

Yursam deyman bu tabarruk

Izingizdan ustozlar.

(Po‘lat Mo‘min)
Do‘st bilan obod uying

Gar bo‘lsa u vayrona ham.

Do‘st qadam qo‘ymas esa,

Vayronadur koshona ham.

(Erkin Vohidov)

Topshiriq variantlari:

1. Matnni yozish.

2. Matnning og‘zaki va yozma tarjimasi.

3. Suhbat va to‘rtliklarni yod olish.

4. Nutqiy mahoratga xos jihatlar.
Masalalar va misollar
Nutqiy mahorat nafaqat adabiy til me’yorlariga rioya qilish, balki mavjud bo‘lgan variantlardan mazmunan eng to‘g‘isini, eng anig‘ini, uslub va vaziyat nuqtai nazaridan esa eng maqbuli hamda ifodalisini tanlay ola bilishdir. Nutqiy mahorat kishining umumiy yuksak madaniyatini, shu bilan birga fikrlash madaniyatini, tilga nisbatan bo‘lgan ongli mehr-muhabbatini namoyon qiladi. Sharq allomalaridan ko‘chiligi nutq madaniyati, notiqlik va nutqiy mahorat haqida asarlar yozishgan. Jumladan, Forobiy (873-950)ning “Ritorika haqida kitob” (“Kitob fi-l xitoba”), Qaffol ash-Shoshiy (903-976)ning “Odob al-bahs” (“Bahs odobi”), Abu Bakr al-Xorazmiy (935-993)ning “Risola”, Yusuf Xos Hojib (XI asr)ning “Qutadg‘u bilik”, Mahmud Koshg‘ariy (XI asr)ning “Devonu lug‘atit turk”,  Mahmud az-Zamaxshariy (1075-1144)ning “Asos al-balog‘a”, “Atvoq uz-zahab fi-l-mavoiz va-l-xutab” (Xutbalar va va’zlar bayonida oltin shodalar”, Kaykavus (XI asr)ning “Qobusnoma”, Ahmad Yassaviy (1041-1167)ning “Devoni hikmat”, Ahmad Yugnakiy (XII-XIII asrlar)ning “Hibat ul-haqoyiq”, Najmiddin Kubro(1145-1221) ning “Risolatun odob ul-zokirin” (“Zikr aytuvchilar odobi haqida”, Taftazoniy (1322-1392)ning “Tahzib al-mantiq va-l kalom” (“Mantiq va kalomga sayqal berish”), “Muxtasar al-maoniy” (“Qisqacha ma’nolar”), Ali Husayn Jurjoniy (1339-1413) ning “Odob ul-munozara” (“Munozara olib boorish odobi”), Alisher Navoiy (1441-1501)ning “Mahbub ul-qulub”, Husayn Voiz Koshifiy (1440-1505)ning “Axloqiy Muhsiniy” asarlari va boshqalar.
Keyslar
	1. CHARXPALAK
	2. BOG‘LAMA

	3. DIAGRAMMA
	4. PIRAMIDA

Nazorat savollari
· “Navro‘z” so‘zining ma’nosi?

· Yangi kun.

· Qaysi taqvim bo‘yicha nishonlanadi?

· Quyosh taqvimi bo‘yicha.
Asosiy adabiyotlar:
1. Rasulov R., Mirazizov A. O‘zbek tili. O‘rta mxsus kasb-hunar ta'limi muassasalarining ta'lim boshqa tillarda olib boriladigan guruhlari uchun o‘quv qo‘llanma. – T.: Fan va texnologiya, 2006. 

2. Muhitdinova X., Salishuva Z., Po‘latova X. O‘zbek tili. – T.: O‘qituvchi, 2006. 

Qo‘shimcha adabiyotlar:

3. Ismoilov A., Lafasov U. O‘zbek tili (mashqlar to‘plami). – T.: O‘zbekiston, 2002.

4. Lafasov U., O‘zbek tili. – T.: ToshDSHI, 2009.

Elektron ta'lim resurslari:

5. www.thinsan.com
6. www.dersimiz.com

7. www.altinmiras.com
8. www. ziyonet. Uz.

30-mavzu: Sharq akademiyalari
“Xorazm Ma’mun akademiyasi” matni
Xorazm Ma’mun akademiyasi X asrning oxiri XI asrning boshlarida faoliyat ko‘rsatgan ilmiy markazdir. Bu akademiyaning yuzaga kelishida shoh Ali ibn Ma’munning xizmati beqiyosdir. Uning tog‘asi Abu Nasr ibn Iroqiy o‘z davrining bilimdon olimi bo‘lgan. U Beruniyni Gurganjga taklif qiladi. Ikki olim Yaqin va O‘rta Sharqdagi olimlar bilan yozishmalar olib borib, ularni Gurganjga chorlashgan. Shu tariqa 1004-yildan boshlab Gurganjda “Doril hikma va maorif” (“Majlisi ulamo”) ilmiy markazi to‘la shakllangan. Bu yerda juda ko‘p ilmiy manbalar to‘plangan va tarjima qilingan. Yunon, hind va arab olimlarining ilmiy ishlari chuqur tahlil qilingan. Mazkur olimlar Yunoniston, Yaqin va O‘rta Sharq, Hindiston ilm-fan yutuqlarini ijodiy, tanqidiy o‘rganib, uni yanada yuqori bosqichga ko‘tarishgan. Xorazm Ma’mun akademiyasida Abu Nasr al-Ja’diy, Abulxayr ibn Hammor, Abu Sahl Iso ibn al-Jurjoniy, Abu Rayhon Beruniy, Abu Ali ibn Sino, Abu Ahmad ibn Miskavayh, Abu Mansur as-Saolibiy, Ahmad as-Sahriy, Abu Ali al-Xorazmiy va boshqa olimlar ilmiy ish bilan shug‘ullanishgan. Abu Nasr ibn Iroqiy ilmiy asarlari uchun “Batlimusi soniy” (“Ikkinchi Ptolemey”), Abulxayr ibn Hammor esa “Buqrati soniy” (“Ikkinchi Gippokrat”) nomiga sazovor bo‘lgan. O‘zbekiston Respublikasi Vazirlar Mahkamasining  2004-yil 9-noyabrdagi qaroriga muvofiq 2005-yilda Xorazm Ma’mun akademiyasining 1000 yilligi nishonlandi. 
Tayanch so‘z va iboralar: akademiya, ilmiy markaz, Abu Nasr ibn Iroqiy, Beruniy, Gurganj, Doril hikma va maorif, Majlisi ulamo, ilmiy manbalar, to‘plamoq, tarjima qilmoq, Ikkinchi Ptolemey, Ikkinchi Gippokrat, Xorazm Ma’mun akademiyasi. 
To‘rtliklar 
Har yukungan buyuk bo‘lolmas, 
Sulton suysa, suyuk bo‘lolmas.
Olmos tutgan, balki baxt olmas,
Goh bandaga baxt boqmas ekan.
(Mahmud Toirov)
Hurlardan hur o‘zing, xurshidi tobon,
O‘zing Rayhonsan-u vujuding rayhon.
Bu yorug‘ dunyoda sendan suluv yo‘q,
Mendan bechora yo‘q, mendan notavon.
(Muhammad Yusuf)
Topshiriq variantlari:

1. Matnni yozish.

2. Matnning og‘zaki va yozma tarjimasi.

3. Suhbat va to‘rtliklarni yod olish.

4. Qisqacha bayon (rezyume) matni, tuzilishi va ifoda usullari.

Rеzyume (fransuzcha “qisqacha bayon”) matni, tuzilishi va ifoda usullari.
Ruscha-ispancha-o‘zbekcha lug‘atga yozilgan

Rеzyume
Ushbu lug‘at-so‘zlikning boshlanish qismidan diplomatik munosabatlarga oid terminlar o‘rin olgan. O‘sha sohada eng zarur va keng qo‘llanadigan ifodalar o‘z aksini topgan.  Keyingi o‘rinda xalqaro iqtisodiy munosabatlarga tegishli atamalar berilgan. Ularning ham zamonaviy iqtisodiyotning muhim jihatlarini aks ettirishi hisobga olingan. So‘ng esa o‘z mustaqilligi uchun kurashayotgan xalqlarning siyosiy hayotiga xos so‘z va birikmalar izohlangan. Bunda o‘sha xalqlarning yashash tarzi, hududiy o‘ziga xosligi hisobga olingan holda yondashilgan. Undan so‘ngra xalqaro konferensiyalar ishiga aloqador lug‘aviy birliklar sharhlangan. Bu shakllarda zamonaviy yangiliklar va dunyoqarashdagi o‘zgarishlar o‘z aksini topgan. Yakuniy o‘rinda ovoz berish saylovlar hamda bahs va munozaraga aloqador leksik ifodalar o‘rin olgan. Ularda yangicha dunyoqarash, tamaddun va o‘sha xalqning mentaliteti hisobga olingan. Har bir sohaga tegishli lug‘aviy birliklarni keng qamravli tarzda ifoda etishga harakat qilindi. Ifodalarning asosida mazkur masalani har jihatdan yoritib berishiga e’tibor qaratildi. Lug‘at-so‘zlikda yoritilgan mavzular anchayin murakkab va keng qamravli bo‘lgani bois bir kichik lug‘atda ularni to‘la yoritib berish imkoniyati yo‘q. Shu bilan birga ba’zi o‘rinlarda kamchilik uchrashi tayin. Buning uchun oldindan uzr so‘ragan holda, kelgusi ishlarimizda beriladigan taklif va muohazalarni hisobga olamiz, deb umud bildiramiz. Har bir sohada bo‘lgani kabi mazkur masalalarda ham yangiliklar va o‘zgarishlar bo‘lishi mumkin. Ular o‘z-o‘zidan keyingi nashrlarda tuzatilib boriladi, deb o‘ylaymiz. Agar sizning ilm olishingizda va ish-faoliyatingizda ushbu lug‘at-so‘zlik (1500 so‘zli) foydali bo‘lsa, biz o‘zimizni juda baxtli his qilamiz.
Keyslar toplami
	1. CHARXPALAK
	2. BOG‘LAMA

	3. DIAGRAMMA
	4. PIRAMIDA

Nazorat savollari
· Mahalla nima?

· O‘z-o‘zini boshqarush.

· Qanday ma’noni bildiradi?

· O‘rin-joy.

Asosiy adabiyotlar:
1. Rasulov R., Mirazizov A. O‘zbek tili. O‘rta mxsus kasb-hunar ta'limi muassasalarining ta'lim boshqa tillarda olib boriladigan guruhlari uchun o‘quv qo‘llanma. – T.: Fan va texnologiya, 2006. 

2. Muhitdinova X., Salishuva Z., Po‘latova X. O‘zbek tili. – T.: O‘qituvchi, 2006. 

Qo‘shimcha adabiyotlar:

3. Ismoilov A., Lafasov U. O‘zbek tili (mashqlar to‘plami). – T.: O‘zbekiston, 2002.

4. Lafasov U., O‘zbek tili. – T.: ToshDSHI, 2009.

Elektron ta'lim resurslari:

5. www.thinsan.com
6. www.dersimiz.com

7. www.altinmiras.com
8. www. ziyonet. Uz.

31-mavzu: Ilm sari yo‘l
“Mirzo Ulug‘bek” matni
   Muhammad Tarag‘ay Ulug‘bek (asli Ullubek) 1394-yilning martida Eronning Sultoniya shahrida tug‘ilgan. Unga Amir Temur o‘z otasining ismini bergan. Shu sabab «ulug‘ bek» deb atalgan. Ulug‘bekni Saroymulkxonim tarbiyalagan. Ulug‘bekning ota​lig‘I Shoh Malik edi. Munajjimlik bo‘yicha ilk ustozi Mavlono Ahmad bo‘lgan degan taxmin bor. Ulug‘bek «Zij» asarida Qozizoda Rumiyni ustozim deb ta’kidlaydi. Ulug‘bekning ustozlaridan yana biri mashhur olim G‘iyosiddin Jamshid Koshiydir. Ulug‘bek 1411-yilda Movarounnahr va Turkiston hokimi etib tayinlanadi. Alisher Navoiy Ulug‘bek mirzoga «Qur’oni Karimni yetti xil qiroatda yoddan bilar edi», deb ta’rif bergan. Ulug‘bek ilm-fanga ixlosi bois deyarli bir davrda Samar​qand, Buxoro, G‘ijduvonda madrasa qurdiradi. Ulug‘bek Samar​qand munajjimlik maktabiga asos soldi va shakllantirdi. Ulug‘bek Ko‘hak tepaligida rasadxona qurdiradi (1424-1429-yillar). Buyuk olimlar Taftazoniy, Mavlono Ahmad, Qozizoda Rumiy va G‘iyo​siddin Koshiy, Ali Qushchilar Samarqandda ilmiy ish bilan shug‘ullanishdi. Samarqanddagi madrasada Qozizoda Rumiy, Ulug‘bek, Koshiy va Ali Qushchilar ma’ruza o‘qishar edi. Abdu​rahmon Jomiy shu madrasada o‘qigan. Ulug‘bekdan meros qolgan ilmiy asarlar to‘rttadir: «Ziji jadidi Ko‘ragoniy», «Bir daraja sinusini aniqlash haqida risola», «Risolayi Ulug‘bek», «To‘rt ulus tarixi». «Ziji Ulug‘bek» asarida 1018 yulduzning o‘rni va holati aniqlab berilgan. Ulug‘bek o‘z asarining yaratilishiga hissa qo‘shgan ustoz Koshiy, ustoz Rumiy, shogirdi Ali Qushchilar xizmatlariga alohida baho bergan. Ulug‘​bek asarini “farzandi arjumand Ali ibn Muhammad Qushchi… ittifoqligida…” poyoniga yetkazganini aytadi. 1449-yilda Ulug‘bek fojiali ravishda qatl etilgan. Shundan so‘ng Ali Qushchi Turkiyaga ketadi. Ali Qushchi 1473-yili Istambulda rasadxona qurilishiga boshchilik qiladi.
Tayanch so‘z va iboralar: Muhammad Tarag‘ay Ulug‘bek, Sultoniya shahri, ulug‘ bek, munajjimlik, Qozizoda Rumiy, G‘iyosiddin Jamshid Koshiy, madrasa, rasadxona, Ziji jadidi Ko‘ragoniy, Risolayi Ulug‘bek, To‘rt ulus tarixi, farzandi arjumand.
To‘rtliklar
Har kimning ham sochlariga oq tushsin,
Ajin tushsin yuzlariga, dog‘ tushsin.
Har kimning ham quvvat ketib belidan,
Qo‘llariga aso – bir tayoq tushsin.
(Muhammad Yusuf)
Hayot to‘lqinida bir xasdek ojiz,
Uvol atalishga qilmasman toqat.
Umrimning bir oni o‘tmasa beiz,
Xuddi ana shunday yashasam faqat.
(Saida Zunnunova)
Topshiriq variantlari:

1. Matnni yozish.

2. Matnning og‘zaki va yozma tarjimasi.

3. Suhbat va to‘rtliklarni yod olish.

4. Rezyume matni, tuzilishi va ifoda usullari. 

Masalalar va misollar
Rеzyume (fransuzcha “qisqacha bayon”) matni, tuzilishi va ifoda usullari.
“O‘zbek tili” darsligiga rеzyume 
Mazkur o‘quv qo‘llanma Oliy o‘quv yurtlarining I kurs bakalavr bo‘limi rusiyzabon talabalariga mo‘ljallab yozilgan. Uni tayyorlashda o‘zbek tilini davlat tili sifatida o‘qitish mezoni va «Ta’lim to‘g‘risida» gi qonun hamda «Kadrlar tayyorlash milliy dasturi» talablaridan kelib chiqildi. Asosiy e’tibor talabada so‘zlashuv tili ko‘nikmalarini hosil qilishga qaratil​gan. O‘quv qo‘llanmani yaratishda mualliflarning ko‘p yillik shaxsiy tajribalaridan, til o‘qitishning yangi zamonaviy pedagogik texnologiyasi yutuqlaridan foydalanildi. O‘quv qo‘llanma talabaning har bir tovush talaffuzini to‘g‘ri o‘zlashtirishiga, so‘z zaxiralarini to‘plab borishiga, paronim so‘zlarni farqlash, so‘z birikmalari tuzish ko‘nikma​larini hosil qilishiga, tayyor dialog, grammatik terminlar, murojat shakllari, matn va ish qog‘ozlari namunalarini puxta egallashiga yordam beradi, deb o‘ylaymiz. O‘quv qo‘llanma Toshkent davlat sharqshunoslik institutining O‘quv-uslubiy kengashi tomonidan nashrga tavsiya etilgan.
Nazorat savollari
· Hovlingiz qaerda joylashgan?

· Huvaydo mavzesida.

· Hovlingiz kattami?

· Yo‘q, kichkina.

Keyslar
	1. CHARXPALAK
	2. BOG‘LAMA

Asosiy adabiyotlar:
1. Rasulov R., Mirazizov A. O‘zbek tili. O‘rta mxsus kasb-hunar ta'limi muassasalarining ta'lim boshqa tillarda olib boriladigan guruhlari uchun o‘quv qo‘llanma. – T.: Fan va texnologiya, 2006. 

2. Muhitdinova X., Salishuva Z., Po‘latova X. O‘zbek tili. – T.: O‘qituvchi, 2006. 

Qo‘shimcha adabiyotlar:

3. Ismoilov A., Lafasov U. O‘zbek tili (mashqlar to‘plami). – T.: O‘zbekiston, 2002.

4. Lafasov U., O‘zbek tili. – T.: ToshDSHI, 2009.
Elektron ta'lim resurslari:

5. www.thinsan.com
6. www.dersimiz.com

7. www.altinmiras.com
8. www. ziyonet. Uz.
32-mavzu: Kasb etikasi
Ziyolilar etikasi
Ziyolilar aqliy mehnat bilan shug‘ullanuv​chi kishilardir. Ular tarixda mehnatning jismoniy hamda aqliy mehnatga ajralishi tufayli vujudga kelgan. Davrlar o‘tishi bilan jamiyatda aqliy mehnatga ehtiyoj paydo bo‘lgan. Kishilarga ilm-ma’rifat o‘rgatuvchi o‘qituvchilar, davolovchi shifokorlar, din-u diyonatni targ‘ib qiluvchi, muhtojlarga taskin beruvchi ruhoniylar, kishilarni estetik tarbiyalovchi yozuvchi, shoir, musiqachi, rassomlardan iborat ijtimoiy qatlam shakllanib rivojlanib borgan. Ziyoli deganda har qanday holatlarda tez chorasini topadigan, narsa-buyum yoki jarayonning mohiyatini to‘g‘ri va darhol anglab oladigan, tez fikr yuritadigan va xulosa chiqarish qobiliyatiga ega bo‘lgan kishilar tushuniladi. O‘zbek tildagi “ziyoli” so‘zining o‘zagida “nur” ma’​nosi mavjud. Ziyolilar ilmli, ma’rifatli va bilimdon kishilar hisoblanadi. Ular yuksak axloqli, yaxshi fazilatga ega bo‘lgan, turli xurofotlardan xoli insonlardir. “Ziyolilar” atamasini O‘zbekistonda XIX asrning oxiri – XX asr boshlarida jadidlar qo‘llashgan. Ziyolilar ko‘paygan sari jamiyatda ma’naviy yuksalish yuz beradi. Ziyolilar xalqni ma’naviy yetaklab boruvchi qatlam hi​soblanadi. Bu qatlam erkin fikrlovchi, o‘zining mustaqil qarash​lariga ega bo‘lgan kishilardan iborat. 

Tayanch so‘z va iboralar: ziyolilar, aqliy mehnat, ilm-ma’rifat, shifokorlar, din-u diyonat, ruhoniylar, estetik tarbiya,  yozuvchi, shoir, musiqachi, rassomlar, ilmli, ma’rifatli, bilimdon, yuksak axloqli, yaxshi fazilatli, jamiyat, ma’naviy yuksalish, erkin fikrlovchi, mustaqil qarash.
To‘rtliklar
Har kimning ham sochlariga oq tushsin,
Ajin tushsin yuzlariga, dog‘ tushsin.
Har kimning ham quvvat ketib belidan,
Qo‘llariga aso – bir tayoq tushsin.
(Muhammad Yusuf)
Hayot to‘lqinida bir xasdek ojiz,
Uvol atalishga qilmasman toqat.
Umrimning bir oni o‘tmasa beiz,
Xuddi ana shunday yashasam faqat.
(Saida Zunnunova)
Topshiriq variantlari:
1. Matnni yozish.

2. Matnning og‘zaki va yozma tarjimasi.

3. Suhbat va to‘rtliklarni yod olish.

4. Annotatsiya matni, uning tuzilishi va ifoda materialining xususiyatlari. 

Masalalar va misollar
Annotatsiya (lotincha “qayd”, “eslatma”)matnida maqola yoki asarda yoritilgan masalalarning magzi aks etadi. M.: 

Annotatsiya
    Ushbu maqolada Abdulla Qodiriyning badiiy adabiyotga ixlos qo‘yishi, uning dostonchiligimiz, mumtoz nasrimiz namunalarini va hikoyachiligimizni chuqur o‘rganganligiga e'tibor qaratilgan. Yozuvchining o‘sha davr matbuoti, kitoblar va tarjimalar orqali Sharq hamda G‘arb badiiy adabiyoti namunalari bilan tanishganligi haqidagi ma'lumotlar keltirilgan. Shuningdek adibning yirik hajmli nasriy asar yozish haqidagi istagi va ana shu orzu asosida o‘zbekona milliy romanlar yaratishga kirishganligi masalasi yoritilgan. O‘z navbatida Abdulla Qodiriyning taqlidchilikka yo‘l qo‘ymasdan asar yozish maqsadi ham asoslab o‘tilgan. Buning natijasida Abdulla Qodiriyning xalq og‘zaki ijodi namunalaridagi ifoda va timsollarni asos qilib olgan badiiy tasvirlash usuli yuzaga kelganligi va uning ohariy o‘zbek romanlarini yaratganligi isbotlab berilgan.
Keyslar
	1. CHARXPALAK
	2. BOG‘LAMA

Nazorat savollari
· Sayohatnoma qanday asar?

· Sayohat tafsilotlarini aks ettiruvchi asar.

· Qanday shaklda bo‘ladi?

· Nasriy va sheriy shaklda.

Asosiy adabiyotlar:
1. Rasulov R., Mirazizov A. O‘zbek tili. O‘rta mxsus kasb-hunar ta'limi muassasalarining ta'lim boshqa tillarda olib boriladigan guruhlari uchun o‘quv qo‘llanma. – T.: Fan va texnologiya, 2006. 

2. Muhitdinova X., Salishuva Z., Po‘latova X. O‘zbek tili. – T.: O‘qituvchi, 2006. 
Qo‘shimcha adabiyotlar:

3. Ismoilov A., Lafasov U. O‘zbek tili (mashqlar to‘plami). – T.: O‘zbekiston, 2002.

4. Lafasov U., O‘zbek tili. – T.: ToshDSHI, 2009.

Elektron ta'lim resurslari:

5. www.thinsan.com
6. www.dersimiz.com

7. www.altinmiras.com
8. www. ziyonet. Uz.
33-mavzu: Nutq odobi
Notiqlik odobi
   Nutq – fikrlarni ifodalash jarayoni. Sharqda bu jarayon “va’z” deb atalgan. Nutqni bayon qiluvhi shaxs “notiq”, “voiz”, “chechan” deb atalgan. Keyinchalik “suxandon” shakli yuzaga kelgan. Nutq matnlari tinglovchilarning ijtimoiy mavqei, bilim darajasiga qarab quyidagi turlarga bo‘linadi: sultoniya (yuqori tabaqalar uchun nutq), xutubu jihodiya (jangovor nutq), g‘aribona (oddiy xalq uchun nutq) va boshqalar. Notiqlik san’ati nazariyasi va talqin uslublarini yorituvchi ilmiy, uslubiy asarlar yaratilgan. Notiqlik san’ati nutqiy mahorat bilan bog‘liq holatlarni o‘rganuvchi sohadir. Yunonisonda uni “ritorika”, sharqda “voizlik” va “notiqlik”, o‘zbeklarda esa “chechanlik” deb atalgan. Notiqlikning tarmoqlari quyidagilar: dabirlik (davlat ahamiyatidagi yozishmalarni insho etish va ularni o‘qib berish bilan aloqador notiqlik), xatiblik (diniy-siyosiy mayldagi notiqlik), muzakkirlik (diniy-axloqiy masalalarni sharhlashga aloqador notiqlik). Notiqlik san’atida nutq qaysi holatni aks ettirishiga qarab quyidagi turlarga ajratiladi: 1) ijtimoiy-siyosiy nutq; 2) targ‘ibot-tashviqot nutqi; 3) akademik nutq; 4) sud nutqi; 5) so‘z ustalari nutqi. Ijtimoiy-siyosiy nutqlar rasmiy hisobot shaklida bo‘lib, siyosiy vaziyatni, kelgusida yuz berishi mumkin bo‘lgan holatlarning oldini olishga qaratiladi. Targ‘ibot-tashviqot nutqlar biror bir muammoni ommaga singdirish, omma ongidagi tushunmovchilik, chalkashliklarga barham berish, ularni to‘g‘ri yo‘lga boshlashdan iborat bo‘ladi. Akademik nutq ilmiy yoki o‘quv-ilmiy mavzuga asoslangan bo‘lib, uning maqsadi ana shu mavzuni tinglovchiga har tomonlama, chuqur tushuntirishdan iborat bo‘ladi. Sud nutqi sodir etilgan biror jinoyat yoki munozarali masala bo‘yicha fikr bildirishdan iborat bo‘ladi. Ommabop nutq tinglovchilarning yoshi, kasbi, mutaxassisligi va ijtimoiy tabaqasidan qat’iy nazar barchaga tushunarli bo‘ladi. So‘z ustalari nutqi muxlislarga yaxshi kayfiyat ulashish, ularning ko‘nglini ko‘tarishdan iborat bo‘ladi.
Tayanch so‘z va iboralar: yer usti transporti, suv transporti, havo transporti, xalqaro yo‘l, davlat yo‘li,  mahalliy yo‘l, tuproq ko‘tarmasi, asos, qoplama.

To‘rtliklar
Urush! Noming o‘chsin jahonda,
Hamon bitmas sen solgan alam.
Sen tufayli ko‘p xonadonda
Ota nomli buyuk shodlik kam.
(Zulfiya)
Xalq naqlni to‘qimaydi atayin,
Naqllarning umri fuzun bo‘ladi.
Mana, sizga bittasini aytayin:
Yaxshilik qil – tiling uzun bo‘ladi. 
(Abdulla Oripov)
Topshiriq variantlari:

1. Matnni yozish.

2. Matnning og‘zaki va yozma tarjimasi.

3. Suhbat va to‘rtliklarni yod olish.

4. Hisobot matni, uning tuzilishi va ifoda materialining xususiyatlari. 

Masalalar va misollar
Hisobot matnida muayyan vaqt uchun rejalashtirilgan ish yoki vazifa, topshiriqlarning bajarilishi, amaliy dolzarb ishlar, xizmat va ilmiy safarlar yakuni haqida ma'lumot beriladi. Hisobotda keltirilgan ma'lumotlar aniq, ishonarli bo‘lishi kerak. Hisobotda quyidagilarga e'tibor beriladi: nima mo‘ljallangan yoki topshirilgan edi, u qanday bajarildi, nimalarga e'tibor berildi, qanday yetishmovchiliklar bo‘ldi, ularni bartaraf etish uchun nimalar qilish kerak. Hisobot oxirida muayyan topshiriq bajarilmagan bo‘lsa, uning sababi ko‘rsatiladi, bu borada barcha takliflar qayd etiladi. Rejalashtirilgan ish haqidagi hisobotlar amalda keng qo‘llanadi. Namuna:
“Quruvchi” shirkatining 
raisi S.Sobirovga 
iqtisodchi M.Murodovdan
HISOBOT
1999-yilning 15-apreli
Shirkat yig‘ilishining shu yil 12-apreldagi qaroriga muvofiq Toshkent shahriga xizmat safariga bordim. Bundan maqsad qurilish jihozlari kombinati bilan shirkatga 1999- yilning 3-choragida 80 mingta yuqori navli qurilishbop g‘isht yetkazib berish haqida shartnoma tuzish edi. 
Topshiriq bajarildi. Maxsus navli g‘isht shu yilning 12-iyunidan kechikmay shirkatga keltirila boshlanadi. 
Ilova: 1999-yilning 14-aprelida tuzilgan shartnoma – 2bet.
Iqtisodchi: (imzo) M.Murodov
Keyslar
	1. CHARXPALAK
	2. BOG‘LAMA

	3. DIAGRAMMA
	4. PIRAMIDA

Nazorat savollari
· Transport nima?

· Yuk va yo‘lovchilarni tashish.

· U qanday turlarga bo‘linadi?

· Yer usti, yer osti, suv va havo transportlari.
Asosiy adabiyotlar:
1. Rasulov R., Mirazizov A. O‘zbek tili. O‘rta mxsus kasb-hunar ta'limi muassasalarining ta'lim boshqa tillarda olib boriladigan guruhlari uchun o‘quv qo‘llanma. – T.: Fan va texnologiya, 2006. 

2. Muhitdinova X., Salishuva Z., Po‘latova X. O‘zbek tili. – T.: O‘qituvchi, 2006. 

Qo‘shimcha adabiyotlar:

3. Ismoilov A., Lafasov U. O‘zbek tili (mashqlar to‘plami). – T.: O‘zbekiston, 2002.

4. Lafasov U., O‘zbek tili. – T.: ToshDSHI, 2009.

Elektron ta'lim resurslari:

5. www.thinsan.com
6. www.dersimiz.com

7. www.altinmiras.com
8. www. ziyonet. Uz.
34-mavzu: San’at va ma’naviyat
“Kitobat” matni
 Kitobat (“kataba” arabcha “yozmoq”) san’ati kitoblarni yaratish va ziynatlashdir. Markaziy Osiyoda qo‘lyozma kitoblarni bezash juda qadimda mahalliy madaniyat taraqqiyot bosqichlari bilan bog‘liq holda shakllangan. Eng qadimgi kitoblar “Avesto”, “Vessantarak jataka” (sug‘d tilida yozilgan, varaqlari turli mamlakatlarda saqlanayotgan kitob) larda ham kitobat san’atining namunalari bor. O‘rta asrlarda umummusulmon madaniyat yoki arab tilidagi qo‘lyozma an’analariga asoslangan kitobat san’ati to‘liq shakllandi va yuksak tarqqiyot darajasuiga erishdi. Kitobat san’ati hunarmandlar (qog‘ozrez, xattot, lavvoh, jadvalkash, muzahhib, musavvir, sahhob va boshqalar) guruhi tomonidan bajarilgan. Qo‘lyozma kitob uchun sifatli qog‘oz tanlangan. Xattot matnni yozishda qog‘oz-karton (mistar) ustiga ip tortib uning izini matn yoziladigan maxsus qog‘ozga tushirib olgandan so‘ng matnni ko‘chirgan. Matnni joylashtirish xattotning mahoratiga bog‘liq bo‘lgan. Lavvoh itilgan matnni hoshiya qog‘ozga yelimlagan. Jadvalkash ustidan ayni yopishtirilgan joyiga turli ranglarda chiziqlar tortib, matnni jadvalga solgan. So‘ngra muzahhib suyultirilgan oltin, kumush va boshqa ranglar yordamida qo‘lyozmani ziynatlagan. Bo‘sh qoldirilgan joylarga mussvvir (rassom) turli ranglarda rasm solgan. Sahhob (muqovasoz) qo‘lyozmani karton yoki charmdan ishlangan muqovaga biriktirgan. Muqova qopqog‘i yog‘ochdan yoki kumushdan tayyorlangan va naqshlar bilan bezalgan. Shu tariqa go‘zal san’at asari yuzaga kelgan (O‘zME, 4-jild, 2002-yil, 623-624-betlar).
Tayanch so‘z va iboralar: kitobat, kataba, yozmoq, kitob yaratish, ziynatlash, Avesto, Vessantarak jataka, hunarmand, qog‘ozrez, xattot, lavvoh, jadvalkash, muzahhib, musavvir, sahhob.

To‘rtliklar
Bir kun to‘kin bo‘lar yupqa dasturxon,
Zarbof bo‘lmasa ham kiygansan chopon,
Lekin odamlikni unutar bo‘lsang,
Ularning barchasi hayf senga, inson! 
(Abdulla Oripov)
Baxmal bo‘lagiga munchoq qadalgan,
Bir oltin beshikda o‘sgan o‘zbekmiz,
Bir paytlar Jayxun va Sayxun atalgan,
Ikki qosh ostida bir juft ko‘zdekmiz...
 (Muhammad Yusuf)
Topshiriq variantlari:

1. Matnni yozish.

2. Matnning og‘zaki va yozma tarjimasi.

3. Suhbat va to‘rtliklarni yod olish.

4. Taqriz matni, uning tuzilishi va ifoda materialining xususiyatlari.
Masalalar va misollar
ToshDSHI, Sharq filologiyasi fakulteti Turkiy tillar kafedrasi bitiruvchisi Zoirjon Zokiraliyevich Davlatovning “O‘tkan kunlar” romanida badiiy maktublar va ularning tarjimada berilishi” mavzusidagi bitiruv malakaviy ishiga
TAQRIZ
Millatning ma’naviy darajasini ko‘tarishda adabiyot muhim vosita ekanligi barchaga ma’lum. Adabiyotning yuksalishida esa adabiy aloqalarning o‘rni muhimdir. Badiiy tarjima juda qadimdan har bir adabiyotning rivojlanishida va shu orqali xalqlarni o‘zaro tanituvda ulkan omil bo‘lib kelmoqda. O‘zbek milliy adabiyoti, xalqimizning hayot tarzi, urf-odatlari va tafakkurini badiiy tarjima yo‘li bilan keng yoyish, targ‘ib qilish bugungi kunning eng dolzarb, kechiktirib bo‘lmas vazifalaridandir.
Bitiruv malakaviy ishining kirish qismida mavzuning dolzarbligi, tadqiqotning o‘z oldiga qo‘ygan maqsad hamda vazifalari aniqlangan.
Bitiruv malakaviy ishining birinchi bobi “O‘tkan kunlar” romanidagi badiiy maktublarning leksik-semantik xususiyatlari” deb nomlangan, unda romandagi badiiy maktublarning  turkcha tarjimasi, sinonimlarning tarjimada aks etishi, antonimlarni tarjimada berish, badiiy tasvir vositalar (metafora, metonimiya, sinekdoxa) ning maktublar matnida aks etishi kabi masalalar ko‘rib chiqilgan.
Bitiruv malakaviy ishining ikkinchi bobi “O‘tkan kunlar” romanidagi badiiy maktublarning uslubiy talqini” deb atalgan bo‘lib, unda rasmiy-idoraviy uslubda yozilgan maktublar tahlil qilingan. Shuningdek badiiy uslubga oid maktublar har tomonlama izohlab berilgan. 
Bitiruv malakaviy ishining xulosa qismida ko‘rib chiqilgan masalalar yuzasidan izohlar jamlanib ilmiy xulosalar chiqarilgan.
Bitiruv malakaviy ishida ba’zi kamchiliklar ham uchraydi: 
1. Ayrim uslubiy g‘alizliklar, noaniq jumlalar uchraydi (15, 23, 26, 30, 34).
2. Ba’zi o‘rinlarda imlo xatolar ko‘ zga tashlandi (3-5-6-8-19-29-33-betlar).
Yuqoridagi juz’iy kamchiliklar bitiruv malakaviy ishining ilmiy va uslubiy saviyasiga putur yetkazmaydi, Zoirjon Zokiraliyevich Davlatovning “O‘tkan kunlar” romanida badiiy maktublar va ularning tarjimada berilishi” mavzusidagi bitiruv malakaviy ishi yaxshi yozilgan, himoyaga qilish uchun tavsiya qilaman. 
Keyslar
	1. CHARXPALAK
	2. BOG‘LAMA

	3. DIAGRAMMA
	4. PIRAMIDA

Nazorat savollari
· Karvon nima?

· Yuk va odam tashuvchi guruh?

· U nima bilan shug‘ullangan.

· Savdo bilan.

Asosiy adabiyotlar:
1. Rasulov R., Mirazizov A. O‘zbek tili. O‘rta mxsus kasb-hunar ta'limi muassasalarining ta'lim boshqa tillarda olib boriladigan guruhlari uchun o‘quv qo‘llanma. – T.: Fan va texnologiya, 2006. 

2. Muhitdinova X., Salishuva Z., Po‘latova X. O‘zbek tili. – T.: O‘qituvchi, 2006. 

Qo‘shimcha adabiyotlar:

3. Ismoilov A., Lafasov U. O‘zbek tili (mashqlar to‘plami). – T.: O‘zbekiston, 2002.

4. Lafasov U., O‘zbek tili. – T.: ToshDSHI, 2009.

Elektron ta'lim resurslari:

5. www.thinsan.com
6. www.dersimiz.com

7. www.altinmiras.com
8. www. ziyonet. Uz.
35-mavzu: Men sevgan asar
“Abdulla Qodiriy” matni
«Dunyoda beshta, ya’ni fransuz, rus, ingliz, nemis va hind romanchilik maktablari bor edi. Abdulla Qodiriy oltinchi maktab – o‘zbek romanchilik maktabini yaratdi…» (Y.Е.Bеrtеls).

     Abdulla Qodiriy (Julqunboy) 1894-yilning 10-aprelida Toshkent shahrida bog‘bon oilasida dunyoga kelgan. Avval ma​halliy maktabda, keyin rus-tuzem maktabida o‘qigan. Qodiriy dastlab sho‘ro idoralarida kotiblik qilgan. 1925–1926-yillarda Moskvadagi Adabiyot institutida o‘qigan. Keyinchalik «Oziq ishlari», «Mushtum» jurnallarida muharrir bo‘lib ishlagan. Ijodini kichik hikoyalar, feleton va hajviy hikoyalar yozish bilan boshlagan. Uning yirik badiiy asarlari: «O‘tkan kunlar», «Mehrobdan chayon» tarixiy romanlari va «Obid ketmon» qissasi. Abdulla Qodiriy yozuvchi, jurnalist va tarjimondir. Abdulla Qodiriy N.V.Gogolning «Revizor» komediyasini, A.P.Chexovning asarlarini o‘zbek tiliga tarjima qilgan. Yozuvchi «Amir Umarxonning kanizi» romanini yozib tugatgan, ammo bu roman qatag‘on davrida yo‘qolgan. U, shuningdek, Nomoz polvon haqida asar yozish uchun material to‘plaganligini yozgan. Abdulla Qodiriyning asarlari ingliz, nemis, fransuz, arab, uyg‘ur, rus va boshqa tillarga tarjima qilingan. Abdulla Qodiriy 1938-yilning 4-oktyabrida «millatchi», «xalq dushmani» tamg‘alari bilan otilgan (O‘zME, 1-jild, 21-26-betlar).
Tayanch so‘z va iboralar: Abdulla Qodiriy, Julqunboy, bog‘bon, ma​halliy maktabda, rus-tuzem maktabi, kotiblik, Adabiyot instituti, «Oziq ishlari», «Mushtum», muharrir, «O‘tkan kunlar», «Mehrobdan chayon», «Obid ketmon», tarjima qilmoq, ingliz tili, nemis tili, fransuz tili, arab tili, uyg‘ur tili, rus tili.
To‘rtliklar
Boyliging unutsang, mayliga, unut,
Mansabing unutsang, mayliga, unut,
Agarda unutsang ona tilingni,
Zaharga aylansin onang bergan sut. 
 (Gazetadan)
Bobolardan so‘zladim, ammo
Bir zot borkim, baridan suyuk:
Buyuklarga baxsh etgan daho,
Ona xalqim, o‘zingsan buyuk.
(Abdulla Oripov)
Topshiriq variantlari:

1. Matnni yozish.

2. Matnning og‘zaki va yozma tarjimasi.

3. Suhbat va to‘rtliklarni yod olish.

4. Bayonnoma va uning turlari. 
Masalalar va misollar
Bayonnoma va uning turlari. Bayonnoma turli yig‘ilish, anjumanlarning borishini, qatnashchilarning chiqishlarini hamda qabul qilingan qarorlarni siqiq holda qayd qilgan rasmiy hujjatdir. Bayonnoma turli organlarning doimiy kotiblari tomonidan tuziladi va rasmiylashtiriladi. Vaqtinchalik ish ko‘ruvchi organlar majlislarida esa yig‘ilish jarayonida saylangan kotib aynan shu ishni bajaradi. Bayonnomada o‘z aksini topgan axborotlarning aniqligi uchun butun mas'uliyat va javobgarlik majlis raisi va kotibi zimmasiga yuklatiladi. Bayonnoma yozib olinishiga ko‘ra, qisqa, to‘liq, stenografik, fonografik, konspektiv shakllarda bo‘lishi mumkin. 
1. Qisqa bayonnomada faqatgina kun tartibi, ma'ruzachi va muzokarada qatnashuvchilar familiyasi va qabul qilingan qaror ko‘rsatiladi. Ularda ma'ruzalar mazmuni batafsil bayon qilinmaydi. Bunday bayonnomalar masalaning muhokama qilinishi haqida to‘liq tasavvur bera olmaydi. 
2. To‘liq bayonnomada ma'ruzalar mazmuni batafsil bayon qilinadi. Bunday bayon faqat yig‘ilish xususida emas, balki o‘sha jamoaning faoliyati to‘g‘risida ham fikr yuritish imkoniyatini beradi. 
3. Stenografik bayonnomada yig‘ilishning butun mazmuni stenograflar tomonidan to‘liq yozib olinadi. Stenogramma rais va kotib tomonidan qayta tuzilib imzolanadi. Matn asosiy bayonnomaga ilova qilinadi. 
4. Fonografik bayonnomada yig‘ilish butun mazmuni magnitofon yordamida yozib olinadi. Bayonnoma qayta tuzilib rais va kotib tomonidan imzolanadi. Matn yozilgan lenta asosiy bayonnomaga ilova qilinadi. 
Zaruriyat bo‘lgan paytda bayonnomadan ko‘chirmalar olinib rasmiylashtiriladi. Imzolar ham kadrlar bo‘limi boshlig‘i tomonidan muhr bilan tasdiqlanadi. Ko‘chirma faqat zaruriy qism, ya'ni kerakli masaladan iborat bo‘lishi ham mumkin. 
Nazorat savollari
1. Mulla To‘ychi kim?

2. Mashhur sozanda.
3. Qanday xizmat korsatgan?
4. Mumtoz ashulalarimizni gramplasrenkalarga yozgan.
Keyslar toplami
	1. CHARXPALAK
	2. BOG‘LAMA

	3. DIAGRAMMA
	4. PIRAMIDA

Asosiy adabiyotlar:
1. Rasulov R., Mirazizov A. O‘zbek tili. O‘rta mxsus kasb-hunar ta'limi muassasalarining ta'lim boshqa tillarda olib boriladigan guruhlari uchun o‘quv qo‘llanma. – T.: Fan va texnologiya, 2006. 

2. Muhitdinova X., Salishuva Z., Po‘latova X. O‘zbek tili. – T.: O‘qituvchi, 2006. 

Qo‘shimcha adabiyotlar:

3. Ismoilov A., Lafasov U. O‘zbek tili (mashqlar to‘plami). – T.: O‘zbekiston, 2002.

4. Lafasov U., O‘zbek tili. – T.: ToshDSHI, 2009.

Elektron ta'lim resurslari:

5. www.thinsan.com
6. www.dersimiz.com

7. www.altinmiras.com
8. www. ziyonet. Uz.
36-mavzu: Iqtisod va hayot
Karvon yo‘llari
   “Karvon” forscha so‘z bo‘lib, uzoq joylarga yuk va odam tashuvchi guruhni anglatadi. Qator holda yuradigan hayvonlar, aravalar va ularni boshqaruvchi shaxslar kavonni tashkil etgan. Karvonni karvonboshi boshqaradi. Unda birga yo‘lga chiqqan yo‘lovchilar, sayyohlar va elchilar guruhi ham bo‘lgan. Tekislikdagi karvon yo‘llarining har 18, tog‘li yo‘llarning har 12 chaqirimida bozor bo‘lgan. Yo‘ldan adashmaslik uchun har olti chaqirimiga katta xarsangtoshlar tashlab chiqilgan. Bu toshlar yo‘l ko‘rsatkich vazifasini bajargan. Buxoro – Kobul karvon yo‘lidagi ana shunday toshlar hozir ham saqlangan. Karvon yo‘llarida sardobalar qurilgan. Sardoba (forscha “sard” – sovuq, “ob” – suv) suv tanqis hududlarda uni yig‘ish va saqlash uchun maxsus qurilgan gumbazli hovuzdir. Sardoba devori silindr shaklida bo‘lib, diametri 12-13 metr, chuqurligi esa 10-15 metrni tashkil etgan hovuzdir. Uning yuzasi yer sathi bilan tekis holda bo‘lgan. Sardoba gumbazi pishiq g‘isht yoki ganchdan ishlangan. Tepasi tuynukli, atroflarida hovuzga suv tushadigan teshiklari bo‘lgan. Sardobaga kirish uchun eshik o‘rnatilgan. Suvni toza saqlash maqsadida sardoba devor bilan o‘ralgan. Sardobaning yoniga mollarni sug‘orish uchun oxurlar qilingan va unga maxsus tarnov orqali suv oqizilgan. Karvonlar to‘xtab, tunab o‘tadigan joy saroy yoki rabot deyilgan. Shaharlarda esa karvonsaroylar qurilgan. Qaysi karvonsaroyning xizmati yaxshi bo‘lsa, o‘sha joyda karvonlar ko‘p to‘xtagan. Yaqin Sharq, O‘rta Osiyo va Kavkazortida karvonsaroylar ko‘p bo‘lgan. Karvon- saroylarning o‘rtasi hovli, atrofi ikki qavatli hujralar bilan o‘ralgan. Karvonsaroy minorali qal’a shaklidagi imorat bo‘lib, ulov va yuklarni saqlaydigan maxsus joylari bo‘lgan. IX-XVIII asrlarda savdoning kuchayishi bilan karvon yo‘llari ravnaq topgan (O‘zME, 4-jild, 459-bet).
Tayanch so‘z va iboralar: karvon, yuk va odam tashuvchi guruhn, karvonboshi, yo‘lovchilar, sayyohlar, elchilar guruhi, tekislik, tog‘li, chaqirim, bozor, katta xarsangtosh, yo‘l ko‘rsatkich, sardobal, suv tanqis hudud, gumbazli hovuz, silindr.
To‘rtliklar
Mayli, qashshoq bo‘lsin, mayli, behasham, 
Lekin mening uchun aziz va suyuk. 
Jahon minbarida yangramasa ham 
Ona tilim menga muqaddas, buyuk. 
(Rasul Hamzatov)
Sahni ajoyib xushhavo, 
Ham ruhparvar, jonfizo, 
Xushbo‘y ko‘ringan  har giyoh,
Jambil bilan rayhon ekan.
(Zavqiy)
Topshiriq variantlari:

1. Matnni yozish.

2. Matnning og‘zaki va yozma tarjimasi.

3. Suhbat va to‘rtliklarni yod olish.

4. Referat matni, uning tuzilishi va ifoda materiallarining xususiyatlari.

Masalalar va misollar
Referat matni. Referat mavzulari o‘qituvchi tomonidan tavsiya etiladi. Talabaning tanlovi asosida kafedra yig‘ilishida tasdiqlanadi. Referatda quyidagi tarkibiy qismlar bo‘ladi: Kirish qismida mavzuning o‘rganilganlik darajasi, dolzarbligi yoritiladi va mavzu haqida umumiy ma’lumot beriladi. 2. Asosiy qismda reja asosida mavzu to‘liq yoritiladi va ushbu masala bo‘yicha talabaning shaxsiy munosabati ham bayon qilinadi. 3. Manba referat uchun asosiy adabiyotlar havola qilinadi.
Keyslar
	1. CHARXPALAK
	2. BOG‘LAMA

Nazorat savollari
· Musiqiy merosimiz necha xil?

· Ikki xil.

· Qaysilar?

· Xalq musiqasi va mumtoz musiqa.

Asosiy adabiyotlar:
1. Rasulov R., Mirazizov A. O‘zbek tili. O‘rta mxsus kasb-hunar ta'limi muassasalarining ta'lim boshqa tillarda olib boriladigan guruhlari uchun o‘quv qo‘llanma. – T.: Fan va texnologiya, 2006. 

2. Muhitdinova X., Salishuva Z., Po‘latova X. O‘zbek tili. – T.: O‘qituvchi, 2006. 

Qo‘shimcha adabiyotlar:

3. Ismoilov A., Lafasov U. O‘zbek tili (mashqlar to‘plami). – T.: O‘zbekiston, 2002.

4. Lafasov U., O‘zbek tili. – T.: ToshDSHI, 2009.

Elektron ta'lim resurslari:

5. www.thinsan.com
6. www.dersimiz.com

7. www.altinmiras.com
8. www. ziyonet. Uz.
37-mavzu: Ish yuritish tili va uslubi
“Turkiy tillar oilasi” matni 
Turkiy tilda Sibirdan Bolqon yarimoroligacha cho‘zilgan hudud bo‘ylab tarqalgan xalqlar so‘zlashadilar. Ular o‘zbek, uyg‘ur, qozoq, qirg‘iz, qoraqalpoq, yoqut, saxa, tuva, xakas, oltoy, qaragaz, shor, turkman, ozorbayjon, turk, gagauz, tatar, boshqird, chuvash, qo‘miq, no‘g‘ay, qarachay-balqar, tofa, chulim, teleut, mojor (venger), qirmtatar va boshqa millatlardir. Dunyo tillarining genealogik tasnifi bo‘yicha turkiy tillarning qaysi Tillar oilasiga mansubligi haqida uch xil ilmiy qarash bor1: 1. Bir guruh olimlar (V.Shott, V.Tomsen va boshqalar) turkiy tillarni O‘ral-Oltoy tillari oilasiga mansub deb hisob​laydilar. Shuningdek, bu oilaga tungus-manjur, yapon, koreys, fin-ugor tillarini ham qo‘shadilar. 2. Bir guruh olimlar (R.Ramsted, Y.Polivanov va boshqa​lar) turkiy tillarni Oltoy tillari oilasiga mansub deb hisob​laydilar. Fin-ugor tillarini esa ajratadilar. 3. Boshqa guruh olimlar (V.Radlov, F.Korsh, N.Baskakov va boshqalar) esa mazkur tillarni Turkiy tillar oilasi deb ko‘rsatadilar. 

Turkiy tillar tarixini davrlashtirish bo‘yicha ko‘pgina olimlar ilmiy ishlar olib borishgan. Ana shu tasniflar orasidan quyidagi tasnifni keltirishni ma’qul deb bildik2: 1. Eng qadimgi turkiy til (milodiy V asrgacha). 2. Qadimgi turkiy adabiy til (V – X asrlar). 3. Eski turkiy adabiy til  (XI asrdan XIV asrning I yarmigacha). 4. Eski o‘zbek adabiy tili (XIV asrning 2-yarmidan XX asrning boshlari). 5. Hozirgi o‘zbek adabiy tili.

Tayanch so‘z va iboralar: Turkiy til, Sibir, Bolqon yarimoroli, so‘zlashmoq, o‘zbek, uyg‘ur, qozoq, qirg‘iz, qoraqalpoq, yoqut, saxa, tuva, xakas, oltoy, qaragaz, shor, turkman, ozorbayjon, turk, gagauz, tatar, boshqird, chuvash, qo‘miq, no‘g‘ay, qarachay-balqar, tofa, chulim, teleut, mojor (venger), qirmtatar, O‘ral-Oltoy tillari oilasi, Oltoy tillari oilasi, Turkiy tillar oilasi.

To‘rtliklar
Har lahza zamonlar umridek uzun, 
Asrlar taqdiri lahzalarda hal. 
Umrdan o‘tajak ha lahza uchun,
Qudratli qo‘l bilan quyaylik haykal.
(G‘afur G‘ulom)
Yuz mehnat-u g‘am ko‘ngluma yetkurdi firoq, 
Jonimg‘a balo-yu dard o‘qin urdi firoq. 
Jismimni fano o‘tig‘a kuydurdi firoq, 
Chun kuydi, kulini ko‘kka sovurdi firoq. 
(Alisher Navoiy)
Topshiriq variantlari:

1. Matnni yozish.

2. Matnning og‘zaki va yozma tarjimasi.

3. Suhbat va to‘rtliklarni yod olish.

4. Kurs ishi (loyihasi) matni, uning tuzilishi va ifoda materialining xususiyatlari. 
Masalalar va misollar
Kurs ishi (loyihasi) matni. Kurs ishi mavzulari o‘qituvchi tomonidan tavsiya etiladi. Talabaning tanlovi asosida kafedra yigilishida tasdiqlanadi va dekanatga beiladi. Kurs ishi o‘rganilgan til bo‘yicha uchinchi kursda, o‘rganilgan adabiyot bo‘ycha to‘rtinchida beriladi. Kursda quyidagi tarkibiy qismlar bo‘ladi: 1. Kirish (3-4 bet) qismida mavzuning o‘rganilganlik darajasi, dolzarbligi yoritiladi va mavzu haqida umumiy ma’lumot beriladi. 2. Asosiy qism (uchta tarkibiy, 15-20 bet) da reja asosida mavzu to‘liq yoritiladi va ushbu masala bo‘yicha talabaning shaxsiy munosabati ham bayon qilinadi . 3. Manba (1-2 bet) kurs ishi uchun asosiy adabiyotlar havola qilinadi.
Keyslar
	1. CHARXPALAK
	2. BOG‘LAMA

	3. DIAGRAMMA
	4. PIRAMIDA

Nazorat savollari
· Xotira va qadrlash maydoni qayerda joylashgan?

· Toshkent shahrida.

· Qanday haykal o‘rnatilgan.

· Motamsaro ona haykali.
Asosiy adabiyotlar:
1. Rasulov R., Mirazizov A. O‘zbek tili. O‘rta mxsus kasb-hunar ta'limi muassasalarining ta'lim boshqa tillarda olib boriladigan guruhlari uchun o‘quv qo‘llanma. – T.: Fan va texnologiya, 2006. 

2. Muhitdinova X., Salishuva Z., Po‘latova X. O‘zbek tili. – T.: O‘qituvchi, 2006. 

Qo‘shimcha adabiyotlar:

3. Ismoilov A., Lafasov U. O‘zbek tili (mashqlar to‘plami). – T.: O‘zbekiston, 2002.

4. Lafasov U., O‘zbek tili. – T.: ToshDSHI, 2009.

Elektron ta'lim resurslari:

5. www.thinsan.com
6. www.dersimiz.com

7. www.altinmiras.com
8. www. ziyonet. Uz.

38-mavzu: Hujjat turlari va xususiyatlari
Xattotlik
    Xattotlik (arabcha “chiroyli yozish”) husnixat, ya’ni kalligrafiya san’ati bo‘lib, kitob ko‘chirish, me’moriy inshootlar, badiiy buyumlarning kitobalarini yaratish kasbidir. Sharqda qo‘lyozma kitob tayyorlash, ularning nusxalarini ko‘paytirish bilan xattotlar shug‘ullanishgan. Xattotlik san’ati asosida yaratilgan risolalar o‘n xil xat (nasx, kufiy, muhaqqaq, nasta’liq, suls, tavqe, ta’liq, devoniy, riqo, ruq’iy) asosida yozilgan. Musulmon dunyosida mashhur bo‘lgan Usmon Qur’oni kufiy xatida ko‘chirilgan. Keyinchalik xatlarning maxsus turlari alohida yo‘nalishlarda ishlatila boshlangan.  Jumladan, Qur’oni Karim nasx xatida, buyruq va farmonlar tavqe xatida, maktublar riqo xatida yozilgan. Bulardan tashqari tumor, g‘ubor, shajariy, tug‘ro va boshqa yozuv usullari ham bo‘lgan. XV asrda kitoblar ko‘proq nastaliq xati ko‘chirilgan. Xattotlar saroylarda, ayrim amaldorlarning kutubxonalarida guruh bo‘lib ishlaganlar. Markaziy Osiyoda temuriylar, shayboniylar, qo‘ng‘irotlar, ashtarxoniylar, mang‘itlar va minglar sulolalari davrida xattotlik yuksak darajada taraqqiy etgan. Amir Temur davrida xattot Shamsiddin Munshiy, sangtarosh va xattot Altunlar mashhur bo‘lishgan. Alisher Navoiyning shaxsiy kutubxonasida xattotlar boshlig‘i Sultonali Mashhadiy, Abdujamil Kotib, Darvesh Muhammad Toqiy, Mir Ali Tabriziy kabi 11 ta yirik hunarmadlar xizmat qilishgan. Temuriy shahzodalardan Ibrohim ibn Shohruh, Boysung‘ur Mirzo, Badiuzzamon Mirzolar ham xattot bo‘lishgan va xattotlarga homiylik qilishgan. Temuriy shahzoda Boysug‘ur Mirzo (1397-1433) Hirotda tashkil qilgan kutubxonada 40 dan ortiq xattot qo‘lyozma kitoblarni tayyorlash va ta’mirlash bilan shug‘ullanishgan. XVI asr Movarounnahrdagi xattotlik maktabining yuzaga kelishida Mir Ali Hiraviyning alohida o‘rni bor. Xorazmda xattotlikni rivojlantirishga  Muhammad Rahimxon II Feruz ulkan hissa qo‘shgan (O‘zME, 9-jild, 403-404-betlar).   

Tayanch so‘z va iboralar: Xattotlik, chiroyli yozish, husnixat, kalligrafiya, nasx, kufiy, muhaqqaq, nasta’liq, suls, tavqe, ta’liq, devoniy, riqo, ruq’iy, tumor, g‘ubor, shajariy, tug‘ro.

To‘rtliklar
Bu kun ikki yurak – ikki kabutar
Bir sevgi navosin chalmoqda xassos.
Ikki chamanzorning ikki chechagi
Bir yangi gulshanga solmoqda asos.
(Erkin Vohidov)
Sabrning sarg‘aygan suratlarida,
Hayoning xushdan-xush iffatlarida,
Hijronning kuydirgan kulfatlarida,
Muhabbat yashaydi, muhabbat yashar. 
(Mahmud Toirov)
Topshiriq variantlari: 

1. Matnni yozish.

2. Matnning og‘zaki va yozma tarjimasi.

3. Suhbat va to‘rtliklarni yod olish.

4. Bitiruv malakaviy ishini tayyorlash. 

Masalalar va misollar
Bitiruv malakaviy ishi. Ta’limning bakalavr bosqichini tamomlaganda o‘zining mutaxassisligi bo‘yicha yoziladigan ilmiy ish. Bitiruv malakaviy ishida quyidagi ma’lumotlarni bayon qilinadi: 1. BMI mavzusi. 2. Ilmiy rahbar haqidagi ma’lumot bayon qilinadi. 3. BMIning asosiy qismlari izohlanadi. 4. Kirish. Unda milliy o‘zlikni anglash, mustaqil davlatimizdagi bugungi siyosiy barqrorlik va taraqqiyot yo‘liga Prezidentimiz asarlari asosida baho berilib mavzuga bog‘lanadi. 5. Mavzuning dolzarbligi haqida kamida besh qismdan iborat sabab keltirilib, uning dolzarbligi asoslanadi. 3. Tadqiqotning maqsadi, ushbu ilmiy tadqiqotdan ko‘zlangan asosiy maqsad bayon qilinadi. 4. Tadqiqotning vazifalari. Bakalavr ilmiy ishda qanday vazifalarni bajarishni ko‘zda tutgan va ular birma-bir sanab o‘tiladi. 5. Tadqiqotning obekti va predmeti. Bakalavr ilmiy ishning obekti nimadan iborat ekanligini tushuntirib beradi.  Tadqiqotning predmetini aniq izohlaydi. 6. Bakalavr tadqiqotning manbasi sifatida nimaga tayanganligini sharhlaydi va boshqa manbalarning ilmiy tadqiqotda muqoyasa qilinganligini izohlaydi. 7. Tadqiqotning metodlari. Bakalavr ilmiy tadqiqotda qaysi metod va usullardan foydalanganligi izohlab beradi. 8. Tadqiqot natijalarining nazariy va amaliy ahamiyati. Bakalavr mazkur ilmiy tadqiqotning dastlab nazariy ahamiyati tushuntirib beradi. So‘ngra ilmiy ishning amaliy ahamiyatini izohlab beradi. 9. Tadqiqot natijalarining e’lon qilinishi. Bakalavr ushbu ilmiy tadqiqot bo‘yicha nashr ettirgan maqolalarini, ilmiy ma’ruza tezislarini nomba-nom, ketma-ket tarzda nashr etilgan manba, qaysi son, nechinchi bet, qyerda, qaysi nashriyotda e’lon qilinganligini ko‘rsatib o‘tadi. 10. Ilmiy ishning tuzilishi. Masalan: tadqiqot kirish, uch bob, xulosa va foydalanilgan adabiyotlar ro‘yxatidan iborat. BMIning umumiy hajmi 50 bet bo‘ladi.
Keyslar
	1. CHARXPALAK
	2. BOG‘LAMA

	3. DIAGRAMMA
	4. PIRAMIDA

Nazorat savollari
· G‘iyosiddin Koshiykim?

· Buyuk munajjim va olim.

· Qanday yangilik qilgan? 

· O‘nli kasrlar ildiz chiqarishni kashf qilgan.

Asosiy adabiyotlar:
1. Rasulov R., Mirazizov A. O‘zbek tili. O‘rta mxsus kasb-hunar ta'limi muassasalarining ta'lim boshqa tillarda olib boriladigan guruhlari uchun o‘quv qo‘llanma. – T.: Fan va texnologiya, 2006. 

2. Muhitdinova X., Salishuva Z., Po‘latova X. O‘zbek tili. – T.: O‘qituvchi, 2006. 

Qo‘shimcha adabiyotlar:

3. Ismoilov A., Lafasov U. O‘zbek tili (mashqlar to‘plami). – T.: O‘zbekiston, 2002.

4. Lafasov U., O‘zbek tili. – T.: ToshDSHI, 2009.

Elektron ta'lim resurslari:

5. www.thinsan.com
6. www.dersimiz.com

7. www.altinmiras.com
8. www. ziyonet. Uz.
39-mavzu: Tashkiliy hujjatlar va ularning turlari
Qutadg‘u bilig
“Qutadg‘u bilig” asari didaktik (pandnoma) asardir. Unda “budun”, “bo‘dun” atamalari “el”, “xalq”tushunchalarini ifodalagan. “El” va “kun” so‘zi birgalikga “vatan” ma’nosini bildirgan. “Elik” so‘zi “hukmdor” ma’nosida qo‘llangan. “Bek” so‘zi “amaldor” ifodasida ishlatilgan. Asarda mamlakat mustahkam bo‘lishi uchun to‘rt narsaga ehtiyoj borligi aytilgan: 1) kuchli lashkarga; 2) kuchli lashkarni saqlash uchun ko‘p boylikka; 3) ko‘p boylikni to‘plash uchun badavlat xalqqa; 4) boy-badavlat xalqqa ega bo‘lish uchun adolatli siyosat yuritishga. El (xalq) elikning oldiga uch talabni qo‘yishga haqi bor: 1) pulning qadrini saqlash; 2) adolatli siyosat yuritish; 3) yo‘llarni qaroqchidan saqlash. Elik ham elga uchta talab qo‘yishga haqli: 1) farmonlar, qonunlarni aziz tutish va so‘zsiz bajarish; 2) soliqlarni vaqtida to‘lab turish; 3) xalq hukmdorning do‘stiga do‘st, dushmaniga dushman bo‘lishi kerak. Muallif “bek” so‘zidan “bilim” ma’nosini qidirgan. Arab yozuvida “bilik” so‘zidan “lom” olib tashlansa, “bek” qoladi. Bekning zoti toza bo‘lishi lozim. Bekda jamiyatni boshqarish yuksak fazilatlar bo‘lishi tahlil qilinadi: “Agar arslon itlarga bosh bo‘lsa, itlar arslonga aylanadi, lekin it arslonlarga yetakchilik qilsa, arslonlar itlardek bo‘lib qolishi mumkin”. Bek besh illatdan forig‘ bo‘lishi lozim: birinchisi shoshqaloqlik; ikkinchisi ochko‘zlik; uchinchisi jaholat va bilimsizlik; to‘rtinchisi buzuq fe’llilik; beshinchisi yolg‘onchilik. Mazkur ijtimoiy shartlar jamiyat osoyishtaligini, el-yurt ravnaqini ta’minlaydigan buyuk omil edi. Yevropada bu masalalar XVIII asrda fransuz adibi Jan Jak Russo asarlarida o‘rtaga qo‘yilgan edi. Yusuf Xos Hojib undan yetti asr oldin bu masalalarni o‘rtaga qo‘ygan (O‘zME, 11-jild, 2005-yil, 169-170-bet).
      Tayanch so‘z va iboralar: Qutadg‘u bilig”, didaktik, pandnoma, asar, “budun”, “bo‘dun”, “el”, “xalq”, “el” va “kun”, “vatan”, “elik”, “hukmdor”, “bek”, “amaldor”, kuchli lashkarga, kuchli lashkarni saqlash uchun ko‘p boylikka, ko‘p boylikni to‘plash uchun badavlat xalqqa, boy-badavlat xalqqa ega bo‘lish uchun adolatli siyosat yuritishga. 
To‘rtliklar

Nomang manga ruhdin nishon bo‘ldi yana,

Osoyishi joni notavon bo‘ldi yana.

Har harfi aning tanimda jon bo‘ldi yana, 

Har lafzi hayoti jovidon bo‘ldi yana.

(Navoiy) 

Nazar sol hattoki yetti qat yerga, 

Qiyos topilgaydir o‘tgan umrga:

Oltinga aylangan yaxshilar xoki, 

Yomonniki esa qora ko‘mirga.

(A. Oripov)
Topshiriq variantlari: 

1. Matnni yozish.

2. Matnning og‘zaki va yozma tarjimasi.

3. Suhbat va to‘rtliklarni yod olish.

4. Tashkiliy hujjatlarni tayyorlash. 

Masalalar va misollar
Tashkiliy hujjatlarda mazmunan tashkilot va korxonalarning huquqiy maqomi, tarkibiy qismlari, boshqaruv jarayonida jamoa ishtirokining qayd qilinishi, boshqa tashkilotlar bilan aloqalari o‘z aksini topadi. Bunday hujjatlar: guvohnoma, yo‘riqnoma, nizom, qoida, ustav, shartnoma. Guvohnoma biror shaxsning xizmat va boshqa holatlarga tegishli vakolatini ko‘rsatuvchi hujjat. Xizmat safari guvohnomasi xodim zimmasiga yuklatilgan vazifani bajarish uchun vakolat beradi. Yo‘riqnoma qonun yoki me'yoriy hujjatlarni tushuntirish maqsadida chiqariladigan huquqiy hujjat. Qoida, uslubiy tavsiyanoma, uslubiy ko‘rsatma kabi hujjatlar ham yo‘riqnoma maqomiga egadir. Nizom tashkilot yoki uning tarkibiy bo‘linmalari, kichik va qo‘shma korxonaning tuzilishi, huquqi, vazifalari, burchlari hamda ishini tashkil qilishlari tartibotini belgilaydigan huquqiy hujjat. Ustav belgilangan munosabat doirasidagi faoliyat yoki biror davlat organi, tashkilot, muassasaning tuzilishi, vazifasini yo‘naltirib turadigan asosiy qoidalar majmuidir. Shartnoma ikki yoki undan ortiq tomonning fuqarolik huquqlari va majburiyatlarini belgilash, o‘zgartirish hamda to‘xtatish yo‘lidagi kelishuvdir. Shartnoma to‘g‘risidagi umumiy qoidalar O‘zbekiston Respublikasining fuqarolik kodeksi (353-385-moddalar) da bayon etilgan.
Nazorat savollari
· Yusuf  Xos Hojib kim?

· Buyuk adabiyotshunos va olim.

· Qanday yangilik qilgan? 

· Davlat boshqaruvini asoslab bergan.

Asosiy adabiyotlar:
1. Rasulov R., Mirazizov A. O‘zbek tili. O‘rta mxsus kasb-hunar ta'limi muassasalarining ta'lim boshqa tillarda olib boriladigan guruhlari uchun o‘quv qo‘llanma. – T.: Fan va texnologiya, 2006. 

2. Muhitdinova X., Salishuva Z., Po‘latova X. O‘zbek tili. – T.: O‘qituvchi, 2006. 

Qo‘shimcha adabiyotlar:

3. Ismoilov A., Lafasov U. O‘zbek tili (mashqlar to‘plami). – T.: O‘zbekiston, 2002.

4. Lafasov U., O‘zbek tili. – T.: ToshDSHI, 2009.

Elektron ta'lim resurslari:

5. www.thinsan.com
6. www.dersimiz.com

7. www.altinmiras.com
8. www. ziyonet. Uz.
40-mavzu: Farmoyish hujjatlar
“Temur davlati” matni
    O‘rta asrlarda sohibqiron Amir Temur asos solgan markazlashgan davlatdir. Bu saltanat shimolda Ili daryosi va Xorazm(Orol) dengizigacha, janubda Fors qo‘ltig‘iga qadar, sharqda Xitoy va Hindistongacha, garbda Trabzun(Qora dengiz)ga qadar ulkan hududni qamrab olgan. Mamlakatni davlat boshlig‘i, devonbegi (bosh vazir) va yetti vazirdan iborat Arkoni davlat (Vazirlar Mahkamasi) boshqargan. 1) mamlakat va raiyyat vaziri bo‘lib, mamlakat obodonchiligi bilan shug‘ullangan; 2) vaziri sipoh (harbiy vazir); 3) tijorat (savdo vaziri); 4)moliya vaziri va yana 3 ta xolisa vazir nazorat hay’atini tashkil etgan. Bu yetti vazir devonbegiga bo‘ysungan. Devonxona qoshida arzbegi (shikoyatlarni ko‘rib chiqqan), sadri a’zam (vaqflarni nazorat qilgan), shayxulislom (islom aqidalarini nazorat qilgan) va ahdos qozisi (fuqarolar bilan ishlagan) kabi lavozimlar bo‘lgan. Mamlakat ma’muriy jihatdan ulus, viloyat va tumanlarga bo‘lingan. Ularning ham moliya boshlig‘i, qozisi, muftisi, mutavallisi, muxtasibi, agar shahar yoki qal’a bo‘lsa qutvoli bo‘lgan. Suyurg‘olga ega bo‘lgan shahzodalar o‘z uluslarida iloji boricha mustaqil bo‘lishga harakat qilganlar. Temuriylar davrida Xitoy, Hindiston, Tibet, Oltin O‘rdaga tobe Rusiya, Itil (Volga)bo‘yi, Janubiy Sibir bilan muntazam savdo-sotiq qilingan. Amir Temur davrida tangalar chingiziylardan Suyurg‘atmish va Mahmudxon nomlaridan chiqarilgan. Temuriylar davrida ilm-fan va madaniyat rivojlandi. Turli qurilish hamda obodonchilik ishlari olib borildi, xalq farovonligi oshdi (O‘zME, 8-jild, 364-370-betlar).    

    Tayanch so‘z va iboralar: Amir Temur, Ili daryosi, Xorazm(Orol) dengizi, Fors qo‘ltig‘I, Xitoy, Hindiston, Trabzun(Qora dengiz), davlat boshlig‘i, devonbegi (bosh vazir),  yetti vazirdan iborat Arkoni davlat (Vazirlar Mahkamasi).
To‘rtliklar

Farg‘ona vasliga oshiqib sahar

Qurama boshida hilol ko‘rindi.

Bobotog‘ bag‘ridan izlasam olqor,

Amu to‘lqinlari zilol ko‘rindi.

 (B.Boyqobilov)

Fazolarning qay burchagiga

Fikri bilan yetadi inson,

Ammo ne bor o‘z yuragida – 

Bilmay o‘tib ketadi inson.

(E.Vohidov)

Topshiriq variantlari: 

1. Matnni yozish.

2. Matnning og‘zaki va yozma tarjimasi.

3. Suhbat va to‘rtliklarni yod olish.

4. Farmoyish hujjatlarni tayyorlash. 

Masalalar va misollar
Farmoyish hujjatlarga bajarilish nazorat qilinadigan hujatlar kiradi. M: buyruq, ko‘rsatma, farmoyish. Asosiy va kundalik vazifalarni hal qilish maqsadida qo‘llanadigan hujjat buyruqdir. Buyruq ikki xil bo‘ladi: 1) asosiy faoliyatga oid buyruqlar ishni tashkil qilish, korxona yoki uning bo‘limlari faoliyatini tartibga solishda qo‘llanadi; 2) kadrlar shaxsiy tarkibiga oid buyruqlar biror xodimni ishga qabul qilishda, ishdan bo‘shatishda, boshqa ishga o‘tkazishda, mukofotlashda, ta'tilga chiqarishda beriladi. Zaruriy hollarda buyruqdan ko‘chirmalar beriladi. Ko‘rsatma – biror masalaning, buyruqning, yo‘riqnomalarning ijrosini yuzaga chiqaradigan hujjat. Ko‘rsatmalarga birinchi rahbar, bosh muhandis va uning o‘rinbosarlari imzo chekishi mumkin. Farmoyish – korxona ma'muriyati tomonidan amaliy masalalar yuzasidan qabul qilinadigan hujjat.
Nazorat savollari
· Amir Temir kim?

· Buyuk sarkarda va sohibqiron.

· Qanday davlat tuzgan? 

· Turkiyning buyuk imperiyasini tuzgan.

Asosiy adabiyotlar:
1. Rasulov R., Mirazizov A. O‘zbek tili. O‘rta mxsus kasb-hunar ta'limi muassasalarining ta'lim boshqa tillarda olib boriladigan guruhlari uchun o‘quv qo‘llanma. – T.: Fan va texnologiya, 2006. 

2. Muhitdinova X., Salishuva Z., Po‘latova X. O‘zbek tili. – T.: O‘qituvchi, 2006. 

Qo‘shimcha adabiyotlar:

3. Ismoilov A., Lafasov U. O‘zbek tili (mashqlar to‘plami). – T.: O‘zbekiston, 2002.

4. Lafasov U., O‘zbek tili. – T.: ToshDSHI, 2009.

Elektron ta'lim resurslari:

5. www.thinsan.com
6. www.dersimiz.com

7. www.altinmiras.com
8. www. ziyonet. Uz.
41-mavzu: Ma’lumot-axborot hujjatlari
“Navro‘z” matni
   “Navro‘z” (forscha “yangi kun”), turkiylarda “Yil boshi” shamsiya(quyosh) taqvimi bo‘yicha yilning birinchi kunidir. O‘rta Osiyo va Sharq mamlakatlarida yashovchi xalqlarning qadimiy bayrami hisoblanadi. Quyoshning Hamal burjiga kirishi, ya’ni Bahor teng kunligiga to‘g‘ri keladi. Navro‘z dehqonchilik ishlarini boshlash bayrami sanaladi. Avval o‘troq xalqlar, keyinchalik ko‘chmanchi xalqlar bayram qilishgan. Navro‘zda ommaviy xalq sayllari uyushtirilgan, har xil o‘yinlar o‘tkazilgan, yangi ko‘katlardan tansiq taomlar pishirilgan. Bayramdan so‘ng ekish ishlari boshlangan. Asrlar o‘tishi bilan bayram o‘tkazish marosimlari xalqlarning turmush tarziga, mafkurasiga moslashgan. Tarixiy manbalarga ko‘ra, Navro‘zni bayram qilish axmoniylar davridan boshlangan bo‘lib, O‘rta Osiyo, Eron, Afg‘oniston xalqlarining eng katta bayramlaridan biridir. Islom dini kirib kelgan paytlarda Navro‘z bayrami taqiqlangan. IX-X asrlardan yana nishonlana boshlagan. Firdavsiy qadimgi pahlaviy kitoblarga asoslanib Navro‘zning paydo bo‘lishini afsonaviy shoh Jamshidga bog‘laydi. Navro‘z haqidagi ma’lumotlar Beruniy, Umar Xayyom, Mahmud Koshg‘ariy, Narshaxiyning asarlarida uchraydi. Navro‘z bayrami kuni sumalak, ko‘k somsa, ko‘k chuchvara, yalpiz somsa kabi taomlar tayyorlanadi. Uloq, ko‘pkari, poyga, kurash kabi sport musobaqalari o‘tkazilgan. Sayillar tashkil etilib bahor haqida qo‘shiqlar kuylangan, raqslar ijro etilgan. Muhtojlarga sovg‘a-salom ulashish udumlari ham bor (O‘zME, 6-jild, 2003-yil, 237-238-betlar). 

Tayanch so‘z va iboralar: Navro‘z, “yangi kun”, Yil boshi, shamsiya(quyosh) taqvimi, O‘rta Osiyo, Quyosh, Hamal burji, Bahor teng kunligi, Eron, Afg‘oniston, Firdavsiy, pahlaviy, shoh Jamshid, Beruniy, Umar Xayyom, Mahmud Koshg‘ariy, Narshaxiy.
To‘rtliklar

G‘urbatda g‘arib shodmon bo‘lmas emish, 
El anga shafiq-u mehribon bo‘lmas emish,

Oltun qafas ichra gar qizil gul butsa,

Bulbulg‘a tikandek oshyon bo‘lmas emish.
                                                                                               (Navoiy)

G‘unchaga gul bo‘lib ochilmoq uchun,
Maktab yaratmabdi qodiri G‘affor.

Senda-chi, gazet bor ham dorilfunun,

Agar ochilmasang – o‘zingsan aybdor.. 
                                                                            (Abdulla Oripov)
Topshiriq variantlari:

1. Matnni yozish.
2. Matnning og‘zaki va yozma tarjimasi.

3. Suhbat va to‘rtliklarni yod olish.

4. Ma’lumot-axborot hujjatlarni tayyorlash. 

Masalalar va misollar
Bayonnoma turli yig‘ilish, anjumanlarning borishini, qatnashchilarning chiqishlarini hamda qabul qilingan qarorlarni siqiq holda qayd qilgan rasmiy hujjatdir. Bayonnoma turli organlarning doimiy kotiblari tomonidan tuziladi va rasmiylashtiriladi. Vaqtinchalik ish ko‘ruvchi organlar majlislarida esa yig‘ilish jarayonida saylangan kotib aynan shu ishni bajaradi. Bayonnomada o‘z aksini topgan axborotlarning aniqligi uchun butun mas'uliyat va javobgarlik majlis raisi va kotibi zimmasiga yuklatiladi. Bayonnoma yozib olinishiga ko‘ra, qisqa, to‘liq, stenografik, fonografik, konspektiv shakllarda bo‘lishi mumkin. 1. Qisqa bayonnomada faqatgina kun tartibi, ma'ruzachi va muzokarada qatnashuvchilar familiyasi va qabul qilingan qaror ko‘rsatiladi. Ularda ma'ruzalar mazmuni batafsil bayon qilinmaydi. Bunday bayonnomalar masalaning muhokama qilinishi haqida to‘liq tasavvur bera olmaydi. 2. To‘liq bayonnomada ma'ruzalar mazmuni batafsil bayon qilinadi. Bunday bayon faqat yig‘ilish xususida emas, balki o‘sha jamoaning faoliyati to‘g‘risida ham fikr yuritish imkoniyatini beradi. 3. Stenografik bayonnomada yig‘ilishning butun mazmuni stenograflar tomonidan to‘liq yozib olinadi. Stenogramma rais va kotib tomonidan qayta tuzilib imzolanadi. Matn asosiy bayonnomaga ilova qilinadi. 4. Fonografik bayonnomada yig‘ilish butun mazmuni magnitofon yordamida yozib olinadi. Bayonnoma qayta tuzilib rais va kotib tomonidan imzolanadi. Matn yozilgan lenta asosiy bayonnomaga ilova qilinadi. Zaruriyat bo‘lgan paytda bayonnomadan ko‘chirmalar olinib rasmiylashtiriladi. Imzolar ham kadrlar bo‘limi boshlig‘i tomonidan muhr bilan tasdiqlanadi. Ko‘chirma faqat zaruriy qism, ya'ni kerakli masaladan iborat bo‘lishi ham mumkin.
Nazorat savollari
· Navro‘z nima?

· Yangi kun.

· Qaysi taqvim bo‘yicha? 

· Quyosh qatvimi bo‘yicha.

Asosiy adabiyotlar:
1. Rasulov R., Mirazizov A. O‘zbek tili. O‘rta mxsus kasb-hunar ta'limi muassasalarining ta'lim boshqa tillarda olib boriladigan guruhlari uchun o‘quv qo‘llanma. – T.: Fan va texnologiya, 2006. 

2. Muhitdinova X., Salishuva Z., Po‘latova X. O‘zbek tili. – T.: O‘qituvchi, 2006. 

Qo‘shimcha adabiyotlar:

3. Ismoilov A., Lafasov U. O‘zbek tili (mashqlar to‘plami). – T.: O‘zbekiston, 2002.

4. Lafasov U., O‘zbek tili. – T.: ToshDSHI, 2009.

Elektron ta'lim resurslari:

5. www.thinsan.com
6. www.dersimiz.com

7. www.altinmiras.com
8. www. ziyonet. Uz.
42-mavzu: Ishonchnoma. Tilxat. Tushuntirish xati

“Oila” matni
       Oila nikohga yoki tug‘ishganlikka asoslangan kichik guruhdir. Uning a’zolari ro‘zg‘or birligi, o‘zaro yordam va ma’naviy mas’uliyat bilan bir-biriga bog‘langan. Oilaning eng muhim ijtimoiy vazifalari inson zotini davom ettirish, bolalarni tarbiyalashdir. Shuningdek  hamda oila a’zolarining turmush sharoitini yaxshilash bo‘sh vaqtini samarali uyushtirishdan iborat. Har bir jamiyat o‘ziga xos oila munosabatlarini o‘rnatadi. Oila xalqning, jamiyatning hayoti va turmushiga oid urf-odatlarini sinovdan o‘tkazadi. Yazshilarini o‘z bag‘rida asrab-avaylab kelajak avlodlarga yetkazadi. Oila farzadlarni tarbiyalab, umuminsoniy qadriyatlarni singdiradi. Ularga boshlang‘ich ijtimoiy yo‘nalish beradi. Farzandlarni jamiyatga qo‘shish bilan esa jamiyat yo‘nalishini, iqtisodiyotini, madaniyatini hamda ma’rifatini belgilashda ta’sir ko‘rsatadi. Shuning uchun ham Sharqda oila qadimdan mustahkam qo‘rg‘on hisoblangan. Ular ko‘p farzandliligi bilan ajralib turgan. O‘R Konstitutsiyasining 63-moddasiga ko‘ra, oila jamiyatning asosiy bo‘g‘ini hisoblanadi va u jamiyat hamda davlat tomonidan himoya qilinadi. Oila kodeksi oilaviy munosabatlarni, oila a’zolari o‘rtasidagi shaxsiy va mulkiy munosabatlarni tartibga soluvchi, mustahkamlovchi qonun-hujjatidir. O‘zbekiston Respublikasining amaldagi Oila kodeksi O‘R Oliy Majlisining 1998-yil 30-aprelidagi qarori bilan tasdiqlanib, o‘sha yilning 1-sentyabrida amalgam kiritilgan. Oila kodeksi 8 bo‘lim, 30 bob, 238 moddadan iboran.  1998-yili O‘zbekistonda “Oila yili”, 2012-yil esa “Mustahkam oila yili” deb deb e’lon qilingan (O‘zME, 6-jild, 2003-yil, 469-470-betlar).
Tayanch so‘z va iboralar: oila, nikoh, tug‘ishganlik, guruh, ro‘zg‘or birligi, o‘zaro yordam, ma’naviy mas’uliyat, inson zotini davom ettirish, bolalarni tarbiyalash, kelajak avlod, Oila kodeksi. 
She’r
Gullar

Olamda gullar yashar

   Bog‘larga jamol bo‘lib,

Gulzorlarga yarashar

Ular husn, xol bo‘lib.

 Lola – gullar shohidir,

 Kiygani ham shohidir,

                            Chamandagi atirgul

Lolaning hamrohidir.

            Gullar ko‘p, chechaklar ko‘p,

      Qo‘shiqlar, ertaklar ko‘p,

Boisi shu, har gulning

                            Qalbida tilaklar ko‘p.

   Kelinglar, go‘zal gullar,

   Keling, oshiq bulbullar,

 Shu sevgini kuylaylik,

Orom olsin ko‘ngillar.

                                                                         (Sh.Rashidov)

Topshiriq variantlari:

1. Matnni yozish.
2. Matnning og‘zaki va yozma tarjimasi.

3. Suhbat va to‘rtliklarni yod olish.

4. Ma’lumot-axborot hujjatlarni tayyorlash. 

Masalalar va misollar
Ma'lumot-axborot hujjatlariga mansub bo‘lgan hujjatlardan biri ishonchnomadir. Ishonchnoma ma'lum tashkilot yoki ayrim shaxsga ishonch bildiradigan yozma vakolatli hujjatdir. Ishonchnoma kim tomonidan rasmiylashtirilishiga qarab ikki turga bo‘linadi: 1) rasmiy (xizmat) ishonchnomalari; 2) shaxsiy ishonchnomalar. Rasmiy ishonchnomalar davlat tashkilotlari, kasaba uyushmasi, jamoa xo‘jaligi, jamoat tashkilotlari tomonidan biror lavozimli shaxsga o‘sha tashkilot nomidan ish yuritishga vakil qilinganini bildirish uchun beriladi. Bunday ishonchnomalar muassasa rahbari tomonidan imzolanishi va muhr bilan tasdiqlashi kerak. Ayrim hollarda ishonchnoma qonun talabiga ko‘ra notarial tasdiqdan o‘tishi zarur bo‘ladi. Mazmun hamda vakolatning ko‘lamiga ko‘ra ishonchnomalar bir gallik, maxsus (vaqti chegaralangan) va umumiy ishonchnomalarga bo‘linadi. Rasmiy ishonchnomalarda ularning amal qilish muddati ko‘rsatilgan bo‘ladi. Ular bir necha kundan bir necha yilgacha bo‘lgan (lekin uch yildan ortiq bo‘lmagan) muddat uchun beriladi. Agar ishonchnomada amal qilish muddati aniq ko‘rsatilmagan bo‘lsa, berilgan kundan boshlab bir yil davomida o‘z kuchini saqlaydi. Berilgan kuni ko‘rsatilmagan ishonchnoma haqiqiy emas. Rasmiy ishonchnomalar yuqori statistika idorasi tasdiqlagan namunaviy shakldagi bosma ish qog‘oziga rasmiylashtiriladi. Moddiy-buyum boyliklarini olish uchun ishonchnomalarni rasmiylashtirish va berish borasida alohida qoidalar belgilanadi. Shaxsiy ishonchnoma ayrim shaxs tomonidan boshqa bir shaxsga biror ishni bajarish uchun ishonch bildirib beriladigan yozma hujjatdir. Bunday ishonchnomalar muayyan tashkilotdan pul yoki qimmatbaho buyum, zaruriy hujjatlar olish, avtomobilni boshqarish, oldi-sotdi shartnomalarini rasmiylashtirish, mulkni boshqarish va boshqa xususiy ishlarni bajarish uchun ishonch bildiriladi.
Nazorat savollari
· Oila nima?

· Kichik vatan.

· Nimaning ramzidir? 

· Birdamlikning.

Asosiy adabiyotlar:
1. Rasulov R., Mirazizov A. O‘zbek tili. O‘rta mxsus kasb-hunar ta'limi muassasalarining ta'lim boshqa tillarda olib boriladigan guruhlari uchun o‘quv qo‘llanma. – T.: Fan va texnologiya, 2006. 

2. Muhitdinova X., Salishuva Z., Po‘latova X. O‘zbek tili. – T.: O‘qituvchi, 2006. 

Qo‘shimcha adabiyotlar:

3. Ismoilov A., Lafasov U. O‘zbek tili (mashqlar to‘plami). – T.: O‘zbekiston, 2002.

4. Lafasov U., O‘zbek tili. – T.: ToshDSHI, 2009.

Elektron ta'lim resurslari:

5. www.thinsan.com
6. www.dersimiz.com

7. www.altinmiras.com
8. www. ziyonet. Uz.
43-mavzu: Dalolatnoma. Ma’lumotnoma
“Tibbiyot” matni
    Tibbiyotning xalq tabobatidan mustaqil fan darajasiga ko‘tarilishida qadimgi Misr, Bobil tibbiyoti, Gippokrat va Galenning muhim o‘rni bor. Gippokrat kasalliklarni aniqlash, bemorning hayoti va faoliyatiga tashqi muhitning ta’sirini o‘rganish, xastalikning kelib chiqish sabablarini topish va davolashda bemor organizmining o‘ziga xos xususiyatlarini bilish kabi masalalar bilan shug‘ullangan. Galen esa birinchi bo‘lib organizmdagi a’zo va tizimlarning tuzilishi hamda funktsiyalariini hayvon(maymun)lar organizmida tajriba qilib o‘rgangan. Uning anatomiya va fiziologiyaga oid asarlari XVI asrgacha tibbiyotning asosi bo‘lib kelgan. Sharq tabobatida qadimgi yunon, sanskrit va boshqa tillardagi asarlar tarjima qilindi. Husayn ibn Is’hoq al-Ibodiy (809-877) Galenning “Sodda dorilarning quvvatlari”, Badig‘ursning “Sodda dorilarnig o‘rniga o‘tuvchilar” asarlarini arab tiliga tarjima qilgan. Abu Hanifa ad-Dinavoriy(815-yilda tug‘ilgan) “O‘simliklar haqida kitob” asarini yaratgan, unda 482 xil o‘simlikning dorivorlik xususiyatlari bayon qilingan. Beruniyning “Kitob as-saydana fi-t- tib”  (Tibbiyotda dorishunoslik) asari O‘rta Osiyo dorishunosligiga asos bo‘ldi. Abu Bakr ar-Roziyning tibbiyot ensklopediyasi hisoblangan 25 jildlik “Al-Havoiy nomi bilan tanilgan katta to‘plam” asari shu paytgach Sharq va G‘arbda qadrlanadi. O‘rta asrda Abu Ali ibn Sino o‘zining “Tib qonunlari” asari bilan jahon tibbiyotiga ulkan hissa qo‘shdi. Bu asar hozirgacha asosiy qo‘llanma bo‘lib kelmoqda. Ibn Sinoning yana bir asari “Yurak dorilari” ham mavjud. Bundan tashqari Abu Mansur, Yusuf Iloqiy, Badriddin Samarqandiy, Najibuddin Samarqandiy (XIII asr), Ali Xurosoniy(XV-XVI asrlar), Muhammad Xorazmiy(XVII asr), Ja’farxo‘ja Hazoraspiy(XVIII-XIX asrlar), Mahmud Ho‘qandiy(XIX asr) va boshqa mashhur olimlarning asarlari bizgacha etib kelgan (O‘zME, 8-jild, 2004, 32-34-betlar).
Tayanch so‘z va iboralar: tibbiyot, xalq tabobati, Misr, Bobil, Gippokrat, Galen, hayvon organizmi, sodda dorilar, Badig‘urs, o‘rniga o‘tuvchilar, o‘simliklar, Abu Bakr ar-Roziy, Al-Havoiy, Abu Ali ibn Sino, Abu Mansur, Yusuf Iloqiy, Badriddin Samarqandiy, Najibuddin Samarqandiy. 
To‘rtliklar
Podshoh deganlari kunu tun bedor,

Xalqining mehribon doyasi bo‘lur.

Bejiz aytmaganlar, asl hukmdor,

Xudoning yerdagi soyasi bo‘lur.

(A.Oripov)

Podsholik istasang, bo‘l el gadosi,

                                        O‘zingni unut-u, bo‘l el oshnosi.

                                        El toj kabi boshiga ko‘tarsin desang,

                                        El qo‘lin tutgin-u, bo‘l xoki posi.

(Pahlavon Mahmud)

Topshiriq variantlari:

1. Matnni yozish.
2. Matnning og‘zaki va yozma tarjimasi.

3. Suhbat va to‘rtliklarni yod olish.

4. Dalolatnoma va Ma’lumotnoma hujjatlarni tayyorlash. 

Masalalar va misollar
Dalolatnoma muassasa yoki ayrim shaxslar faoliyati bilan bog‘liq biron-bir bo‘lib o‘tgan (sodir bo‘lgan) voqea, hodisa, ish-harakat yoki mavjud holatni tasdiqlash, unga guvohlik berish maqsadida bir necha kishi tomonidan tuzilgan hujjatdir. Dalolatnoma tuzishda xilma-xil maqsadlar ko‘zlanadi, lekin uni tuzishdan asosiy maqsad sodir bo‘lgan voqyea-hodisalarni yoki mavjud holatni qonuniy-huquqiy jihatdan isbotlash yoki tasdiqlashdir.

Dalolatnoma deyarli barcha hollarda pul mablag‘ va moddiy boyliklar bilan bog‘liq holda tuziladi. 

Dalolatnomalar tegishli taftish o‘tkazilgandan keyin, rahbarlik almashinayotganda, moddiy boyliklarni bir xususiy yoki yuridik shaxsdan ikkinchisiga o‘tkazishda, qurib tugallangan inshootlarni, qabul qilishdan oldin va keyin, mashina va uskunalarning yangi nusxalarini sinovdan o‘tkazishyoki hisobdan chiqarishda, tovarlarni miqdor va sifat bo‘yicha qabul qilib olishda, baxtsiz hodisalar yoki tabiiy ofatlar oqibatlarini tekshirishda, sud-tergov ishlari va tibbiyot sohasida, hodimlarning moddiy, yashash sharoitlarini o‘rganishda va boshqa hollar tuziladi. 

Moliyaviy faoliyat va savdo-tijorat sohalarida tuziladigan dalolatnomalar tasdiqlash (kamomad yoki nuqsonlar bo‘lmagan hollarda) yoki ayblash (pul kamomadi yoki moddiy boyliklar yetishmasligi aniqlanganda) uchun hamda tegishli (qayd etuvchi, rag‘batlantiruvchi, jazolovchi) buyruqlar e'lon qilish uchun asos bo‘ladi. 

Aksariyat hollarda dalolatnoma oldindan belgilangan qoidaviy namuna asosida tuziladi. Dalolatnomalar voqyea-hodisalarni haqqoniy aks ettirish maqsadida bir necha shaxslar yoki vakolatli yakka shaxs tomonidan tuziladi. Dalolatnoma yakka shaxs tomonidan tuzilganda, guvohlarning ishtirok etishi va imzosi bo‘lmog‘i shart. Dalolatnoma matni murakkab tuzilishga ega bo‘lib, kirish va ta'kid (qayd, tasdiq) qismlaridan tashkil topadi. Dalolatnomalarning quyidagi turlari bor: 

1. Topshirish-qabul qilish dalolatnomasi.

2. Taftish etish dalolatnomasi.

3. Kassani taftish etish dalolatnomasi. 

4. Uy-joy sharoitini tekshirish dalolatnomasi. 

5. Xatlash dalolatnomasi. 
Nazorat savollari
· Dalolatnoma nima?

· Tasdiqlash.

·  Necha kishi tomonidan tuziladi? 

· Bir necha kishi.

Asosiy adabiyotlar:
1. Rasulov R., Mirazizov A. O‘zbek tili. O‘rta mxsus kasb-hunar ta'limi muassasalarining ta'lim boshqa tillarda olib boriladigan guruhlari uchun o‘quv qo‘llanma. – T.: Fan va texnologiya, 2006. 

2. Muhitdinova X., Salishuva Z., Po‘latova X. O‘zbek tili. – T.: O‘qituvchi, 2006. 

Qo‘shimcha adabiyotlar:

3. Ismoilov A., Lafasov U. O‘zbek tili (mashqlar to‘plami). – T.: O‘zbekiston, 2002.

4. Lafasov U., O‘zbek tili. – T.: ToshDSHI, 2009.

Elektron ta'lim resurslari:

5. www.thinsan.com
6. www.dersimiz.com

7. www.altinmiras.com
8. www. ziyonet. Uz.
44-mavzu:
45-mavzu:
Mustaqil ta’limni tashkil etishning shakli va mazmuni
Talaba mustaqil ishining asosiy maqsadi o‘qituvchining rahbarligi va nazorati ostida talabada muayyan o‘quv ishlarini mustaqil ravishda bajarish uchun zarur bo‘lgan bilim va ko‘nikmalarni shakllantirish va rivojlantirishdir. Talaba mustaqil ishining asosiy vazifalari yangi bilimlarni mustaqil tarzda puxta egallash o‘zbek tilini o‘zlashtirish, kerakli ma’lumotlarni izlab topish, axborot manba’lari va internet tarmog‘idan maqsadli foydalanishdir. 

Talaffuz. Lazer diski yoki fleshkaga yozilgan o‘quv matnlarini eshitish va takrorlash. O‘tilgan matnlarni o‘qib, magnit tasmasiga yozish. 

Eshitib tushunish. Lazer diski yoki fleshkaga o‘rtacha tezlikda o‘qib yozilgan, notanish so‘zlari 15% dan oshmaydigan o‘zbek tilidagi matnlarni eshitish va mazmunini aytib berish. Tasmaga tushirilgan matnlarni eshitib, qog‘ozga tushirish. O‘zbekiston radio va televideniyasi orqali berilgan axborotlarni eshitib, mazmunini yozish

Eshitib tarjima qilish. O‘zbek tilidagi original radio va televizion dasturlarni jumlama-jumla eshitib, rus tiliga tarjima qilish. O‘zbek tilidagi axborotlarni eshitib, shu onda (sinxron) rus tiliga tarjima qilish.

Kompyuterdan foydalanish. O‘zbekcha matnlarni kompyuterga kiritish. O‘zbekcha matnlarni tahrir qilish (tarjimani tuzatish, qisqartirish, qo‘shish va h.k.). Matnni printerdan chiqarish uchun uning maketini tayyorlash (shrift turi, satr oralari, uzunligini belgilash va h.k.). Tayyor matnlarni printerdan chiqarish.
	№
	Mustaqil ta’lim mavzulari 
	Dars soatlari hajmi 

	1-semestrda

	1
	Amaliy mashg‘ulotlarga  tayyorgarlik ko‘rish
	5

	2
	O‘rganilgan  yangi so‘zlar  bo‘yicha  lug‘at tuzish
	5

	3
	Nutqiy  mavzular  yuzasidan matn, suhbat namunasi, referat, albom tayyorlash.
	5

	4
	Mutaxassislikka oid terminlar izohini tayyorlash, ular ushtirokida gap tuzish 
	5

	2-semesrtda

	5
	Videotasvir  asosida slayd,   matn, maqola, taqriz  yozish.
	5

	6
	O‘zbek yozuvchilarining asarlarini o‘qish, ular bo‘yicha suhbat, adabiy anjuman o‘tkazish.
	5

	7
	O‘zbek tilida olib boriladigan madaniy-ma’rifiy tadbirlar uchun material tayyorlash, senariya yozish
	5

	8
	Berilgan mavzuga oid matnlarni tarjima qilish
	5


Mustaqil o‘zlashtiriladigan mavzular bo‘yicha talabalar tomonidan referatlar tayyorlanadi, o‘qigan badiiy asari bo‘yicha taqdimotlar tashkil eriladi. 
Mustaqil o‘zlashtiriladigan mavzular  bo‘yicha talabalar tomonidan tarjimalar va o‘qigan badiiy asarlari bo‘yicha taqdimot tayyorlanadi. 

	Период
	Промежуток времени

	sovrindor
	prizewinner
	призёр

	musobaqa

	tashabbus

	yutuq
	Prize. winning

	Вознаграждение

	современный
	Относящийся к настоящему времени, теперешний.

	поэт
	человек которые сочиняет стихи

	sartarosh
	hairdresser

	традиционная поэзия

	devon

	jamoatchilik
	community

	вести хозяйство

	Путешествие

	 караванная дорога, связывавшая Восточную Азию со Средиземноморьем в древности и в Средние века.

ILOVALAR:
1) fan dasturi (ilova qilinadi);

2) ishchi fan dasturi (ilova qilinadi);

3) tarqatma materiallar (diskda ilova qilinadi);

4) testlar (diskda ilova qilinadi);

5) ishchi fan dasturiga muvofiq baholash mezonlarini qo‘llash bo‘yicha uslubiy ko‘rsatmalar (diskda ilova qilinadi);

6) fanni o‘ziga xosligiga qarab o‘rganish bo‘yicha boshqa materiallar (diskda ilova qilinadi);

7) O‘UMning elektron varianti (diskda ilova qilinadi).
1 G‘.Abdurahmonov, S.Mamajonov. O‘zbek tili va adabiyoti. –T.: O‘zbekiston, 1995. 7-9-betlar.






